
CAP. 1 - GENERALITĂŢI
Ministerul Sănătăţii este organ de specialitate al administraţiei publice centrale, cu personalitate juridică, în subordinea Guvernului României şi reprezintă autoritatea centrală în domeniul asistenţei de sănătate publică.

MISIUNE:

Ministerul Sănătăţii elaborează în acord cu Programul de guvernare, politici, strategii şi programe de acţiune în domeniul sănătăţii populaţiei, coordonează şi controlează implementarea acestora la  nivel naţional, regional şi local şi răspunde de realizarea procesului de  reformă în domeniul sanitar.  Totodată, Ministerul Sănătăţii organizează, coordonează, îndrumă activităţile pentru asigurarea sănătăţii populaţiei şi acţionează pentru prevenirea şi combaterea practicilor care dăunează sănătăţii.

OBIECTIVE PRIORITARE:

1) Creşterea accesului la serviciile de sănătate;

2) Creşterea calităţii vieţii prin îmbunătăţirea calităţii şi siguranţei actului medical;

3) Apropierea de indicatorii de sănătate şi demografici ai ţărilor membre al Uniunii Europene, concomitent cu scăderea patologiei specifice ţărilor subdezvoltate;
4) Eficientizarea economică  a sistemului de sănătate;

5) Descentralizarea organizaţională şi decizională a sistemului de sănătate. 

OBIECTIVE GENERALE: 

În activitatea sa, Ministerul Sănătăţii  vizează realizarea următoarelor obiective generale:
a) realizarea unui sistem de sănătate modern şi performant din punct de vedere al practicilor medicale;
b) îmbunătăţirea permanentă a stării de sănătate a populaţiei;
c) creşterea accesibilităţii la serviciile de sănătate şi eliminarea discriminării în acordarea acestora;
d) gestionarea eficientă a resurselor alocate sistemului de sănătate;
e) formarea şi specializarea resurselor umane din sectorul sanitar;
f) deplasarea accentului către serviciile preventive de sănătate şi creşterea nivelului de educaţie pentru sănătate a populaţiei în vederea adoptării comportamentelor sănătoase

g) promovarea sănătăţii prin intervenţii asupra determinanţilor stării de sănătate;
h) realizarea compatibilităţilor cu sistemele moderne de sănătate din statele membre ale Uniunii Europene.
Pentru realizarea obiectivelor şi pentru îndeplinirea atribuţiilor sale generale şi specifice, privind conceperea şi punerea în aplicare de acţiuni intersectoriale şi de parteneriate public-privat şi central-local, Ministerul Sănătăţii colaborează cu autorităţile administraţiei publice centrale şi locale, cu instituţii publice de specialitate, cu structurile societăţii civile şi ale mediului de afaceri, din ţară şi din străinătate.

STRUCTURA ORGANIZATORICĂ  A  MINISTERULUI SĂNĂTĂŢII
Ministerul Sănătăţii este organizat şi funcţionează în baza Hotărârii Guvernului României nr.144/2010, cu modificările şi completările ulterioare şi are un număr maxim de 258 de posturi, la care se adaugă posturile demnitarilor (4 posturi) şi posturile aferente cabinetului ministrului (13 posturi).

Ministerul Sănătăţii  are următoarea structură, conform anexei nr. 1 la Hotărârea Guvernului României nr.144/2010, cu modificările şi completările ulterioare:
a) Ministrul sănătăţii

b) Secretarii de stat şi subsecretarul de stat;
c) Secretarul general;

d) Secretarul general adjunct;

e) Cabinetul ministrului;

f) Colegiul Ministerului Sănătăţii;

g) Consilierul diplomatic;

h) Direcţia generală resurse umane şi certificare;

i) Direcţia generală economică;

j) Direcţia politica medicamentului;

k) Direcţia organizare şi politici salariale;

l) Direcţia implementare şi coordonare programe şi relaţii internaţionale;

m) Direcţia juridică şi contencios;

n) Direcţia asistenţă medicală;

o) Direcţia sănătate publică şi control în sănătate publică;

p) Direcţia audit  şi control;

q) Serviciul patrimoniu şi informatică;

r) Serviciul achiziţii publice;

s)   Serviciul pentru programe de sănătate;
t)    Serviciul de presă; 
u)   Unitatea de politici publice
v)   Centrul operativ pentru situaţii de urgenţă
x)   Compartimentul afaceri europene
La nivelul fiecărei structuri, conducerea este asigurată de către un director general sau director care reprezintă instituţia atât în relaţiile intrainstituţionale, cât şi în relaţiile interinstituţionale şi cu terţii. Structurile pot fi organizate pe compartimente şi servicii.

Între direcţiile generale, direcţii şi celelalte structuri din minister există relaţii de colaborare şi informare, în toate problemele care privesc activitatea acestuia.

Coordonarea activităţilor se realizează prin secretarul general al Ministerului Sănătăţii. 

În exercitarea atribuţiilor sale, ministrul sănătăţii poate constitui comisii consultative după cum urmează: comisiile de specialitate, Comisia de strategie terapeutică, Comisia naţională de transparenţă, Comitetul naţional de vaccinologie.
Componenţa, atribuţiile, modul de organizare şi funcţionare a comisiilor consultative se stabilesc prin ordin al ministrului sănătăţii.
Pentru realizarea obiectivelor ministerului sau pentru elaborarea unor proiecte specifice, ministrul sănătăţii, prin ordin, poate numi consilieri onorifici pentru anumite domenii şi poate constitui, pe perioade determinate, consilii de experţi sau colective de lucru formate din specialişti.

În subordinea, sub autoritatea sau în coordonarea Ministerului Sănătăţii, funcţionează: direcţiile de sănătate publică
), Institutul Naţional de Sănătate Publică Bucureşti, institute naţionale şi regionale, institute şi centre de sănătate, institute de medicină legală, Academia de Ştiinţe Medicale Bucureşti, Agenţia Naţională de Transplant, Oficiul Central de Stocare pentru Situaţii Speciale Bucureşti, Registrul Naţional al Donatorilor Voluntari de Celule Stem Hematopoietice, Agenţia Naţională a Medicamentului şi a Dispozitivelor Medicale Bucureşti, Şcoala Naţională de Sănătate Publică, Management şi Perfecţionare în Domeniul Sanitar Bucureşti şi alte unităţi.

Ministerul Sănătăţii urmăreşte modul de respectare a prevederilor legale în activitatea instituţiilor aflate în subordinea sa şi în activitatea organismelor profesionale legal constituite.
REALIZĂRILE MINISTERULUI SĂNĂTĂŢII  ÎN ANUL 2010
	1. Reorganizarea sistemului de sănătate, cu descentralizare organizaţională şi decizională

	Reorganizarea instituţională a Ministerului Sănătăţii, reprezintă un element esenţial pentru gestionarea eficientă a resurselor umane şi financiare din domeniul sănătăţii publice. Prin noua organizare se urmăreşte constituirea atât la nivel central, cât şi la nivel local, a unor structuri care să surprindă îndeaproape şi cu promptitudine nevoile reale de sănătate ale populaţiei din comunităţi. Se va îmbunătăţi capacitatea de reglementare, de elaborare de politici şi  strategii în domeniul sănătăţii publice, se vor dezvolta competenţele de supraveghere, de monitorizare şi control în sănătate şi se va asigura calitatea serviciilor de asistenţă medicală.
1) Reorganizarea ministerului, prin crearea unei structuri mai flexibile, cu diviziunea clară a responsabilităţilor şi atribuţiilor (H.G. nr. 144/2010 şi H.G. nr. 634/2010). 

2) Înfiinţarea Institutului Naţional de Sănătate Publică prin comasarea institutelor şi centrelor regionale de sănătate publică şi crearea unei instituţii unice, cu rol de coordonare tehnică şi metodologică a activităţii de specialitate în domeniul fundamentării, elaborării şi implementării strategiilor privitoare la prevenirea îmbolnăvirilor, controlul bolilor transmisibile şi netransmisibile şi a politicilor de sănătate publică din domeniile specifice, la nivel naţional şi regional.

3) Reorganizarea structurilor deconcentrate ale ministerului de la nivel judeţean, direcţiile de sănătate publică judeţene şi a municipiului Bucureşti, în vederea asigurării unor structuri profesional – administrative adecvate, responsabile de prevenirea, supravegherea şi controlul bolilor transmisibile şi netransmisibile în scopul reducerii morbidităţii şi mortalităţii, monitorizarea stării de sănătate a populaţiei, promovarea sănătăţii şi a sănătăţii în relaţia cu mediul, precum şi de implementarea coerentă a legislaţiei în domeniul sănătăţii în teritoriul arondat. 

4) Operaţionalizarea procesului de transfer a atribuţiilor şi competenţelor Ministerului Sănătăţii către autorităţile publice locale, concomitent cu asigurarea resurselor umane, materiale şi financiare necesare exercitării acestora, prin finanţarea cheltuielilor de personal aferente medicilor şi asistenţilor medicali din asistenţa medicală desfăşurată în unităţile de învăţământ, a medicilor şi asistenţilor medicali, precum şi cheltuielile cu medicamente şi materiale sanitare din unităţile de asistenţă medico-socială, a asistenţilor medicali comunitari şi a mediatorilor sanitari. Totodată au fost definite atribuţiile autorităţilor publice locale în ceea ce priveşte competenţele descentralizate.

Prin Hotărârea Guvernului nr. 459/2010 au fost aprobate standarde de cost pentru servicii acordate în unităţile de asistenţă medico-socială şi unele normative privind personalul din unităţile de asistenţă medico-socială şi personalul care desfăşoară activităţi de asistenţă  medicală comunitară.

	2.Descentralizarea unităţilor sanitare cu paturi către autorităţile publice locale
	Descentralizarea reprezintă în acest moment, pentru România, una dintre soluţiile de eficientizare, dar şi de asigurare a transparenţei decizionale. Prin descentralizare, Ministerul Sănătăţii îşi consolidează rolul firesc, acela de strateg şi formator de politici publice, şi, conform principiului subsidiarităţii, va ceda rolul de administrator comunităţilor care cunosc şi sunt mai aproape de nevoile cetăţenilor pe care îi reprezintă.

Un alt obiectiv urmărit prin descentralizare este facilitarea atragerii în sistem a fondurilor externe suplimentare, fiindcă autorităţile locale sunt instituţiile care pot susţine proiectele pentru atragerea de fonduri europene pentru dezvoltarea infrastructurii, creşterea calităţii serviciilor medicale, proiecte de care sistemul medical românesc are urgentă nevoie astăzi. 

În cursul anului 2010, s-a desfăşurat o amplă activitate de evaluare a tuturor spitalelor din România, cu privire la activitatea acestora, condiţiile igenico-sanitare, precum şi a calităţii serviciilor medicale acordate populaţiei. Acţiunea a avut ca scop stabilirea măsurilor de reorganizare şi restructurare a acestora în vederea creşterii eficienţei sistemului sanitar şi a gradului de satisfacţie a populaţiei faţă de serviciile medicale. Aceste măsuri au fost deja implementate înainte de descentralizarea spitalelor, astfel încât autorităţile locale să preia nişte unităţi sanitare restructurate, mai eficiente. 
Prin Ordonanţa de Urgenţă a Guvernului nr. 48/2010 pentru descentralizarea sistemului sanitar, s-a realizat transferul unui număr semnificativ de spitale (370 din totalul de 435) în administrarea consiliilor locale şi judeţene. De asemenea, un alt aspect important pentru descentralizare îl reprezintă prevederea din OUG 48/2010 conform căreia managerul unităţii va încheia contractul de management cu conducerea administraţiei locale şi nu cu ministrul sănătăţii, cum se întâmpla înainte de acest act normativ. 
În vederea transferului  unităţilor sanitare cu paturi către autorităţile publice locale degrevate de datorii, prin OUG nr. 48/2010 pentru modificarea şi completarea unor acte normative din domeniul sănătăţii în vederea descentralizării şi prin OG nr. 18/2010 cu privire la rectificarea bugetului de stat pe anul 2010, s-a aprobat ca plata obligaţiilor unităţilor sanitare publice cu paturi, raportate în limita sumei de 859.863 mii lei, înregistrate peste termenul de scadenţă la data de 30 iunie 2010, să se efectueze din sumele aprobate de la bugetul de stat, în bugetul Ministerului Sănătăţii, alocate prin transfer în bugetul Fondului naţional unic de asigurări sociale de sănătate.

Condiţiile şi modalităţile de stingere a obligaţiilor de plată ale unităţilor sanitare cu paturi, înregistrate la data de 30 iunie 2010, au fost aprobate prin ordin comun al ministrului sănătăţii şi al preşedintelui Casei Naţionale de Asigurări de Sănătate nr.1130/688/2010.

De asemenea, prin ordine comune MS/CNAS au fost nominalizate şi stabilite atribuţii şi responsabilităţi pentru comisiile mixte la nivelul judeţelor şi a municipiului Bucureşti (OMS/CNAS 1121/689/2010) precum şi pentru comisia centrală (OMS/CNAS 1146/705/2010).

	3. Eficientizarea şi creşterea autonomiei manageriale a spitalelor 


	În cursul anului 2010, au fost întreprinse o serie de activităţii în vederea asigurării sustenabilităţii din punct de vedere financiar a serviciilor spitaliceşti:
1) Reducerea capacităţii excedentare de internare -  încă din luna februarie a fost dispusă demararea unei ample analize a activităţii şi a structurii spitalelor româneşti, scop în care trei comisii conduse de secretarii de stat şi de subsecretarul de stat s-au deplasat în teritoriu şi au realizat o evaluare complexă a sistemului spitalicesc. În cursul evaluării şi al analizelor efectuate ulterior, au avut loc consultări extinse cu conducerea unităţilor sanitare, a direcţiilor de sănătate publică precum şi cu reprezentanţii administraţiilor locale. Toate propunerile înaintate au avut la bază evaluarea comparativă a indicatorilor de activitate de la nivelul fiecărei secţii din spitalele respective, şi au respectat principiul potrivit căruia prin aceste modificări nu trebuie să fie afectată calitatea asistenţei medicale acordată pacienţilor.

Pe baza rapoartelor celor trei comisii, s-au luat măsurile necesare pentru micşorarea capacităţii excedentare de internare a spitalelor din România, prin reducerea unui număr de aproximativ 9000 de paturi la nivel naţional. Această măsură nu va afecta  acordarea de asistenţă medicală către pacienţi deoarece ea vizează, cu prioritate, reducerea numărului de paturi din secţiile care pot face servicii medicale în regim ambulatoriu, ca de exemplu secţiile de dermatologie, oftalmologie, boli interne etc. În prezent, au fost emise toate ordinele de modificare a structurilor spitalelor în vederea reducerii numărului de paturi menţionat mai sus.
2) Reducerea cheltuielilor de personal în structurile spitaliceşti

S-au luat în acest sens măsuri pentru reducerea personalului de conducere (ajungându-se în final la o cifră totală de cca. 500 de posturi de conducere reduse) şi a fost adoptat un nou normativ de personal, care va permite păstrarea personalului implicat direct în actul medical, concomitent cu o reducere semnificativă a personalului TESA şi a muncitorilor angajaţi în spitale, astfel încât să fie posibilă încadrarea acestor unităţi sanitare în prevederile OUG 48/2010 conform cărora proporţia cheltuielilor cu salariile din totalul cheltuielilor spitalelor nu trebuie să depăşească 70%. 
3) Elaborarea criteriilor de clasificare a spitalelor

În acest sens, au fost elaborate criteriile de clasificare a spitalelor şi vor fi dezvoltate principiile dotării acestora cu aparatură medicală conform clasificării. Ca urmare, se vor stabili pentru fiecare nivel care sunt competenţele şi criteriile de acceptare în finanţare pentru tratamentul diferitelor patologii, care sunt specialităţile medicale obligatorii şi ce tipuri   de servicii medicale pot să fie acordate (ambulatoriu, tratamente de zi, internare). 
4) Modificarea structurii şi competenţelor managementului spitalelor şi creşterea autonomiei acestora

Ministerul Sănătăţii a iniţiat procesele de delegare către managementul spitalului a competenţelor privind modificarea structurii, a personalului şi deciziile privind realocarea internă a resurselor bugetare, oferind în acest sens flexibilitatea necesară implementării schimbărilor impuse de strategie. Astfel, OUG 48/2010 prevede că managerul este cel care înaintează propunerea privind structura organizatorică, reorganizarea, restructurarea, schimbarea sediului şi a denumirii unităţii, iar aprobarea acesteia este de competenţa conducătorului instituţiei superioare ierarhic (primarul sau preşedintele consiliului judeţean, în cazul spitalelor descentralizate), cu avizul Ministerului Sănătăţii. 

De asemenea, prin prevederea amintită s-a modificat şi structura de conducere a spitalelor, prin apariţia consiliilor de administraţie, organisme care au atribuţii şi competenţe efective în coordonarea managementului unităţii sanitare.
     5) Implementarea de ghiduri şi protocoale terapeutice

Introducerea acestei măsuri impune o anumită disciplină în modul de abordare a tratamentului cunoscută fiind oferta destul de largă a produselor farmaceutice, în sensul aplicării celui mai bun tratament cu costurile cele mai scăzute. 


În anul 2010 au fost finalizate 19 ordine ale ministrului sănătăţii, prin care au fost aprobate un număr de 174 de ghiduri de practică medicală.
6) Implementarea unui nou Sistem DRG

În România, datorită faptului că nu există valori relative naţionale care să se bazeze pe costuri reale, se utilizează valori preluate şi corelate parţial, care sunt specifice sistemului de sănătate australian. Una dintre explicaţiile creşterii arieratelor spitalelor în decursul anilor este şi preluarea acestor valori relative neadaptate sistemului românesc, ceea ce a condus la situaţia actuală, în care tariful plătit de către Casa Naţională de Asigurări de Sănătate (CNAS) nu acoperă costurile medii ale spitalului, mai ales pentru cazurile mai complicate, cu durată lungă de spitalizare. 

Pentru rezolvarea acestor disfuncţionalităţi, Ministerul Sănătăţii, în colaborare cu Casa Naţională de Asigurări de Sănătate şi cu Şcoala Naţională de Sănătate Publică, Management şi Perfecţionare în Domeniul Sanitar, trebuie să stabilească modalităţile de modificare şi de perfecţionare a mecanismelor de finanţare, prin elaborarea unui sistem DRG specific condiţiilor din România.
7) Egalizarea tarifului pe caz ponderat (TCP) şi revizuirea finanţării pe paturi de bolnavi cronici

Ministerul Sănătăţii a iniţiat egalizarea tarifelor pe caz ponderat (TCP), scopul fiind plată egală pentru toate unităţile la cazurile similare de complexitate medicală. De asemenea, pentru diminuarea unei alte surse de inechitate de finanţare, se va avea în vedere şi o regândire a modalităţii de plată pentru cazurile cronice internate în spitale.



	4. Implementarea obiectivelor politicii de sănătate publică
	În domeniul sănătăţii publice, principalele direcţii de acţiune ale Ministerului Sănătăţii sunt reprezentate de: supravegherea stării de sănătate a populaţiei, monitorizarea factorilor de risc din mediul de viaţă şi muncă, evaluarea stării de sănătate, promovarea sănătăţii  şi intervenţiile în caz de situaţii de urgenţă.

În cursul anului 2010, principalele activităţi implementate au fost:

1) Elaborarea actelor normative pentru reglementarea activităţilor din domeniile: epidemiologie, microbiologie, boli infecţioase, securitatea hematologică şi transfuzie sanguină, igiena mediului – aliment, apa, radiaţii, medicina muncii;

2) Instituirea măsurilor şi intervenţiilor de sănătate publică în cazul situaţiilor de urgenţă determinate de calamităţi, dezastre, inundaţii, epidemii, cutremure:

- aplicarea masurilor din Planului naţional de intervenţie în pandemia de gripa al MS şi al Planului Naţional intersectorial de intervenţie în pandemia de gripa 

- profilaxia îmbolnăvirilor prin gripa în sezonul 2010 – 2011 prin asigurarea susţinerii financiare a producţiei unei cantităţi de 1.300.000 de doze vaccin gripal de către producătorul naţional I. Cantacuzino, din fonduri alocate de la bugetul de stat, respectiv 14.400.000 lei. Pana la data de 15 februarie au fost vaccinate gratuit, prin programul naţional de prevenire şi control al bolilor transmisibile prioritare un număr de 1.200.000 de persoane din grupele expuse la risc înalt de îmbolnăvire prin gripa. 
3) Elaborarea şi coordonarea programelor naţionale de sănătate, în   scopul realizării obiectivelor politicii de sănătate publică 

4) Activităţi de notificare, avizare, abilitare pentru produsele/servicii din domeniile de competenţă ale DSPCSP
5) Controlul oficial privind respectarea legislaţiei în domeniul sănătăţii publice. Astfel, conform Planului de acţiuni tematice la nivel naţional au fost organizate şi coordonate, la nivel naţional  următoarele acţiuni tematice, în vederea prevenirii unor posibile evenimente cu risc privind sănătatea populaţiei:  au fost efectuate un număr de  325.941 controale la obiective cu impact asupra sănătăţii publice, un număr de 5221 recontroale în unităţile în care au fost depistate deficienţe, iar pentru nerespectarea normelor legale de igienă şi sănătate publică au fost aplicate:

     -   12.249 avertismente; 

     -   8.110 amenzi contravenţionale însumând 9.749.165 RON;

      -   786 decizii de suspendare  a activităţii ; 

      -   119 retrageri de autorizaţii sanitare de funcţionare.

       -   7 decizii de închidere a unităţilor;

6) Coordonarea şi organizarea acţiunilor declanşate în cadrul sistemelor rapide de alertă SRAAF, RAPEX, alte alerte

7) Reprezentarea României la întâlniri sau misiuni internaţionale, pe domeniile specifice



	5. Implementarea unei noi strategii a medicamentului


	     Ministerul Sănătăţii este preocupat în mod constant de reducerea preţurilor la medicamente, manifestând un interes sporit pentru creşterea accesului populaţiei la medicamente. În cursul anului 2010 au fost întreprinse următoarele măsuri:
1) Stabilirea preţurilor la medicamente:

· aprobarea Ordinului Ministrului Sănătăţii nr.241 din 24 martie 2010 pentru aprobarea preţurilor la medicamentele cuprinse în Catalogul Naţional al preţurilor medicamentelor de uz uman autorizate de punere pe piaţă în România, publicat în Monitorul Oficial al României, Partea I, din 30 martie 2010, cu completările ulterioare.
· aprobarea Ordinului ministrului sănătăţii nr. 1172 / 2010 pentru modificarea Ordinului ministrului sănătăţii nr. 426/2009 privind aprobarea Listei şi preţurilor de decontare ale medicamentelor care se acordă bolnavilor în cadrul programelor naţionale de sănătate nominalizate prin Hotărârea Guvernului nr. 367/2009 pentru aprobarea programelor naţionale de sănătate în anul 2009
2) Continuarea Programului pentru compensarea cu 90% a preţului de referinţă al medicamentelor cu venituri realizate din pensii, pensionarii cu un venit de până la 600 RON beneficiază de o compensare cu 90% din preţul de referinţă al medicamentelor;

3) Introducerea mecanismului de cost-volum: această măsură prevede suplimentarea surselor de finanţare în sistemul de sănătate, prin aplicarea unui mecanism cost-volum ce presupune o contribuţie trimestrială rezultată din vânzarea:
   - medicamentelor incluse în Programele Naţionale de Sănătate; 

   - medicamentelor de care beneficiază asiguraţii în tratamentul ambulatoriu cu sau  fără contribuţie personală, pe bază de prescripţie medicală; 

   - medicamentelor de care beneficiază asiguraţii în tratamentul spitalicesc.

4) Sumele provenite din contribuţia trimestrială vor fi gestionate de Ministerul Sănătăţii, şi vor veni în sprijinul pacienţilor şi al îmbunătăţirii sistemului de sănătate.

5) Elaborarea legislaţiei farmaceutice prin modificarea Legii farmaciei nr. 266/2008 republicată, prezentată mai întâi ca Proiect de Lege şi apoi concretizată  prin OUG 130/2010

6) Elaborarea Regulilor de Bună Practică Farmaceutică concretizate prin Ordinul Ministrului sănătăţii nr. 75/2010;
7) În domeniul substanţelor aflate sub control naţional:
· aprobarea OUG nr. 6/2010 pentru modificarea şi completarea Legii nr. 143/2000 privind prevenirea şi combaterea traficului şi consumului ilicit de droguri şi pentru completarea Legii nr. 339/2005 privind regimul juridic al plantelor, substanţelor şi preparatelor stupefiante şi psihotrope

· aprobarea HG nr. 575/2010 pentru actualizarea anexei la Legea nr. 339/2005 privind regimul juridic al plantelor, substanţelor şi preparatelor stupefiante şi psihotrope, precum şi a anexei la Legea nr. 143/2000 privind prevenirea şi combaterea traficului şi consumului ilicit de droguri

	6.  Elaborarea şi coordonarea de programe naţionale de sănătate

	Domeniile prioritare aferente programelor naţionale de sănătate derulate în anul 2010 au vizat:

- profilaxia bolilor transmisibile;

- monitorizarea factorilor determinanţi din mediul de viaţă şi muncă;

- promovarea sănătăţii şi educaţiei pentru sănătate;

- profilaxia şi tratamentul bolilor netransmisibile;

- intervenţii profilactice şi curative în domeniul sănătăţii femeii şi copilului;

- asigurarea tratamentului în străinătate pentru pacienţii cu afecţiuni care nu pot fi tratate în ţară; 

- asigurarea accesului la medicamentele acordate în ambulatoriu pentru pensionarii cu venituri realizate numai din pensii de până la 700 lei/lună.

Bugetul alocat pentru derularea programelor naţionale de sănătate în anul 2010, aprobat prin Legea bugetului de stat nr. 11/2010, a fost de 1.635.353 mii lei,  faţă de 1.500.754 mii lei cât a fost în anul 2009. 
În anul 2010 au fost alocate fondurile necesare pentru asigurarea continuităţii programelor naţionale de sănătate profilactice, derulate de către Ministerul Sănătăţii, precum şi a celor de tratament  gestionate de Casa Naţională de Asigurări de Sănătate. 

Prin programele derulate s-a avut în vedere asigurarea accesului la tratament gratuit a bolnavilor cronici, dar accentul a fost pus pe programele profilactice, cu scop curativ, pentru copii şi tineri. 

Astfel, din fondurile alocate pentru derularea programelor naţionale de sănătate de către  Ministerul Sănătăţii,  evidenţiem următoarele:

- 210.450 mii lei pentru implementare programelor naţionale de supraveghere şi control al bolilor transmisibile respectiv: programul naţional de imunizare, program naţional de supraveghere şi control al bolilor transmisibile HIV/SIDA, TBC, boli cu transmitere sexuală;  

- 51.015 mii lei pentru implementarea programului naţional de sănătate a femeii şi copilului, având în vedere faptul că îmbunătăţirea sănătăţii mamei şi copilului reprezintă o prioritate strategică pentru Ministerul Sănătăţii, pentru ameliorarea principalilor indicatori de monitorizare aplicaţi de forurile internaţionale: mortalitatea infantilă şi mortalitatea maternă; 

      - 121.810 mii lei pentru derularea programelor naţionale privind bolile netransmisibile (profilaxia cancerului de col uterin prin vaccinarea HPV, program naţional privind sănătatea mintală, programul naţional de transplant de organe, ţesuturi şi celule, program naţional de diagnostic şi tratament cu ajutorul aparaturii de înaltă performanţă); 

De subliniat este şi faptul că în anul 2010 au fost introduse noi programe naţionale de sănătate. Acestea vizează promovarea alimentaţiei sănătoase şi prevenirea obezităţii la copil, screening-ul pentru depistarea precoce a scoliozei la copii şi programul de tratament  invaziv al infarctului miocardic acut.  
Plecând de la faptul că în România, obezitatea  a devenit o problemă de sănătate publică deosebit de complexă, în anul 2010 a fost implementat un program care are ca obiectiv identificarea şi recuperarea copiilor supraponderali sau cu obezitate. Personal medical instruit specializat pentru depistarea obezităţii la copii evaluează copiii cu vârste cuprinse între 6-7 ani şi 14-15 ani şi îi învăţă şi consiliază în sensul schimbării comportamentului alimentar. 

În condiţiile în care potrivit datelor statistice, în evidenţă Spitalului Clinic de Urgenţă pentru Copii Grigore Alexandrescu din Bucureşti sunt înregistrate un număr de 13.000 de cazuri de copii care au deformări de ax ale coloanei vertebrale, în special scolioza, Ministerul Sănătăţii a considerat necesară derularea unui program naţional de screening pentru depistarea precoce a scoliozei la copii. În cadrul acestui program, printr-un simplu control medical se pune diagnosticul precoce pentru afecţiunile coloanei vertebrale la copil, cu indicarea conduitei terapeutice adecvate. 

De asemenea, tot ca o noutate, în anul 2010 menţionăm iniţierea unui program de tratament  invaziv al infarctului miocardic acut, în condiţiile în care România are una dintre cele mai mari mortalităţi intraspitaliceşti prin infarct miocardic acut din Europa, aprox. 13%. În cadrul acestui program s-a asigurat finanţarea pentru toate consumabilele intervenţiilor în regim de urgenţă efectuate asupra pacienţilor cu infarct. 

Totodată, pentru o utilizare eficientă a fondurilor alocate programelor naţionale de sănătate Ministerul Sănătăţii a realizat achiziţionarea la nivel centralizat a vaccinurilor necesare pentru realizarea imunizărilor prevăzute în Calendarul naţional de imunizare, precum şi a medicamentelor necesare realizării intervenţiilor profilactice care fac obiectul programului naţional de sănătate a femeii şi copilului. 

	7. Programe de sănătate cu finanţare externă

	Programe finanţate din credite externe
Programul “Reforma sistemului de sănătate – faza a doua”, finanţat prin două credite externe de la Banca Internaţională pentru Reconstrucţie şi Dezvoltare (65,1 mil. EUR), respectiv de la Banca Europeană de Investiţii (66,4 mil. EUR), la care se adaugă contribuţia Guvernului României (36,4 mil. EUR)  

Principalele realizări în anul 2010:

1) asistenţă medicală maternală şi neonatală:

- semnarea contractelor pentru reabilitarea secţiilor de obstetrică şi neonatologie de la 4 spitale;

- derularea contractului pentru furnizarea de echipamente pentru tratamentul şi eliminarea finală a deşeurilor medicale periculoase, pentru 9 unităţi sanitare;

- finalizarea procedurilor de achiziţie pentru analizoare de gaze sanguine şi electroliţi (61 buc.); ventilatoare de înaltă frecvenţă pentru nou-născuţi (17 buc.); monitoare de funcţii cerebrale pentru nou-născuţi (19 buc.); EKG pentru maternităţi (14 buc.); truse de laparoscopie ginecologică (46 buc.); mese de operaţie pentru ginecologie (87 buc.); lămpi de operaţie scialitice (88 buc.);

- elaborarea unui manual operaţional pentru sistemul de trimiteri în maternităţi;

- elaborarea unui manual operaţional pentru asigurarea calităţii în asistenţa medicală maternală şi neonatală;

- derularea programului naţional de instruire pentru asigurarea implementării celor mai bune practici internaţionale şi îmbunătăţirea capacităţii autorităţilor sanitare şi a furnizorilor de servicii medicale de a monitoriza calitatea şi accesibilitatea serviciilor (831 participanţi instruiţi).

2) servicii medicale de urgenţă:

- furnizarea de monitoare de terapie intensivă pentru adulţi şi copii (118 monitoare neonatale şi de terapie intensivă şi 15 staţii centrale de monitorizare);

- finalizarea contractului de furnizare de sistem de paging pentru spitale;

- finalizarea contractului de furnizare de sisteme de comunicare (staţii tetra şi GPS) pentru ambulanţe;

- derularea procedurii de achiziţie lucrări de construcţii pentru „Reorganizare şi Mutare UPU – SMURD în incinta clădirii spitalului la nivel parter” pentru Spitalul Clinic Judeţean de Urgenţă Târgu Mureş.
Proiecte în cadrul programelor structurale

În vederea atragerii de fonduri externe pentru realizarea priorităţilor Guvernului României în domeniul sanitar, Ministerul Sănătăţii, prin Direcţia Implementare şi Coordonare Programe şi Relaţii Internaţionale derulează 54 de proiecte, în valoare de 590.652,91 mii lei finanţate în cadrul programelor structurale şi alte instrumente de finanţare. Acestea se află  în diverse stadii după cum urmează: 
1. 7 proiecte în implementare, în valoare de 57,899,16 mii lei;

2. 4 proiecte ale unităţilor subordonate pentru care Ministerul Sănătăţii asigură cofinanţarea, în valoare de 19.726 mii lei;

3. 5 proiecte respinse, în valoare de 109.764,74 mii lei;

4. 38 propuneri de proiecte, în valoare de 403.263 mii lei în diverse stadii de evaluare la nivelul Autorităţilor de Management/Organisme intermediare, din care:

· 8 cereri de finanţare elaborate în evaluare, în valoare de 75.879,4 mii lei;

· 30 fişe de proiect depuse spre evaluare, în valoare de 327.383,61 mii lei;

	8. Dezvoltarea, modernizarea infrastructurii furnizorilor de servicii medicale şi dotarea acestora cu aparatură/ echipamente medicale şi mijloace de transport specifice 


	 În anul 2010 au fost alocate pentru investiţii,  reparaţii capitale, consolidări, şi dotări fonduri în sumă de 659,03 mil. lei, din care, de la bugetul de stat suma de 247,45 mil. lei, iar din veniturile proprii (accize) ale Ministerului Sănătăţii suma de 411,58 mil. lei, realizându-se următoarele acţiuni:

1) S-au alocat, în anul 2010,  fonduri totalizând suma de  217,87 mil. lei pentru dotări ale unităţilor sanitare, din care enumerăm:

- continuarea programului de dotare a spitalelor cu aparatură şi echipamente medicale. Semnificativ este faptul că au fost achiziţionate echipamente şi aparatură medicală performante pentru 112 unităţi sanitare, echipamente a căror utilizare contribuie la îmbunătăţirea actului medical cu rezultate în diagnosticarea şi tratarea pacienţilor (ex. 5 centre mobile de hematologie, 50 aparate de radiologie mobilă, 200 aparate de ventilaţie, 100 monitoare funcţii vitale, 23 analizoare de gaze sanguine, etc.);

- au fost dotate cu sisteme de avertizare a incendiilor, un număr de peste 59 unităţi sanitare;

- s-a continuat programul de înnoire a parcului auto a serviciilor judeţene de ambulanţă şi a ISU-SMURD, în anul 2010 fiind achiziţionate 25 ambulanţe;

2) S-a continuat programul de reabilitare a unităţilor sanitare, alocându-se pentru reparaţii capitale şi consolidări clădiri fonduri în sumă de 325,27 mil. lei. - au fost reabilitate, în anul 2010, peste 110 unităţi sanitare,  iar la un număr de 12 unităţi sanitare au fost executate lucrări pentru consolidarea clădirilor acestora;

3) Pentru continuarea lucrărilor la obiectivele de investiţii începute în anii anteriori au fost alocate fonduri în sumă de 115,87 mil. lei, - realizând în anul 2010 finalizarea a 6 dintre aceste obiective de investiţii.

Ministerul Sănătăţii va continua derularea acestui proiect de modernizare a unităţilor medicale, având drept finalitate creşterea accesului populaţiei la servicii medicale performante, care să acopere nevoile acesteia şi care să fie comparabile cu cele oferite în prezent de furnizorii de servicii de acelaşi tip din statele membre ale Uniunii Europene.



	9. Informatizarea sistemului sanitar
	Aşa cum s-a stabilit în şedinţa Guvernului din data de 28 iulie 2010, ca obiectiv politic de reformă, ca până la sfârşitul anului 2010 să fie finalizată implementarea la nivelul întregii ţări a Sistemului Informatic Unic Integrat (SIUI),a cesta a fost definitivat şi pus în funcţiune la termenul stabilit, concretizându-se prin lansarea la 15 decembrie 2010 a variantei retehnologizate şi centralizate. 

Introducerea Sistemului Informatic Unic Integrat va permite introducerea în paralel a sistemelor de schimb de informaţii, în primul rând a cardului naţional de asigurat, dar şi a evidenţelor electronice pentru pacienţi, cunoscute sub denumirea de dosarul medical electronic, precum şi a prescripţiei electronice, ceea ce va duce la o evidenţă amănunţită atât a stării de sănătate cât şi a serviciilor furnizate, cu detalii despre costuri şi calitatea actului medical.                 

Având în vedere că instituţiile şi organizaţiile sanitare individuale au dezvoltat deja reţele de comunicaţii la scară locală sau regională, dar care nu comunică şi nu sunt integrate în niciun fel, făcând de multe ori ca informaţiile necesare să nu fie colectate, pentru implementarea întregului portofoliu de instrumente informatice necesare  generării unui control proactiv a modalităţilor de cheltuire a fondului, s-a reuşit atragerea de resurse financiare prin accesarea Programului Operaţional Sectorial POS CCE care vor conduce la posibilitatea practică de completare a acestui portofoliu. Prin aceste programe operaţionale se va reuşi integrarea sistemelor informatice locale de la nivelul furnizorilor de servicii medicale şi dispozitive cu aceste sisteme aflate în prima etapă a construcţiei lor pentru ca prin eficientizarea acestora să se poată produce un nivel de calitate şi eficienţă a serviciilor acordate, atât la nivelul acestora, cât şi la nivelul instituţiilor coordonatoare. 

	PRINCIPALELE PROBLEME IDENTIFICATE ÎN 2010
	· Insuficienţa personalului de specialitate coroborată cu volumul mare de activitate, atât la nivel central, cât şi la nivel local care determină întârzieri în atingerea obiectivelor şi care afectează calitatea rezultatelor, antrenând suprasolicitarea personalului existent;

· Prevederile legale în vigoare nu permit plata orelor suplimentare şi există dificultăţi în compensarea orelor suplimentare prin  acordarea zilelor libere;

· Lipsa unui plan de carieră pentru angajaţi şi a unei politici coerente de pregătire şi menţinere a personalului

· Dificultăţi în promovarea proiectelor actelor normative atât în interiorul ministerului, dar mai ales pe circuitul interministerial datorită nerespectării prevederilor actelor normative în vigoare cu incidenţă;

· Capacitate instituţională scăzută în previziunea şi cheltuirea fondurilor publice.



CAP. 2 – RAPORTUL DIRECŢIEI GENERALE ECONOMICE
Principalele activităţi ale direcţiei în anul 2010, potrivit responsabilităţilor specifice, s-au referit, îndeosebi la: 

I. Obiectivele generale ale direcţiei:

1. Finanţarea sectorului sanitar bugetar, urmărirea execuţiei şi raportarea indicatorilor financiari şi bugetari în cadrul cărora au fost desfăşurate următoarele activităţi:     

·  Repartizarea bugetului Ministerului Sănătăţii pe anul 2010 ( alocaţii de la bugetul de stat şi sume provenite din venituri proprii), pe unităţi şi pe trimestre, în volumul şi structura aprobate prin legea bugetului de stat şi transmiterea filelor către ordonatorii de credite secundari şi terţiar.
· Asigurarea finanţării sectorului sanitar bugetar, a programelor de sănătate şi a celorlalte acţiuni şi activităţi, inclusiv a cheltuielilor de capital, cu respectarea prevederilor legale şi încadrarea în bugetul aprobat.

·   Elaborarea propunerilor pentru cele 2 rectificări ale bugetului Ministerului Sănătăţii, în anul 2010, pe baza solicitărilor prezentate de direcţiile de specialitate din minister şi de ordonatorii de credite şi după aprobare, transmiterea noilor file către ordonatorii de credite secundari şi terţiari. 

·  Fundamentarea propunerilor de buget pentru anul 2011 pe baza principalelor strategii politice şi proiecte prioritare ale Ministerului Sănătăţii.

·  Încheierea anului financiar 2009, analiza, controlul şi centralizarea  datelor prezentate de unităţi şi elaborarea situaţiilor financiare solicitate de Ministerul Finanţelor Publice, potrivit dispoziţiilor legale. 

·  Analiza, controlul şi centralizarea  datelor prezentate de unităţile în subordine referitoare la execuţia bugetară la finele trimestrelor I, II şi III 2010 şi elaborarea situaţiilor financiare în forma şi structura solicitate de Ministerul Finanţelor Publice , potrivit dispoziţiilor legale.

·  Analiza, verificarea şi înaintarea spre avizare de către ordonatorul principal de credite a bugetelor de venituri şi cheltuieli ale unităţilor sanitare finanţate integral din venituri proprii din subordinea/ în coordonarea /sub autoritatea Ministerului Sănătăţii, potrivit dispoziţiilor legale.

· Analiza, verificarea şi înregistrarea în evidentele contabile a tuturor documentelor justificative care stau la baza elaborării situaţiilor financiare aferente anului 2009 şi trimestrelor I, II şi III 2010, potrivit dispoziţiilor legale.

· Analiza şi înregistrarea în evidenţele contabile a documentelor şi rezolvarea tuturor aspectelor financiare legate de desfăşurarea concursului de rezidenţiat pe loc şi pe post în medicină, medicina dentară şi farmacie, potrivit OMS 1083/2010.  

2.  Monitorizarea periodică a unor categorii de venituri şi cheltuieli 
· Monitorizarea lunară şi trimestrială a cheltuielilor efectuate de unităţile sanitare cu paturi finanţate integral din venituri proprii, din reţeaua Ministerului Sănătăţii, prin sistemul informatic operativ de raportare, potrivit OMFP nr. 980/2010. 

· Monitorizarea lunară şi trimestrială a încasărilor şi plăţilor din veniturile proprii ale MS.

· Monitorizarea cheltuielilor de personal la toate unităţile din subordine finanţate integral de la bugetul statului, precum şi la cele finanţate integral din venituri proprii din reţeaua MS, potrivit OMFP nr. 166/2006.

· Monitorizarea periodică, prin sistemul operativ de raportare, a angajamentelor bugetare şi a plăţilor efectuate pentru bunuri şi servicii de către unităţile sanitare cu paturi finanţate integral din venituri proprii, din reţeaua Ministerului Sănătăţii.

· Actualizarea situaţiei datoriilor unităţilor sanitare finanţate integral din venituri proprii către furnizorii de medicamente, materiale sanitare şi alte bunuri şi servicii. 

· Monitorizarea şi raportarea lunară  la  Ministerul Finanţelor Publice a cheltuielilor de natura investiţiilor.

· Monitorizarea cheltuielilor de natura investiţiilor şi elaborarea notelor de informare pentru şedinţele Guvernului.

3. Activităţi în domeniul dispozitivelor medicale

· Emiterea unui număr de  237 Avize de funcţionare pentru unităţi cu activitate în domeniul dispozitivelor medicale şi înregistrarea firmelor în baza de date.

· Emiterea a  544 anexe la avize de funcţionare şi efectuarea înregistrărilor corespunzătoare.

· Înregistrarea în baza de date a 854 de dispozitive medicale fabricate de producători români şi emiterea Certificatelor de înregistrare corespunzătoare.

· Înregistrarea a 392 tipuri noi de dispozitive medicale puse în funcţiune pe teritoriul României.

· Înregistrarea certificatelor de conformitate retrase comunicate de statele membre.

· Înregistrarea certificatelor de conformitate emise de organismul notificat român şi  comunicarea către Comisia Europeană şi statele membre a certificatelor retrase de acest organism.

· Analiza solicitărilor de investigaţii clinice şi emiterea autorizaţiilor corespunzătoare.

· Înregistrarea acţiunilor corective iniţiate de producători şi monitorizarea firmelor distribuitoare.

· Înregistrarea notificărilor pentru dispozitive in vitro transmise de producătorii externi.

· Participarea în Comitetele tehnice de standardizare pe domeniul dispozitivelor medicale din cadrul Asociaţiei de Standardizare din România.

· Efectuarea de controale la comercianţi şi producători de dispozitive medicale, precum şi  la unităţi sanitare privind respectarea prevederilor legale pentru dispozitivele medicale introduse pe piaţă.

· Verificarea respectării cerinţelor legale la diferite tipuri de dispozitive medicale urmare sesizărilor şi informaţiilor din documentele de notificare şi dispunerea măsurilor corective necesare. 

4. Activităţi privind dotarea unităţilor sanitare cu aparatură medicală şi alte echipamente

· Elaborarea proiectului planului de achiziţii aparatură medicală pe anul 2010.

· Înregistrarea cererilor de aparatură medicală ale unităţilor sanitare pentru dotarea unităţilor sanitare cu paturi.

· Întocmirea notelor de fundamentare pentru automatizarea instalaţiilor de sterilizare reabilitate şi modernizate.

· Efectuarea analizei situaţiei dispozitivelor medicale neutilizate din unităţile sanitare.

· Avizarea, în cadrul grupului tehnico-economic al Ministerului Sănătăţii, a documentaţiei de reabilitare pentru 15 spitale şi ambulatorii cuprinse în Programul Operaţional Regional Phare.

· Efectuarea de analize pentru stabilirea fondurilor bugetare necesare pentru dotarea unităţilor sanitare din reţeaua Ministerului Sănătăţii cu aparatură de avertizare în caz de incendiu.

· Evaluarea produselor din depozitele Oficiului Central de Stocare şi determinarea celor care pot fi utilizate în unităţile sanitare.

· Monitorizarea lunară a modului de derulare a procesului investiţional.

5. Alte activităţi

·  Elaborarea de note şi informări prezentate conducerii ministerului, la cererea acesteia sau din iniţiativa direcţiei, asupra unor aspecte privind execuţia bugetară sau aplicarea unor prevederi legale, elaborarea scrisorilor către diferite instituţii sau DSP la problemele sesizate de acestea, răspunsuri la interpelările transmise de senatori şi deputaţi din Parlament.

·  Scrisori circulare către instituţiile şi unităţile sanitare subordonate cu precizări privind aplicarea unor dispoziţii legale sau recomandări ale Guvernului.

·  Participarea la comisia de evaluare a directorilor executivi ai DSP.
·  Evaluarea cunoştinţelor şi abilitaţilor manageriale pentru ocuparea funcţiei de director executiv adjunct financiar contabil la direcţiile de sănătate publică judeţene.
·  Participarea în comisia centrală de analiză şi evaluare a obligaţiilor de plată ale unităţilor sanitare cu paturi, înregistrate la data de 30 iunie 2010, în vederea stingerii acestora.

· Participarea în Subcomisia naţională de evaluare a furnizorilor de dispozitive medicale destinate recuperării unor deficienţe organice şi funcţionale din cadrul Casei Naţionale de Asigurări de Sănătate.

·  Participarea în Comisia pentru verificarea, analiza şi aprobarea scoaterii din funcţiune a mijloacelor fixe şi obiectelor de inventar.

· Participarea în Comisiile de evaluare a ofertelor pentru achiziţiile Ministerului Sănătăţii  de  ambulanţe, teste HIV, aparate de laborator, aparate de ventilaţie, vaccinuri.

·  Participarea în comisiile interministeriale privind recensământul populaţiei şi locuinţelor, privind standardele de cost pentru construcţia unităţilor spitaliceşti. 

6. Respectarea disciplinei financiar - bugetare, prin:

· Emiterea de norme metodologice şi instrucţiuni de aplicare a prevederilor legale sau de reglementare a unor activităţi, aşa cum au fost menţionate la pct.8 şi 9.  

· Emiterea de reglementări pentru implementarea legislaţiei care transpune directivele europene în domeniul dispozitivelor medicale:

· Ordinul ministrului sănătăţii nr. 253/26.03.2010 privind înregistrarea dispozitive medicale;

· Ordinul ministrului sănătăţii nr. 896/07.06.2010 pentru înlocuirea anexei la Ordinul ministrului sănătăţii  nr. 355/2004 privind aprobarea Listei cuprinzând standardele române care adoptă standarde europene armonizate  ale căror prevederi se referă la dispozitive medicale pentru diagnostic in vitro;

· Ordinul ministrului sănătăţii nr. 1119/17.08.2010 pentru aprobarea Listei cuprinzând standardele române care adoptă standarde europene armonizate  ale căror prevederi se referă la dispozitive medicale implantabile active;

· Ordinul ministrului sănătăţii nr. 1163/31.08.2010 pentru aprobarea Listei cuprinzând standardele române care adoptă standarde europene armonizate ale căror prevederi se referă la dispozitive medicale;

· Ordinul ministrului sănătăţii nr. 963/25.06.2010 privind stabilirea persoanelor împuternicite să constate şi să aplice sancţiuni pentru contravenţiile prevăzute de Hotărârea Guvernului nr. 54/2009 privind condiţiile introducerii pe piaţă a dispozitivelor medicale, Hotărârea Guvernului nr. 55/2009 privind dispozitivele medicale implantabile active, Hotărârea Guvernului nr. 798/2003 privind stabilirea condiţiilor de introducere pe piaţă şi de utilizare a dispozitivelor medicale pentru diagnostic in vitro, precum şi pentru aprobarea formularului-tip al procesului-verbal de constatare şi sancţionare a contravenţiilor şi a modelului înştiinţării de plată;

· Ordinul ministrului sănătăţii nr. 228/19.03.2010 pentru modificarea anexei la Ordinul ministrului sănătăţii publice nr. 427/2007 pentru aprobarea Listei organismelor desemnate care realizează evaluarea conformităţii dispozitivelor medicale;

· Alte reglementări în domeniul dispozitivelor medicale
· Ordinul ministrului sănătăţii nr. 962/25.06.2010 pentru modificarea Normelor metodologice de aplicare a Legii nr. 176/2000 privind dispozitivele medicale, cu modificările ulterioare, referitoare la avizarea unităţilor de tehnică medicală, aprobate prin Ordinul ministrului sănătăţii nr. 1636/2004.

· Emiterea de reglementari contabile specifice domeniului sanitar : 

    -  OMSP nr.281/2010 pentru aprobarea monografiei contabile privind înregistrarea în contabilitatea Ministerului Sănătăţii a sumelor încasate şi a cheltuielilor efectuate pentru activitatea de organizare a concursurilor şi a examenelor în vederea admiterii la rezidenţiat şi alte forme de pregătire profesională, a modelului de factură emisă de MS şi a persoanelor împuternicite cu dreptul de semnătură al acestora.

    -  OMSP nr.1465/2010 privind constituirea Comisiei centrale şi a subcomisiilor de inventariere a elementelor de natura activelor, datoriilor şi capitalurilor proprii din patrimoniul MS la data de 31.12.2010, cu modificările şi completările aprobate prin OMS nr.1527/2010.

· Exercitarea controlului financiar preventiv propriu asupra operaţiunilor prevăzute de dispoziţiile legale. 

7. Completarea cadrului legislativ în domeniul sănătăţii, prin emiterea/ participarea/ avizarea tuturor actelor normative elaborate de MS în anul 2010, din care se evidenţiază : modificările şi completările Legii nr.95/2006 privind reforma în domeniul sănătăţii, toată legislaţia secundară necesară proceselor de transfer către autorităţile administraţiei publice locale a atribuţiilor şi competenţelor exercitate de Ministerul Sănătăţii şi de stingere a obligaţiilor de plată ale unităţilor sanitare cu paturi înregistrate peste termenul de scadenţă la 30 iunie 2010,

II. Obiective cu caracter special

8. Organizarea şi urmărirea finalizării transferului către autorităţile administraţiei publice locale a atribuţiilor şi competenţelor exercitate de Ministerul Sănătăţii 
·  Organizarea, din punct de vedere metodologic şi urmărirea încheierii în bune condiţii şi la termen a transferului ansamblului de atribuţii şi competenţe exercitate de Ministerul Sănătăţii către autorităţile administraţiei publice locale, în conformitate cu prevederile alin. (2) al art. 22 din OUG nr. 162/2008 precum şi în temeiul art. 3 din HG nr. 529/2010, până în data de 10.07.2010. În acest sens, pentru aplicarea dispoziţiilor legale menţionate, au fost emise instrucţiuni aprobate prin OMS nr.984/2010. 

·  Stabilirea, prin Ordinul ministrului sănătăţii nr. 910/10.06.2010, a modelului protocoalelor de predare-preluare dintre direcţiile de sănătate publică judeţene şi a municipiului Bucureşti şi autorităţile administraţiei publice locale şi Primăria municipiului Bucureşti a unităţilor sanitare publice cu paturi al căror management se transferă către acestea, în temeiul dispoziţiilor Ordonanţei de urgenţă a Guvernului nr. 48/2010 pentru modificarea şi completarea unor acte normative din domeniul sănătăţii în vederea descentralizării.

·  Elaborarea şi aprobarea standardelor de cost/an pentru servicii acordate în unităţile medico-sociale şi a unor normative privind personalul din unităţile de asistenţă medico-socială şi personalul care desfăşoară activităţi de asistenţă medicală comunitară, în care sens a fost emisă HG nr.459/2010.

9. Organizarea şi urmărirea procesului de stingere a obligaţiilor de plată ale unităţilor sanitare cu paturi înregistrate peste termenul de scadenţă la 30 iunie 2010, potrivit OUG nr. 48/2010 pentru modificarea şi completarea unor acte normative din domeniul sănătăţii în vederea descentralizării şi OG nr. 18/2010 cu privire la rectificarea bugetului de stat pe anul 2010

Prin actele normative menţionate, s-a aprobat ca plata obligaţiilor unităţilor sanitare publice cu paturi, raportate în limita sumei de 859.863 mii lei, înregistrate peste termenul de scadenţă la data de 30 iunie 2010, să se efectueze din sumele aprobate de la bugetul de stat, în bugetul Ministerului Sănătăţii, alocate prin transfer în bugetul Fondului naţional unic de asigurări sociale de sănătate.

Aplicarea acestor prevederi a presupus inventarierea tuturor obligaţiilor de plată a unităţilor sanitare cu paturi înregistrate peste termenul de scadenţă la data de 30 iunie 2010 şi neachitate.

Pentru reglementarea unitară  au fost emise ordine comune ale ministrului sănătăţii şi al preşedintelui Casei Naţionale de Asigurări de Sănătate, astfel: 

- ordinul nr.1130/688/2010 prin care au fost aprobate condiţiile şi modalităţile de stingere a obligaţiilor de plată ale unităţilor sanitare cu paturi, înregistrate la data de 30 iunie 2010;

- ordinele nr.1121/689/2010 şi nr. 1146/705/2010 prin care au fost nominalizate şi stabilite atribuţii şi responsabilităţi pentru comisiile mixte la nivelul judeţelor şi a municipiului Bucureşti precum şi pentru comisia centrală.
Această operaţiune s-a încheiat.


10. Participarea la acţiunea de evaluare a unităţilor sanitare cu paturi

Această acţiune s-a desfăşurat, potrivit OMS nr.100/2010, în cadrul strategiei de raţionalizare a spitalelor.

III Contextul organizatoric

În anul 2010, conducerea Direcţiei generale economice a fost asigurată de directorul general, directorul general adjunct şi 2 şefi de serviciu. 

Activitatea direcţiei, vastă şi complexă, s-a desfăşurat cu eforturi deosebite şi în condiţii dificile, cauzate, în principal, de următorii factori :

- lipsa de personal, îndeosebi calificat, slaba implicare şi lipsa de experienţă manifestate de unii nou-angajaţi din pricina salariilor nemotivante, fapt ce a determinat şi o mare fluctuaţie de personal. Din cele 27 de posturi de execuţie existente în structura direcţiei în anul 2010, au fost 4  posturi vacante. În aceste condiţii, pentru îndeplinirea sarcinilor ce revin direcţiei la un nivel corespunzător, s-a apelat la dirijarea a 3 economişti cu experienţă de la instituţii subordonate MS ;

- sarcinile direcţiei s-au amplificat în condiţiile preluării de către MS a activităţilor de organizare şi desfăşurare a concursurilor de rezidenţiat, fără ca aceasta să aibă corespondent în majorarea numărului de personal ;

- implicarea direcţiei în acţiuni de mare amploare şi complexitate constând în elaborarea de acte normative, norme metodologice, etc. dintre care se pot enumera: organizarea şi urmărirea procesului de stingere a obligaţiilor de plată ale unităţilor sanitare cu paturi înregistrate peste termenul de scadenţă la 30 iunie 2010, organizarea şi urmărirea finalizării transferului către autorităţile administraţiei publice locale a atribuţiilor şi competenţelor exercitate de Ministerul Sănătăţii,  participarea la acţiunea de evaluare a unităţilor sanitare cu paturi.

IV. Rezultate obţinute 

·  În anul 2010, bugetul Ministerului Sănătăţii a fost aprobat în condiţiile determinate de evoluţiile economice interne şi externe care au impus adoptarea unei politici de restrângere a cheltuielilor bugetare, îndeosebi a cheltuielilor de personal şi de abordare mai prudentă a deficitului bugetului general consolidat.
 În aceste condiţii dificile, prin măsurile propuse conducerii MS, s-a reuşit finanţarea la timp şi la un nivel corespunzător a cheltuielilor proprii, a celor ale instituţiilor din subordine, a programelor de sănătate, a activităţilor şi acţiunilor prioritare prevăzute a se finanţa de la bugetul de stat şi din veniturile proprii ale MS.

· Printr-o atentă monitorizare şi stabilirea corectă a priorităţilor în finanţare, în perioada analizată au fost evitate blocajele financiare şi s-au găsit în permanenţă soluţii pentru asigurarea fondurilor bugetare necesare finanţării acţiunilor noi sau urgente. 
· În vederea urmăririi atente a cheltuielilor, pe lângă monitorizarea lunară a acestora, DGE a făcut analize asupra efectuării cheltuielilor aprobate, îndeosebi ale cheltuielilor de personal, informând conducerea ministerului asupra unor posibile disfuncţionalităţi, furnizând, totodată, soluţii de remediere a acestora.
· Finalizarea, în bune condiţii, a procesului de transfer către autorităţile administraţiei publice locale a atribuţiilor şi competenţelor exercitate de Ministerul Sănătăţii. 

· Încheierea operaţiunii de stingere a obligaţiilor de plată ale unităţilor sanitare cu paturi înregistrate peste termenul de scadenţă la 30 iunie 2010, la termenul şi în condiţiile prevăzute de dispoziţiile legale. 

V. Principalele dificultăţi întâmpinate în anul 2010 

·  În etapa de elaborare a bugetului au existat deficiente în fundamentarea necesarului de fonduri astfel că, pe parcursul execuţiei bugetare s-au făcut numeroase modificări în cadrul bugetului aprobat, constând în redistribuiri de fonduri între programe şi subprograme, virări de credite bugetare între subdiviziunile clasificaţiei bugetare, modificarea repartizării fondurilor pe unităţi, etc.

·  Refuzul unor unităţi administrativ-teritoriale de a prelua unele unităţi sau activităţi a creat dificultăţi şi întârzieri în procesul de descentralizare a căror rezolvare a necesitat, în unele cazuri, emiterea de acte normative. 
·  Neîncasarea de către ANAF, în limita planificată a veniturilor proprii provenite din accize, cu repercusiuni asupra posibilităţii de efectuare a cheltuielilor aferente programelor de sănătate şi a celor de capital, cu finanţare din această sursă.

VI. Date referitoare la bugetul Ministerului Sănătăţii pe anul 2010

În anul 2010, bugetul general consolidat al statului a fost aprobat în condiţiile determinate de evoluţiile economice interne şi externe care au impus adoptarea unei politici de restrângere a cheltuielilor bugetare, îndeosebi a cheltuielilor de personal şi de abordare mai prudenta a deficitului.
În aceste condiţii, cheltuielile publice alocate sectorului de sănătate au reprezentat 3,8% din PIB, în condiţiile în care, prin OG nr.18/2010 privind rectificarea bugetului de stat pe anul 2010, bugetul Ministerului Sănătăţii a fost majorat cu suma de 2.960 milioane lei pentru plata obligaţiilor unităţilor sanitare publice cu paturi din reţeaua Ministerului Sănătăţii, înregistrate peste termenul de scadenţă şi neachitate la data de 30.06.2010 şi pentru plata medicamentelor cu şi fără contribuţie personală 

În ceea ce priveşte bugetul Ministerului Sănătăţii, acesta este constituit din sumele provenite de la bugetul de stat, din veniturile proprii ale MS şi ale instituţiilor publice finanţate integral de la bugetul de stat, din credite externe şi din fonduri externe nerambursabile. Programul actualizat pe anul 2010 comparativ cu anul 2009, se prezintă astfel:

	
	Mil. lei
	

	
	2009
	2010 progr.act

	Total cheltuieli
	3,442.2
	6,903.3

	Din acestea, pentru plata datoriilor
	
	2.960,0

	Bugetul de stat
	1,972.9
	5,0895

	Venituri proprii
	1,451.4
	1,769.7

	intrări de credite externe
	8.0
	-

	fonduri externe nerambursabile
	9.9
	44.1


Din datele prezentate rezultă că, cheltuielile aprobate Ministerului Sănătăţii în anul 2010 se situează  aproximativ la acelaşi nivel cu cele din 2009.

Fondurile alocate de la bugetul de stat în anul 2010 cuprind şi suma de 2.960 mil. lei alocata la rectificarea bugetara pentru plata obligaţiilor unităţilor sanitare, suma care a fost prevăzută a fi transferata din bugetul Ministerului Sănătăţii în bugetul Fondului naţional unic de asigurări sociale de sănătate.

Fondurile alocate de la bugetul de stat sunt utilizate, îndeosebi pentru: a) programele naţionale de sănătate desfăşurate de Ministerul Sănătăţii prin unităţile direct subordonate şi unităţi sanitare finanţate integral din venituri proprii precum şi pentru programele desfăşurate de unităţile sanitare cu paturi finanţate din sumele transferate de Ministerul Sănătăţii de la bugetul de stat şi din venituri proprii către bugetul Fondului naţional unic de asigurări sociale de sănătate; b) cheltuielile de personal aferente personalului din instituţiile direct subordonate finanţate integral de la bugetul de stat ; c) cheltuielile aferente activităţilor şi competenţelor transferate autorităţilor publice locale; d) drepturile salariale ale personalului care îşi desfăşoară activitatea în cadrul cabinetelor medicale organizate în structura aprobată în condiţiile legii: cabinete de medicină sportivă, planning familial, HIV/SIDA, distrofici, TBC, LSM; drepturile salariale ale personalului care desfăşoară activitate de cercetare ştiinţifică; drepturile salariale ale rezidenţilor pe toată perioada rezidenţiatului anii I-VII; drepturile salariale pentru personalul care îşi desfăşoară activitatea în UPU – UPU SMURD din structura organizatorică a spitalelor de urgenţă, precum şi pentru cheltuielile de natura bunurilor şi serviciilor prevăzute de lege; cheltuielile de natura bunurilor şi serviciilor necesare cabinetelor medicale de medicină sportivă, cabinete TBC, LSM din structura organizatorică a spitalelor; e) transferuri de capital pentru reparaţii capitale şi aparatură medicală la spitale; f) cheltuieli de capital.

În scopul îmbunătăţirii finanţării sistemului de sănătate, precum şi pentru combaterea consumului excesiv de produse din tutun şi băuturi alcoolice, altele decât vinul şi berea, începând cu semestrul II 2006, a fost introdusă aşa numita taxă pe viciu, prin instituirea unor contribuţii plătite de persoanele juridice care produc sau importa astfel de produse sau care realizează încasări din activităţi publicitare la acestea, contribuţii ce se constituie ca venit  propriu al Ministerului Sănătăţii.  

Veniturile încasate s-au situat cu mult sub prevederile aprobate reprezentând doar 61,2% iar cheltuielile efectuate au fost diminuate în mod corespunzător, ceea ce a condus la nerealizarea unor activităţi şi acţiuni în sumă de 209,7 milioane lei, respectiv programe de sănătate 196,5 milioane lei şi investiţii 13,2 milioane lei, sumă care a grevat bugetul anului următor, avându-se în vedere faptul că aceste cheltuieli au fost angajate de la începutul anului 2010.

În acelaşi timp, începând cu trim. III 2010, s-a introdus sistemul de tip cost-volum, aplicat în multe dintre statele UE, potrivit căruia producătorii de medicamente prezenţi pe piaţa românească, prin intermediul deţinătorilor de autorizaţii de punere pe piaţă, participă trimestrial la suplimentarea resurselor financiare ale sistemului de sănătate printr-o contribuţie proporţională progresiv cu contravaloarea medicamentelor achiziţionate sau compensate de stat. Deşi s-a estimat că veniturile proprii ale MS vor creşte, până la finele anului 2010 încasările au fost nesemnificative.

CAP. 3 – RAPORTUL DIRECŢIEI GENERALE RESURSE UMANE  ŞI CERTIFICARE
1. Activităţi în domeniul managementului pregătirii medicilor, medicilor dentişti şi farmaciştilor prin rezidenţiat 

· Au fost pregătite materialele necesare repartiţiei medicilor care au promovat concursul de rezidenţiat din sesiunea 15.11.2009 şi care au fost confirmaţi medici rezidenţi specialitatea Medicină de Familie prin Ordinul M.S. nr.84 / 02.2010 şi au ales centrul universitar Bucureşti pentru pregătire;

· Au fost eliberate repartiţiile pentru 13813 rotaţii de stagiu pentru rezidenţii aflaţi în pregătire în centrul universitar Bucureşti; 

· Au fost efectuate 2258 detaşări ale rezidenţilor aflaţi în pregătire şi care au solicitat efectuarea stagiilor de pregătire în alte centre universitare sau la nivelul spitalelor judeţene acreditate;

· S-au eliberat adrese de schimbare a clinicii de îndrumare metodologică pentru rezidenţii care au beneficiat de aprobări în acest sens, precum şi pentru cei care au schimbat specialitatea de rezidenţiat sau centrul de pregătire;

· S-au elaborat adeverinţe conforme cu carnetul de rezident, necesare recunoaşterii studiilor de specialitate în străinătate pentru rezidenţii care au efectuat pregătirea prin rezidenţiat în România sau adeverinţe conforme cu carnetul de rezident, pentru rezidenţii care au solicitat Ministerului Sănătăţii efectuarea diferitelor stagii de pregătire în străinătate;

· Au fost introduse în baza de date  următoarele documente:

· Întreruperi/prelungiri de rezidenţiat

· Recunoaşteri de stagii

· Renunţări la calitatea de rezident

· Schimbări de specialitate

· Schimbarea centrelor de pregătire

· S-au elaborat situaţii privind rezidenţii aflaţi în pregătire; 

· Urmare apariţiei Ordinului M.S. nr. 1041/2010, durata rezidenţiatului a fost redusă şi în acest sens, au fost solicitate universităţilor de medicină şi farmacie noile curriculum-uri de pregătire pentru cele 36 de specialităţi a căror durată de pregătire a fost modificată;

· S-au redactat materialele legate de corespondenţa cu instituţiile de învăţământ superior medical, direcţii de sănătate publică, clinicile universitare;

· S-au primit 644 dosare de specialişti/primari în vederea înscrierilor în programul de pregătire în cea de a doua specialitate în regim cu taxă şi au fost afişate pe site-ul Ministerului Sănătăţii listele cu cei  admişi în acest program de pregătire;

· Au fost repartizaţi pe stagii, din data de 04.10.2010, specialiştii care au optat pentru pregătire în cea de a doua specialitate în regim cu taxă, în centrul universitar Bucureşti;

· Pentru revizuirea Ordinului Comun privind acreditarea coordonatorilor de programe de rezidenţiat, s-au elaborat adrese către toate U.M.F.-urile şi Facultăţile de Medicină, Medicină Dentară şi Farmacie din toate centrele universitare, în vederea transmiterii de către acestea a propunerilor privind nominalizarea coordonatorilor de programe de rezidenţiat şi ulterior, au fost procesate datele primite şi întocmite listele finale cu coordonatorii de rezidenţiat acreditaţi;

· Au fost luaţi în evidenţă şi repartizaţi pe clinici de îndrumare metodologică şi stagii, rezidenţii care  au promovat concursul naţional de rezidenţiat din sesiunea 21.11.2010 şi care au ales centrul universitar Bucureşti pentru pregătire şi de asemenea, au fost eliberate carnetele de rezident personalizate;

· A fost elaborată metodologia privind regulamentul de detaşare a  rezidenţilor, pentru anul 2011.

2. Activităţi în domeniul evaluare şi certificare profesională a medicilor, medicilor dentişti, farmaciştilor, biologilor, biochimiştilor şi chimiştilor

· În anul 2010 au fost organizate opt  sesiuni de examene şi concursuri, conform calendarului de examene şi concursuri, la care s-au înscris un număr de 11.304 candidaţi după cum urmează:

· examen pentru obţinerea titlului de medic, medic dentist respectiv farmacist specialist, sesiunea 15.03.2010, au fost înscrişi un număr de 747  candidaţi;

· examen pentru obţinerea titlului de biolog, chimist, biochimist specialist respectiv principal, sesiunea 12.05.2010, au fost înscrişi un număr de 229 candidaţi;

· examen pentru obţinerea de atestate de studii complementare pentru  medici, medici dentişti respectiv farmacişti, sesiunea 19.05.2010, au fost înscrişi un număr de 1145 candidaţi;

·  examen pentru obţinerea gradului de medic, medic dentist respectiv farmacist primar, sesiunea 15.06.2010, au fost înscrişi un număr de 1212 candidaţi;

· examen pentru obţinerea de atestate de studii complementare pentru  medici, medici dentişti respectiv farmacişti, sesiunea 28.09.2010, au fost înscrişi un număr de 749 candidaţi;

· examen pentru obţinerea titlului de medic specialist în specialitatea ATI şi obţinere a diplomei EDA, sesiunea 25.09.2010, au fost înscrişi un număr de 103 candidaţi;

· examen pentru obţinerea titlului de medic, medic dentist respectiv farmacist specialist, sesiunea 19.10.2010, au fost înscrişi un număr de 1944 candidaţi;

· concursul naţional de intrare în rezidenţiatul pe post şi pe loc,  în medicină, medicină dentară sau farmacie, sesiunea 21.11.2010, au fost înscrişi un număr de 5130 candidaţi;

· Au fost elaborate publicaţiile de examen pentru fiecare sesiune în parte, ţinând cont de specificul şi de particularităţile sesiunii respective precum şi de legislaţia în vigoare;

· Au fost elaborate  metodologiile de desfăşurare a examenelor / concursurilor, ţinând cont de specificul şi de particularităţile sesiunii respective precum şi de legislaţia în vigoare;

· Au fost organizate din punct de vedere tehnic sesiunile cuprinse în  calendarul de examene şi concursuri;

· S-a verificat îndeplinirii condiţiilor de participare, verificarea tabelelor cu candidaţii înscrişi la concursuri/examene, la direcţiile de sănătate publică judeţene, a municipiului Bucureşti şi a ministerelor cu reţea sanitară proprie;

· S-au centralizat listele de candidaţi, arondarea candidaţilor pe specialităţi şi pe centre universitare,

· S-au înştiinţat universităţile de medicină şi farmacie asupra arondării aprobate pentru candidaţii înscrişi în fiecare sesiune de examen pe specialităţi şi centre universitare şi au fost solicitate propuneri pentru comisii de examinare;

· Au fost centralizate şi publicate pe internet locul şi ora de desfăşurare a examenului şi a preşedintelui de comisie, pentru fiecare sesiune de examen, pentru toate centrele universitare şi toate specialităţile aprobate.

· S-au întocmit mape de examen pentru comisiile aprobate pentru centrul universitar Bucureşti şi transmiterea către Direcţiile de Sănătate Publică din centrele universitare în care se organizează examene a materialelor/logisticii necesare întocmirii mapelor de examen din centrele universitare respective.

· S-au centralizat şi verificat cataloagelor din toate centrele universitare după finalizarea sesiunii respective şi au fost elaborate ordinele de confirmare pentru candidaţii promovaţi;

· Au fost elaborate atestate de studii complementare pentru medicii, medici dentişti şi farmaciştii care au susţinut şi promovat examen pentru obţinerea acestora;

· Au fost eliberate atestatele de studii complementare şi s-au transmis acestea prin direcţiile de sănătate publică, în urma solicitărilor candidaţilor;

· Au fost schimbate certificatele vechi de competenţe cu atestate de studii complementare echivalente la solicitarea celor în drept.

· Au fost eliberate atestatele de studii complementare obţinute cu avizul Ministerului Sănătăţii, în baza recunoaşterii pregătirii efectuate de către solicitanţi în străinătate.

3. Activităţi în domeniul încadrări de personal

· Au fost elaborate ordinele privind numirea interimară a membrilor comitetului director al spitalelor publice din reţeaua Ministerului Sănătăţii, conform prevederilor art.179, alin.(5) din Legea nr.95/2006;
· S-au elaborat ordinele privind constituirea consiliilor de administraţie ale spitalelor publice din reţeaua Ministerului Sănătăţii, conform prevederilor OG nr.48/2010 pentru modificarea şi completarea unor acte normative din domeniul sănătăţii în vederea descentralizării;

· Au fost elaborate ordinele privind constituirea comisiilor de concurs şi de soluţionare a contestaţiilor la concursul organizat de consiliile de administraţie pentru ocuparea postului de manager, persoană fizică, al spitalelor publice din reţeaua Ministerului Sănătăţii; 

· S-au aprobat comisiile de concurs şi de soluţionare a contestaţiilor la concursul pentru ocuparea funcţiilor specifice comitetului director al spitalelor publice din reţeaua Ministerului Sănătăţii;

· Au fost elaborate ordinele privind numirea în funcţie a managerilor spitalelor publice din reţeaua Ministerului Sănătăţii, ca urmare a promovării concursului;

· Au fost elaborate ordinele privind reîncadrarea în funcţie şi salarizarea personalului din aparatul Ministerului Sănătăţii, începând cu data de 1 ianuarie 2010, conform prevederilor Legii - cadru 330/2009 privind salarizarea unitară a personalului plătit din fonduri publice;

· S-au elaborat ordinele privind reîncadrarea în funcţie a personalului din aparatul Ministerului Sănătăţii, începând cu data de 02 februarie 2010, conform Legii nr.329/2009, ca urmare a reducerii numărului de posturi din aparatul Ministerului Sănătăţii şi preluarea unei părţi din personalul Centrului Naţional de Perfecţionare în Domeniul Sanitar, urmare desfiinţării acestuia;

· Au fost elaborate ordinele privind reîncadrarea în funcţie a personalului din aparatul Ministerului Sănătăţii, începând cu data de 01 aprilie 2010, conform prevederilor Hotărârii Guvernului României nr.144/2010 privind organizarea şi funcţionarea Ministerului Sănătăţii;

· Au fost elaborate ordinele privind reîncadrarea în funcţie a personalului din aparatul Ministerului Sănătăţii, începând cu data de 24 august 2010, conform prevederilor Hotărârii Guvernului României nr.144/2010 privind organizarea şi funcţionarea Ministerului Sănătăţii;

· S-au elaborat ordinele privind încetarea acordării salariului de merit, începând cu data de 01 noiembrie 2010 şi diminuarea corespunzătoare a salariilor de bază ale personalului din aparatul Ministerului Sănătăţii care a beneficiat de acest spor, ca urmare a expirării perioadei de un an pentru care a fost acordat,

· Au fost întreprinse demersurilor legale şi elaborate ordinele privind avansarea într-o treaptă superioară de salarizare a personalului din aparatul Ministerului Sănătăţii care a îndeplinit condiţiile legale în acest sens;

· Au fost întreprinse demersurile legale pentru organizarea examenului de promovare într-o clasă superioară celei în care sunt încadraţi a funcţionarilor publici din cadrul Ministerului Sănătăţii care au dobândit o diplomă de studii de nivel superior;
· S-au elaborat ordine privind promovarea cu caracter temporar în funcţiile publice de conducere vacante din aparatul Ministerului Sănătăţii;

· Au fost elaborate ordine privind modificarea raporturilor de serviciu ale funcţionarilor publici din aparatul Ministerului Sănătăţii;

· S-au organizat concursuri pentru ocuparea unor funcţii de execuţie temporar vacante din aparatul Ministerului Sănătăţii,

· Au fost elaborate ordine privind reîncadrarea în funcţie publică a persoanelor care au ocupat funcţii de conducere în cadrul direcţiilor de sănătate publică judeţene şi a Municipiului Bucureşti, conform OUG nr.37/2009 şi delegarea atribuţiilor şi responsabilităţilor specifice funcţiilor publice de conducere vacante, până la ocuparea temporară sau definitivă a funcţiei publice de conducere, în condiţiile legii;
· Au fost elaborate ordinele privind numirea în funcţie a directorilor executivi şi a directorilor executivi adjuncţi din cadrul direcţiilor de sănătate publică judeţene şi a Municipiului Bucureşti, ca urmare a celor 2 concursuri organizate de Agenţia Naţională a Funcţionarilor Publici şi ordinele privind promovarea cu caracter temporar în funcţiile publice de conducere vacante din cadrul direcţiilor de sănătate publică judeţene şi a Municipiului Bucureşti,

· S-au întocmit rapoartele cercetării statistice privind structura câştigurilor salariale pentru anul 2009 şi transmiterea acesteia la Institutul naţional de Statistică, rapoartele statistice privind ancheta locurilor de muncă vacante pentru  trimestrele I, II, III şi IV ale anului 2010;

· Au fost întocmite contractele individuale de muncă pentru personalul contractual angajat în aparatul Ministerului Sănătăţii;

· Au fost înregistrate şi actualizate declaraţiile de avere şi de interese ale funcţionarilor publici din aparatul Ministerului Sănătăţii;

· S-a realizat predarea carnetelor de muncă ale salariaţilor Ministerului Sănătăţii la Casa teritorială de pensii Bucureşti, în vederea prelucrării datelor, conform prevederilor H.G. nr.1768 / 2005 privind preluarea din carnetele de muncă a datelor referitoare la perioadele de stagiu şi de cotizare realizat în sistemul public de pensii anterior datei de 1 aprilie 2001;

· Au fost actualizate carnetele de muncă ale salariaţilor Ministerului Sănătăţii;

· Au fost redactate răspunsuri la petiţii, memorii, întrebări şi interpelări;

· Au fost eliberate legitimaţii de serviciu şi permise de acces în minister;

· Au fost eliberate adeverinţe de salariat.

4. Activităţi în domeniul recunoaşterii calificărilor şi elaborării de norme în profesiile de medic, medic dentist, farmacist, asistenţi medicali şi moaşe

· Au fost elaborate proiectele privind modificarea şi completarea Legii nr. 95/2006, modificare ce transpune integral prevederile articolului 30 din Directiva nr. 36/2005 CE, modificarea şi completarea Ordonanţei nr. 18/2009, a fost elaborat proiectul de modificare a Legii 95/2006 pentru transpunerea Directivei nr. 2009/50 CE;

· A fost modificat şi completat ordinul ministrului sănătăţii nr. 1509/2008 în sensul reducerii duratei de pregătire prin rezidenţiat pentru 36 specialităţi din domeniul medicină;

· A fost elaborat calendarul de concursuri şi examene pentru anul 2010;

· Au fost elaborate ordinele ministrului sănătăţii necesare pentru organizarea concursului de rezidenţiat 2010;

· Au fost organizate două sesiuni pentru schimbarea centrului de pregătire prin rezidenţiat;

· A fost completat Ordinul ministrului sănătăţii nr. 418/2005 în sensul introducerii de noi programe de atestate de studii complementare;

· A fost elaborată metodologia pentru înscrierea la cea de a doua specialitate, s-au stabilit locurile, specialităţile şi centrele de pregătire în a doua specialitate;

· Au fost elaborate ordine de recunoaştere a calificărilor profesionale pentru medici, medici dentişti şi asistenţi generalişti formaţi în celelalte state ale Uniunii Europene, pentru 26 persoane;

· Au fost elaborate ordinele pentru comisiile de examinare în cadrul sesiunilor de examene şi concursuri;

· Au fost elaborate ordinele de confirmare a gradului profesional obţinut în urma examenelor organizate pentru medici, medici dentişti şi farmacişti;

· S-au întocmit şi eliberat adeverinţele care atestă abilităţile dobândite în cursul pregătirii prin rezidenţiat pentru 300 medici specialişti;

· S-au întocmit documentele necesare aprobării integrării clinice a cadrelor didactice universitare;

· Au fost întocmite lucrări privind recunoaşterea stagiilor efectuate de medicii, medicii dentişti şi farmaciştii rezidenţi în statele membre ale Uniunii Europene;

· Au fost întocmite lucrările de aprobare a întreruperii şi prelungirii stagiilor de pregătire prin rezidenţiat;

· S-au elaborat lucrările de acordare de avize pentru medici, medici dentişti şi farmacişti care efectuează stagii în state terţe;

· A fost constituită comisia de recunoaştere şi echivalare a calificărilor de asistent medical, în colaborare cu Ordinul Asistenţilor medicali generalişti, Moaşelor şi Asistenţilor Medicali din România;

· Au fost soluţionate un număr de 206 de întrebări prin intermediul sistemului Internal Market Information;

· Au fost întocmite un număr de 6160 documente necesare recunoaşterii în celelalte state membre a calificărilor de medic, medic dentist şi farmacist dobândit în România şi au fost eliberate 5131 asemenea documente. Începând cu 1 septembrie 2010, aceste documente au fost înregistrate/eliberate prin direcţiile de sănătate publică;      

· Au fost întocmite un număr de 3509 documente necesare recunoaşterii în celelalte state membre a calificărilor de asistent medical dobândit în România şi au fost eliberate 3062 asemenea documente. Începând cu 1 septembrie 2010, aceste documente au fost înregistrate/eliberate prin direcţiile de sănătate publică; 

· Au fost elaborate şi întocmite răspunsuri la adrese, memorii, sesizări şi interpelări adresate direcţiei;

· Au fost întocmite şi eliberate peste 2500 certificate de medic specialist şi peste 1000 certificate de medic primar, aceste documente fiind eliberate şi prin direcţiile de sănătate publică;     

· Au fost întocmite lucrări pentru aprobarea de încadrare temporară a medicilor, medicilor dentişti şi farmaciştilor în unităţile sanitare;

· S-au întocmit documentele necesare aprobării menţinerii în activitate peste vârsta de pensionare pentru medici, medici dentişti şi farmacişti, precum şi pentru menţinerea în funcţia de medic şef secţie pentru profesorii universitari;

· Au fost verificate şi transmise spre publicare posturile vacante de medici, medici dentişti şi farmacişti, deblocate în anul 2010. Pentru aceste posturi s-au verificat şi aprobat comisiile de concurs;

Au fost acordate audienţe şi s-a răspuns diferitelor solicitări adresate direcţiei.
CAP. 4 – RAPORTUL DIRECŢIEI POLITICA MEDICAMENTULUI
Serviciul  Preţuri
Analiza, evaluarea şi stabilirea preţurilor la medicamentele cu prescripţie medicală autorizate de punere pe piaţă în România a fost realizată în cursul anului 2010, după cum urmează:

· Actualizarea preţurilor de producător în lei pentru toate medicamentele existente în Catalogul Naţional al preţurilor medicamentelor de uz uman autorizate de punere e piaţă în România, în funcţie de cursul valutar LEU / EURO utilizat în alcătuirea bugetului pentru anul în curs, respectiv actualizarea preţurilor pentru 5684 medicamente.

· Analiza preţurilor la medicamente comparativ cu preţurile aceloraşi produse înregistrate în coşul de 12 ţări europene stabilite prin OMS nr.75/2009, cu modificările şi completările ulterioare, respectiv preţurile pentru:

· 960 produse în vederea avizării / reavizării;

· 150 produse pentru care s-a solicitat diminuarea preţurilor;

· 118 produse pentru care s-a solicitat majorarea preţurilor;

· Analiza preţurilor la medicamente comparativ cu produsele similare existente în circulaţie pe piaţa farmaceutică românească conform criteriului 65% - 35%. Astfel au fost analizate aproximativ 404 D.C.I.-uri.

Baza legală:
· Ordinul Ministrului Sănătăţii nr.75 din 30.01.2009 pentru aprobarea Normelor privind modul de calcul al preţurilor la medicamentele de uz uman, publicat în Monitorul Oficial al României, Partea I, din 2 februarie 2010, cu modificările şi completările ulterioare

· Ordinul Ministrului Sănătăţii nr.241 din 24 martie 2010 pentru aprobarea preţurilor la medicamentele cuprinse în Catalogul Naţional al preţurilor medicamentelor de uz uman autorizate de punere pe piaţă în România, publicat în Monitorul Oficial al României, Partea I, din 30 martie 2010, cu completările ulterioare.

Raport de activitate al compartimentului stupefiante şi psihotrope pe anul 2010:
În sarcina compartimentului au fost primirea şi verificarea documentaţiei precum şi întocmirea şi eliberarea de :

· 86 autorizaţii pentru activitate cu stupefiante şi psihotrope – distribuţie şi depozitare 

· 31 autorizaţii  cabinete medicale 

· 2 autorizaţii studii clinice şi cercetare 

· 506 autorizaţii de import direct pentru stupefiante şi psihotrope;

· 45 autorizaţii de export efectuate de agenţii economici pentru produse cu conţinut stupefiant şi psihotrop;

· 17 autorizaţii de fabricaţie pentru stupefiante şi psihotrope eliberate agenţilor economici producători;

· 47 aprobări eliberate agenţilor economici (farmacii, depozite, producători) pentru casarea produselor stupefiante şi psihotrope necorespunzătoare calitativ, produse cu termen de valabilitate depăşit şi stupefiante returnate de la pacienţii decedaţi;

· 144 aprobări eliberate agenţilor economici (farmacii, depozite, producători) pentru casarea produselor stupefiante şi psihotrope necorespunzătoare calitativ, produse cu termen de valabilitate depăşit şi stupefiante returnate de la pacienţii decedaţi;

· 289 de corespondenţe cu petenţi, agenţi economici , instituţii subordonate şi alte instituţii publice locale şi de la nivel central

· 307 evidenţe şi avizări APP 

· 70 donaţii – verificarea şi avizarea donaţiilor de medicamente de la diferite fundaţii şi asociaţii din străinătate, precum şi donaţii ale firmelor de medicamente din tara către spitale;

· 56 certificate de deţinere de medicamente cu conţinut stupefiant;

· Raportări  către INCB Viena trimestrul I, II, III, privind importul şi exportul de plante, substanţe şi preparate stupefiante şi psihotrope, raportarea anuala privitoare la consumul de plante, substanţe şi preparate stupefiante şi psihotrope  pe anul 2009 şi raportarea necesarului de plante, substanţe şi preparate stupefiante şi psihotrope pentru anul 2011;

Alte activităţi:

· Ordinul nr. 1297 din 6 octombrie 2010 privind modul şi condiţiile de preluare, evaluare, transmitere cu titlu gratuit, valorificare sau, după caz, de casare ori distrugere a materialelor consumabile de utilitate medicală, a materialelor de natura obiectelor de inventar medicale, a medicamentelor şi aparaturii medicale intrate, potrivit legii, în proprietatea privată a statului.
Compartimentul Reglementări şi Armonizare Legislativă

Obiectivul general

Obiectivul principal al acestei structuri în anul 2010 a fost asigurarea elaborării, în domeniul farmaceutic, a unor reglementări în acord cu dreptul comunitar şi cu tendinţele de la nivelul Uniunii Europene, în condiţiile îndeplinirii angajamentelor asumate de România în calitatea sa de stat membru al ONU şi al UE.

· S-a participat la elaborarea următoarelor acte:

- Ordinul nr. 220/2010 pentru modificarea şi completarea Normelor privind modul de calcul al preţurilor la medicamentele de uz uman, aprobate prin Ordinul ministrului sănătăţii nr. 75/2009

- OUG nr. 6/2010 pentru modificarea şi completarea Legii nr. 143/2000 privind prevenirea şi combaterea traficului şi consumului ilicit de droguri şi pentru completarea Legii nr. 339/2005 privind regimul juridic al plantelor, substanţelor şi preparatelor stupefiante şi psihotrope

- HG nr. 575/2010 pentru actualizarea anexei la Legea nr. 339/2005 privind regimul juridic al plantelor, substanţelor şi preparatelor stupefiante şi psihotrope, precum şi a anexei la Legea nr. 143/2000 privind prevenirea şi combaterea traficului şi consumului ilicit de droguri

- OUG 130/2009 pentru modificarea Legii farmaciei nr. 266/2008.

· S-a participat la modificarea legislaţiei în domeniul stupefiantelor şi psihotropelor, finalizată cu elaborarea proiectului de lege de modificare a Legii 339/2005 privind regimul juridic al plantelor, substanţelor şi preparatelor stupefiante şi psihotrope

· S-au elaborat puncte de vedere ale Guvernului la propunerile legislative ale Parlamentului.

· Au fost elaborate şi adoptate un număr de 8 ordine de ministru pentru aprobarea unor decizii ale Consiliului Ştiinţific al Agenţiei Naţionale a Medicamentului şi a Dispozitivelor Medicale:

 - Ordinul ministrului sănătăţii nr. 1483 din 9 decembrie 2010 pentru aprobarea Normelor privind procedura administrativa a Agenţiei Naţionale a Medicamentului şi a Dispozitivelor Medicale de gestionare a variaţiilor, publicat în Monitorul Oficial al României, Partea I, Nr. 5/4.1.2011 

  - Ordin al ministrului sănătăţii nr. 1450/24 noiembrie 2010 privind modificarea anexelor nr. I-III la Ordinul ministrului sănătăţii nr. 399/2006 pentru aprobarea modelelor europene ale prospectului, rezumatului caracteristicilor produsului şi informaţiilor privind etichetarea pentru medicamentele autorizate de punere pe piaţa în România, publicat în Monitorul Oficial al României, Partea I, nr. 825/9 decembrie 2010

  - Ordinul ministrului sănătăţii nr. 1449 din 24 noiembrie 2010 pentru modificarea şi completarea Procedurii de eliberare a autorizaţiilor de import paralel pentru medicamente de uz uman, aprobata prin Ordinul ministrului sănătăţii publice nr. 1.962/2008, publicat în Monitorul Oficial al României, Partea I, nr. 836 din 14 decembrie 2010.  

  - Ordinul ministrului sănătăţii nr. 1448 din 24 noiembrie 2010 privind modificarea anexei la Ordinul ministrului sănătăţii nr. 895/2006 pentru aprobarea Reglementarilor privind autorizarea de punere pe piaţa şi supravegherea medicamentelor de uz uman, publicat în Monitorul Oficial al României, Partea I, Nr. 4/4.1.2011  

  - Ordinul ministrului sănătăţii nr.1447 din 2010 privind modificarea anexei la Ordinul ministrului sănătăţii publice nr. 894/2006 pentru aprobarea Reglementărilor privind exportul medicamentelor de uz uman, publicat în Monitorul Oficial al României, Partea I, nr. 836 din 14 decembrie 2010.  

  - Ordin al ministrului sănătăţii nr. 1446/24 noiembrie 2010 privind modificarea anexelor nr. I-III la Ordinul ministrului sănătăţii nr. 400/2006 pentru aprobarea termenilor care trebuie folosiţi în redactarea prospectului, rezumatului caracteristicilor produsului şi informaţiilor privind etichetarea pentru medicamentele autorizate de punere pe piaţa în România, publicat în Monitorul Oficial al României, Partea I, nr. 825/9 decembrie 2010  

  - Ordin al ministrului sănătăţii nr. 1275/30.09.2010 pentru aprobarea structurii organizatorice a Agenţiei Naţionale a Medicamentului şi a Dispozitivelor Medicale, Publicat în Monitorul Oficial al României, Partea I, Nr. 678/6.10.2010  

  - Ordin al ministrului sănătăţii nr. 615/01.06.2010 privind modificarea Normelor şi protocoalelor analitice, farmacotoxicologice şi clinice referitoare la testarea medicamentelor, aprobate prin Ordinul ministrului sănătăţii publice nr. 906/2006, publicat în Monitorul oficial al României nr. 376/07.06.2010  

· Au fost elaborate şi adoptate un număr de ordine de ministru

 - Ordinul ministrului sănătăţii nr. 1172 / 2010 pentru modificarea Ordinului ministrului sănătăţii nr. 426/2009 privind aprobarea Listei şi preţurilor de decontare ale medicamentelor care se acordă bolnavilor în cadrul programelor naţionale de sănătate nominalizate prin Hotărârea Guvernului nr. 367/2009 pentru aprobarea programelor naţionale de sănătate în anul 2009

 - Ordinul ministrului sănătăţii nr. 1091 / 2010 privind centralizarea consumului de medicamente din unităţile sanitare cu paturi

· Activitatea la nivelul compartimentului a urmărit, de asemenea, şi menţinerea unei legături permanente cu direcţiile de specialitate din minister, dar şi cu reprezentanţi ai Departamentului pentru Afaceri Europene din subordinea Guvernului României în scopul implementării legislaţiei adoptate înainte de aderarea României la Uniunea Europeană.

S-a urmărit, în acelaşi timp, legislaţia în domeniu publicată în Jurnalul Oficial al Uniunii Europene, pe parcursul anului 2010, pentru a identifica modificările şi completările aduse, relevante pentru domeniul farmaceutic

· S-a asigurat menţinerea legăturilor cu instituţii naţionale (ANMDM), europene şi internaţionale în domeniul de activitate al Direcţiei Politica Medicamentului;

· A fost asigurat secretariatul Comisiei Naţionale de Transparenţă până în luna martie 2010

· S-au realizat puncte de vedere tehnice la solicitările venite din partea statelor membre ale Uniunii Europene şi  din partea Comisiei Europene, pe teme cu relevanţă comunitară din sectorul farmaceutic, în conformitate cu prevederile ordinului ministrului sănătăţii nr. 1173/2010 privind constituirea şi funcţionarea grupului de experţi responsabili cu elaborarea punctelor de vedere tehnice asupra documentelor aflate în dezbatere la nivel comunitar şi asigurarea reprezentării la întâlnirile de lucru ale instituţiilor Uniunii Europene.

· S-a asigurat comunicarea/schimbul de informaţii în cadrul reţelelor de autorităţi competente în domeniul preţurilor la medicamente (PPRI şi PHIS)

· Au fost elaborate răspunsuri la interpelări şi adrese diverse; au fost elaborate note de informare pentru domnul ministru;

· S-a participat la reuniuni inter-instituţionale şi seminarii pe diverse teme.

· S-a realizat verificarea şi actualizarea bazei de date privind unităţile de distribuţie cu amănuntul de medicamente autorizate în vederea de funcţionării de Ministerul Sănătăţii. Au fost actualizate unităţile municipiul Bucureşti şi 41 de judeţele, care au fost publicate pe site-ul Ministerului Sănătăţii.

· Au fost eliberate 64 de autorizaţii pentru furnizarea de medicamente pentru nevoi speciale, în conformitate cu art. 699 din Legea nr. 95/2006 privind reforma în domeniul sănătăţii.

Compartimentul organizare farmaceutică şi autorizarea unităţilor farmaceutice  

1) Elaborarea legislaţiei farmaceutice prin modificarea Legii farmaciei nr. 266/2008 republicată, prezentată mai întâi ca Proiect de Lege şi apoi concretizată  prin OUG 130/2010.

2) Elaborarea Regulilor de Bună Practică Farmaceutică concretizate prin Ordinul Ministrului sănătăţii nr. 75/2010;
3) Modificarea şi completarea legislaţiei secundare la Legea Farmaciei nr. 266/2008 republicată concretizată prin Ordinul Ministrului sănătăţii nr. 344/2010;
4) Verificarea documentaţiilor înaintate de societăţi în vederea planificării inspecţiilor şi emiterea autorizaţiilor de funcţionare pentru unităţile farmaceutice distribuţie cu amănuntul concretizată prin emiterea de 564 autorizaţii de funcţionare; mutări de sediu în număr de 55; 
5) Verificarea documentaţiilor în vederea schimbării conducătorului de unitate farmaceutică, concretizată în 450 modificări înscrise pe autorizaţiile de funcţionare pentru unităţile farmaceutice distribuţie cu amănuntul; 
6) Verificarea documentaţiilor în vederea schimbării deţinătorului-persoană juridică, concretizată în 42 schimbării deţinătorului-persoană juridică, cu emiterea unei noi autorizaţii de funcţionare;
7) Verificarea documentaţiilor în vederea preschimbării autorizaţiilor de funcţionare, concretizată în 43 preschimbări, cu emiterea unei noi autorizaţii de funcţionare;
8) Alte modificări înscrise pe autorizaţia de funcţionare a unităţilor farmaceutice de distribuţie cu amănuntul, în număr de 80.
9) Înfiinţarea de oficine locale de distribuţie, inclusiv cele sezoniere în număr de 50;
10) Emiterea de noi autorizaţii de funcţionare în urma pierderii acestora în număr de 20; 
11) Planificarea şi efectuarea de inspecţii de supraveghere în unităţi farmaceutice de distribuţie cu amănuntul pe o perioadă de 2 luni: s-au efectuat un număr de 20 inspecţii în farmacii comunitare, 20 drogherii şi 6 oficine de distribuţie în 2 judeţe inclusiv municipiul Bucureşti;

12) Planificarea şi efectuarea de inspecţii în vederea autorizării şi mutării de sediu pentru unităţile farmaceutice de distribuţie cu amănuntul:

· inspecţii pentru emiterea de noi autorizaţii de funcţionare pentru farmacii şi  drogherii; s-au concretizat cu  un număr de 563 inspecţii în cele 42 de judeţe inclusiv municipiul Bucureşti;

· inspecţii pentru mutarea sediului la farmacii şi drogherii s-au concretizat cu  un număr de 54 inspecţii în cele 42 de judeţe inclusiv municipiul Bucureşti;

13) Participarea la Comisiile de Inventariere din cadrul Ministerului Sănătăţii precum şi la Subcomisia Naţională pentru Elaborarea criteriilor de acreditare a farmaciilor din cadrul CNAS; 

14) Direcţia Politica Medicamentului a  asigurat secretariatul Comisiei Naţionale de Transparenţă (înfiinţata prin Ordinul ministrului sănătăţii nr.326/2009), organ tehnic de specialitate al Ministerului Sănătăţii care are ca atribuţie întocmirea şi revizuirea listei cu denumiri comune internaţionale ale medicamentelor de uz uman de care beneficiază asiguraţii în tratamentul ambulatoriu cu sau fără contribuţie personală, pe bază de prescripţie medicală, în sistemul de asigurări sociale de sănătate, precum şi în vederea întocmirii listei cu denumiri comune internaţionale ale medicamentelor de uz uman de care beneficiază asiguraţii în tratamentul spitalicesc.
CAP. 5 – RAPORTUL DIRECŢIEI ORGANIZARE ŞI POLITICI SALARIALE
Raportul de activitate al direcţiei pe anul 2010:

I. Acte normative elaborate în baza Legii-cadru nr.330/2009 privind salarizarea unitară a personalului plătit din fonduri publice :

- HG nr.497/2010 privind aprobarea Regulamentului de organizare şi desfăşurare a concursului şi a examenului pentru ocuparea posturilor vacante şi temporar vacante, precum şi stabilirea criteriilor de evaluare a performanţelor profesionale individuale la promovare prin examen a personalului contractual din sistemul sanitar;

- Ordin nr.119/2010 privind aprobarea Criteriilor pentru clasificarea pe categorii a unităţilor şi subunităţilor sanitare, stabilirea nivelului de salarizare pe grade, respectiv trepte de salarizare în cazul funcţionarilor publici, pentru personalul cu funcţii de conducere, precum şi a indemnizaţiei pentru îndeplinirea unor sarcini, activităţi şi responsabilităţi suplimentare funcţiei de bază;

-  Ordin nr.546/2010 pentru aprobarea Regulamentului privind acordarea sporurilor la salariile de bază, în conformitate cu prevederile art. 5 din anexa nr. I şi ale art. 9 şi 10 din anexa nr. III la Legea-cadru nr. 330/2009 privind salarizarea unitară a personalului plătit din fonduri publice;

- Ordin nr.547/2010 pentru aprobarea Regulamentului privind acordarea sporurilor la salariile de bază, în conformitate cu prevederile notei din anexa nr. II/2 la Legea-cadru nr. 330/2009 privind salarizarea unitară a personalului plătit din fonduri publice;

- Ordin nr.467/2010 pentru aprobarea criteriilor privind angajarea şi promovarea în funcţii, grade şi trepte profesionale în unităţile sanitare publice din sectorul sanitar;

- proiect de hotărâre de Guvern pentru aprobarea locurilor de muncă şi a categoriilor de personal din sistemul sanitar pentru care suma sporurilor individuale poate depăşi limita de 30% din salariul de bază.

II. Alte acte normative elaborate pe domeniul de activitate al direcţiei :

- HG nr.144/2010 privind organizarea şi funcţionarea Ministerului Sănătăţii, cu modificările şi completările ulterioare;

- HG nr. 634/2010 pentru modificarea şi completarea Hotărârii Guvernului nr. 144/2010 privind organizarea şi funcţionarea Ministerului Sănătăţii;

-  HG nr.758/2010 privind modificarea şi completarea Hotărârii Guvernului nr. 1.414/2009 pentru înfiinţarea, organizarea şi funcţionarea Institutului Naţional de Sănătate Publică;

- Ordin nr.261/2010 privind aprobarea organigramei şi a Regulamentului de organizare şi funcţionare ale Institutului Naţional de Sănătate Publică Bucureşti;

- Ordin nr.259/2010 pentru aprobarea Regulamentului de organizare şi funcţionare a Serviciului de Ambulanţă Bucureşti - Ilfov al Municipiului Bucureşti şi al Judeţului Ilfov;

- Ordin nr.232/2010 pentru aprobarea structurii organizatorice a Serviciului de Ambulanţă Bucureşti - Ilfov al Municipiului Bucureşti şi al Judeţului Ilfov;

- Ordin nr.946/2010 pentru aprobarea structurii organizatorice a Institutului Naţional de Cercetare-Dezvoltare pentru Microbiologie şi Imunologie "Cantacuzino";

- H.G. nr. 964/2010 privind înfiinţarea Institutului Regional de Gastroenterologie-Hepatologie "Prof. Dr. Octavian Fodor" Cluj-Napoca;

- Ordin nr. 590/2010 pentru aprobarea organigramei Oficiului Central de Stocare pentru Situaţii Speciale Bucureşti;

- Ordin nr.1344/2010 pentru aprobarea regulamentului de organizare şi funcţionare al Oficiului Central de Stocare pentru Situaţii Speciale Bucureşti;

- Ordin nr. 1224/2010 privind aprobarea normativelor de personal pentru asistenţa medicală spitalicească, precum şi pentru modificarea şi completarea Ordinului ministrului sănătăţii publice nr. 1.778/2006 privind aprobarea normativelor de personal;

- proiect de Hotărâre de Guvern pentru aprobarea regulamentului de organizare şi funcţionare al Institutului Naţional de Cercetare-Dezvoltare în Domeniul Patologiei şi Ştiinţelor Biomedicale "Victor Babeş" Bucureşti;

- proiect de Hotărâre de Guvern privind desfiinţarea şi reorganizarea unei unităţi sanitare publice cu paturi din judeţul Mureş din subordinea Ministerului Sănătăţii, precum şi pentru modificarea unor acte normative în domeniul sănătăţii;

- proiect de Hotărâre de Guvern privind desfiinţarea şi reorganizarea unei unităţi sanitare publice cu paturi din judeţul Dolj din subordinea Ministerului Sănătăţii, precum şi pentru modificarea unor acte normative în domeniul sănătăţii;

- proiect de Hotărâre de Guvern privind desfiinţarea şi reorganizarea unei unităţi sanitare publice cu paturi din judeţul Iaşi din subordinea Ministerului Sănătăţii, precum şi pentru modificarea unor acte normative în domeniul sănătăţii.

III. Activităţi cu caracter permanent pe domeniul specific al direcţiei :

- ordine privind modificarea structurii organizatorice a unităţilor sanitare cu paturi din subordinea Ministerului Sănătăţii şi a direcţiilor de sănătate publică, ca urmare a evaluării acestora în teren de către cele trei comisii de control dispuse de ministrul sănătăţii, în vederea transferării managementului asistenţei medicale al acestor unităţi sanitare la autorităţile administraţiei publice locale;

- centralizarea şi transmiterea, în urma memorandumului aprobat pentru sistemul sanitar în anul 2009, cât şi ca urmare a aplicării prevederilor art.22 din OUG nr.34/2009, în vederea ocupării prin concurs a posturilor de medici, asistenţi medicali şi personal sanitar auxiliar, atât pentru unităţile sanitare subordonate ministerului, direcţiilor de sănătate publică judeţene, cât şi pentru unităţile sanitare al căror management a fost transferat la autorităţile administraţiei publice locale;

- Ordin nr.1085/2010 privind repartizarea numărului maxim de posturi pentru instituţiile prevăzute în Anexa nr.2 litera A punctul I şi punctul III şi litera C din HG nr.144/2010 privind organizarea şi funcţionarea Ministerului Sănătăţii, cu modificările şi completările ulterioare;

- verificarea şi supunerea spre aprobare conducerii Ministerului Sănătăţii a statelor de funcţii pentru direcţiile de sănătate publică;

- verificarea şi supunerea spre aprobare conducerii Ministerului Sănătăţii a statelor de funcţii întocmite conform structurilor aprobate pentru unităţile sanitare direct subordonate Ministerului Sănătăţii;

-
elaborarea anexei privind structura de personal pe funcţii, grade şi trepte profesionale şi a salariilor de bază aferente pentru unităţile sanitare finanţate integral de la bugetul de stat, în vederea întocmirii anexei la Legea bugetului de stat;

- elaborarea şi supunerea spre aprobare conducerii Ministerului Sănătăţii a referatelor privind aprobarea liniilor de gardă pentru unităţile sanitare din subordinea Ministerului Sănătăţii şi ale direcţiilor de sănătate publică, în conformitate cu prevederile Ordinului ministrului sănătăţii nr.870/2004 privind timpul de munca, organizarea şi efectuarea gărzilor în unităţile din sectorul sanitar;

- elaborarea şi supunerea spre aprobare conducerii Ministerului Sănătăţii a referatelor privind avizarea liniilor de gardă din partea unităţilor sanitare al căror management a fost transferat la autorităţile administraţiei publice locale, în conformitate cu prevederile Ordinului ministrului sănătăţii nr.870/2004 privind timpul de munca, organizarea şi efectuarea gărzilor în unităţile din sectorul sanitar;

- analizarea şi supunerea spre aprobare conducerii Ministerului Sănătăţii solicitărilor privind deblocarea posturilor vacante din partea unităţilor sanitare subordonate direct ministerului şi ale direcţiilor de sănătate publice, în baza prevederilor OUG nr.34/2009 cu privire la rectificarea bugetară pe anul 2009 şi reglementarea unor măsuri financiar-fiscale, cu modificările şi completările ulterioare;

- analizarea şi centralizarea rapoartelor statistice lunare privind numărul posturilor ocupate şi fondul de salarii realizat pe surse de finanţare pentru unităţile subordonate Ministerului Sănătăţii, ale direcţiilor de sănătate publică, precum şi pentru unităţile sanitare al căror management a fost transferat la autorităţile administraţiei publice locale;

- întocmirea referatelor în vederea avizării structurii organizatorice a unităţilor sanitare din subordinea ministerelor şi instituţiilor cu reţea sanitară proprie;

- întocmirea referatelor în vederea emiterii avizului de oportunitate pentru înfiinţarea sau desfiinţarea unităţilor sanitare private, reorganizarea, modificarea structurii, sediului, precum şi a denumirii acestora;

- elaborarea adreselor privind închiderea temporară de paturi pentru unităţile sanitare publice;

- elaborarea punctelor de vedere pe domeniul de activitate specific direcţiei pentru actele normative elaborate de direcţiile de specialitate din Ministerul Sănătăţii, precum şi de către alte ministere.

- elaborarea răspunsurilor pe domeniul de activitate al direcţiei la interpelările formulate de deputaţi şi senatori;

- elaborarea răspunsurilor la numeroasele solicitări sosite din teritoriu pe domeniul specific, precum şi la memorii şi sesizări ale petenţilor;

- elaborarea răspunsurilor la corespondenţa primită.
CAP. 6 – RAPORTUL DIRECŢIEI SĂNĂTATE PUBLICĂ ŞI CONTROL ÎN SĂNĂTATE PUBLICĂ
În conformitate cu prevederile Hotărârii de Guvern nr. 144 din 23 februarie 2010 prin unirea Direcţiei de Control în Sănătate Publică şi a departamentelor de sănătate publică din cadrul Direcţiei de Sănătate Publică, Asistenţă Medicală şi Programe a fost înfiinţată Direcţia de Sănătate Publică şi Control în Sănătate Publică (DSPCSP).
I. În anul 2010, activităţile compartimentelor din cadrul Direcţiei Sănătate Publică şi Control în Sănătate Publică din Ministerul Sănătăţi au avut ca obiective:

A) Compartimentul de asistenţă de sănătate publică :

a. Propunerea de strategii şi politici de sănătate publica din domeniul bolilor transmisibile, în concordanta cu strategiile comunităţii europene şi ţintele de dezvoltare mondiala;

b. Participarea la elaborarea actelor normative pentru reglementarea activităţilor din domeniile: epidemiologie, microbiologie, boli infecţioase şi securitatea hematologică şi transfuzie sanguina;

c. Participarea la elaborarea actelor normative şi instituirea masurilor şi intervenţiilor de sănătate publică în cazul situaţiilor de urgenţă determinate de calamităţi, dezastre, inundaţii, epidemii, cutremure; 

d. Participarea la elaborarea, fundamentarea obiectivelor, activităţilor şi a bugetului din cadrul programelor naţionale de sănătate publica de profil: programul naţional de imunizări, supravegherea bolilor transmisibile prioritare, a infecţiei HIV/SIDA şi tuberculozei, ITS, infecţii nosocomiale şi utilizarea raţională a antimicrobienelor în asistenţa medicală, inclusiv monitorizarea antibiotico- rezistentei;
e. Participarea la  activitatea de monitorizare a derulării programelor naţionale de sănătate publica de profil: programul naţional de imunizări, supravegherea bolilor transmisibile prioritare, a infecţiei HIV/SIDA şi tuberculozei, ITS, infecţii nosocomiale şi utilizarea raţională a antimicrobienelor în asistenţa medicala, inclusiv monitorizarea antibiotico- rezistentei  
f. Participarea la elaborarea Contractului – cadru de acordare a asistentei medicale în domeniul prevenirii şi controlului bolilor transmisibile ;

g. Avizarea proiectelor şi programelor cu finanţare internaţională sau naţională, alta decât bugetul de stat, care conţin intervenţii în domeniul bolilor transmisibile;

h. Asigurarea implementării unor sisteme noi de supraveghere în funcţie de situaţia epidemiologica în colaborare cu Centrul Naţional de Prevenire şi Control al bolilor transmisibile;

i. Avizarea metodologiilor de supraveghere epidemiologica în domeniul bolilor transmisibile, elaborate de  Centrul Naţional de Prevenire şi Control al bolilor transmisibile;

k. Elaborarea actelor normative de implementare a recomandărilor organismelor internaţionale (OMS şi ale UE) în domeniul bolilor transmisibile;
l. Participarea în Sistemului European de alerta  precoce şi răspuns rapid pentru boli transmisibile în colaborare cu BESAP şi Centrul naţional de prevenire şi control al bolilor transmisibile;
m. Asigurarea, în colaborare cu Centrul Naţional de prevenire şi control al bolilor transmisibile, funcţiilor de supraveghere, răspuns şi pregătire profesionala;
n. Asigurarea implementării prevederilor RSI 2005 în colaborare cu BESAP din cadrul ISP Bucureşti;
o. Colaborarea cu ministerele cu reţele sanitare proprii în vederea implementării şi derulării prevederilor legislative din domeniul sănătăţii publice;
p. Coordonarea  activităţilor de realizare a Planului naţional de pregătire pentru pandemia de gripa;
q. Elaborarea şi implementarea campaniilor naţionale de promovare a sănătăţii şi educaţie pentru sănătate;
r.  Asigurarea comunicării riscului către mass-media şi populaţie şi recomandările educative aferente în vederea evitării riscului pentru starea de sănătate a populaţiei
B) Compartimentul sănătate în relaţie cu mediul, notificări şi abilitări :
a. Participarea la elaborarea strategiilor şi politicilor naţionale în domeniul sănătăţii publice, precum şi planul de acţiune pe arii prioritare de acţiune specifica ;

b. Elaborarea de acte normative pentru reglementarea activităţilor din domeniile: igiena mediului, igiena alimentaţiei, igiena şcolară, medicina ocupaţională, promovarea sănătăţii, în concordanta cu legislaţia europeana în domeniu 

c. Elaborarea de politici şi strategii în domeniul nutriţiei în vederea îmbunătăţirii stării de sănătate a populaţiei
d. Colaborarea cu Serviciul  de Programe de sănătate la elaborarea obiectivelor şi activităţilor specifice din cadrul programelor naţionale de sănătate 

e. Analizarea şi evaluarea periodica, a calitatea sistemelor naţionale de supraveghere a sănătăţii în relaţie cu mediul, şi implementarea de sisteme noi de supraveghere din domeniu

f.  Contribuţia la procesul de armonizare legislativă cu legislaţia Uniunii Europene în domeniile de competenta şi creează  cadrul juridic pentru aplicarea directa a regulamentelor europene 
g. Participarea la avizarea mandatelor pentru grupurile de lucru de la CE 

h. Participarea la elaborarea şi avizarea rapoartelor anuale/trianuale către CE în domeniul mediului;

i. Participarea la misiunile de evaluare ale Comisiei Europene şi întocmirea de rapoarte şi planuri în domeniul siguranţei alimentului, în vederea realizării angajamentelor internaţionale;  

j. Elaborarea şi coordonarea implementării prevederilor legislative în domeniul alimentului, apei potabile şi apei de îmbaiere
k. Elaborarea de acte normative în domeniul igienei radiaţiilor ionizante şi neionizante, coordonarea, monitorizarea şi evaluarea activităţii laboratoarelor de igiena radiaţiilor în colaborare cu instituţiile abilitate din domeniu

l. Elaborarea şi coordonarea implementării prevederilor legislative în domeniul produselor biocide şi cosmetice 

m. Monitorizarea şi coordonarea activităţii de gestionare a deşeurilor medicale, din toate categoriile de unităţi sanitare şi colaborarea cu Institutul Naţional de Sănătate Publica pentru  gestionarea bazei de date,  

n. Asigurarea consultantei de specialitate în domeniul sănătăţii ocupaţionale la solicitările provenite din toate domeniile de activitate de stat şi privat 

o. Elaborarea de propuneri de îmbunătăţire a legislaţiei în domeniul sănătăţii ocupaţionale, evaluarea activitatii serviciilor privind monitorizarea factorilor de risc ocupaţionali 

p. Asigurarea diseminării informaţiilor de interes public privind îmbolnăvirile profesionale şi riscurile asociate expunerii în mediul de munca. 

q. Participarea la implementarea legislaţiei privind efectele zgomotului asupra sănătăţii umane;

r. Participarea la elaborarea actelor normative în domeniul igienei copiilor şi a unităţilor de învăţământ 

s. Elaborarea de acte normative şi rapoarte specifice în domeniul produselor din tutun, 

t.  Elaborarea obiectivelor şi strategiilor în domeniul alcoolului 

u. Propunerea obiectivelor şi priorităţilor în domeniul promovării sănătăţii, educaţiei pentru  sănătate şi iniţierea masurilor legislative în domeniul promovării sănătăţii, educaţiei pentru sănătate şi a unui stil de viata sănătos
v. Avizarea proiectelor şi programelor cu finanţare internaţională sau naţională, alta decât bugetul de stat, care conţin intervenţii în domeniile de competenta.

w. Notificarea suplimentelor alimentare, alimentelor cu destinaţie nutriţională specială şi produsele  cosmetice de uz uman, gestionarea bazei de date specifica şi colaborarea cu instituţiile  din domeniu 

x. Eliberarea certificatelor de înregistrare pentru laboratoarele de apa şi  certificate de abilitare pentru laboratoarele de toxicologie industriala şi gestionarea bazei de date aferenta;

y. Elaborarea sau derularea unor parteneriate cu instituţii, organizaţii guvernamentale sau neguvernamentale, naţionale şi internaţionale în vederea realizării unor campanii de promovarea sănătăţii şi educaţie pentru sănătate
z. Avizarea materialelor educative (spoturi, afişe, pliante, postere) utilizate în campaniile de informare-educare pentru promovarea sănătăţii la nivel naţional;

C) Compartimentul de Control în Sănătate Publică :

a) Coordonarea activitatii la nivel naţional a structurilor de control în sănătate publică judeţene şi a municipiului Bucureşti ;

b) monitorizarea realizării planurilor anuale de activitate ale structurilor de control în sănătate publică judeţene şi a municipiului Bucureşti;

c) elaborarea periodică, semestrial, anual şi ori de câte ori este nevoie a rapoartelor privind activitatea de control în sănătate publică;

d) iniţierea, coordonarea şi analizarea acţiunilor tematice organizate la nivel naţional;

e) coordonarea şi organizarea de acţiuni speciale, în cazuri de suspiciune sau raportare a incidentelor grave, a producerii de calamităţi naturale, evenimente deosebite, epidemii, în limita atribuţiilor ce îi revin pe linie de control în sănătate publică; 
f)  coordonarea acţiunilor de inspecţie din cadrul sistemelor rapide de alertă şi notifică instituţiile implicate, în funcţie de domeniile de competenţă;

g)   soluţionarea sesizărilor din domeniul său de  competenţă;

h) colaborarea cu celelalte direcţii din Ministerul Sănătăţii  şi cu unităţile subordonate la elaborarea de proiecte de acte normative în domeniul sanitar ce privesc activitatea de control în sănătate publică; 

i) elaborarea de acte normative, metodologii, proceduri, grile de verificare şi ghiduri de aplicare a legislaţiei specifice activităţii de control în sănătate publică;

j) participarea în cadrul unor comisii de analiză a reclamaţiilor care privesc calitatea controlului în sănătate publică la nivel teritorial, propunerea  şi dispunerea măsurilor necesare;

k) colaborarea cu personalul de specialitate din structuri similare ale altor organe de specialitate ale administraţiei publice centrale şi locale;

l) organizare de cursuri de instruire cu inspectorii sanitari şi asistenţii inspectori, la nivel naţional, pe domenii specifice;

m) elaborarea de rapoarte şi informări către Uniunea Europeană pe domeniul său de competenţă;

Astfel, în anul 2010 au fost realizate următoarele activităţi specifice : 

A) Promovarea actelor normative în domeniile de competenţă: 

1. Reorganizarea sistemului de sănătate, cu descentralizare organizaţională şi decizională 

Reorganizarea structurilor deconcentrate ale ministerului de la nivel judeţean, direcţiile de sănătate publică judeţene şi a municipiului Bucureşti, în vederea asigurării unor structuri profesional –administrative adecvate, responsabile de prevenirea, supravegherea şi controlul bolilor transmisibile şi netransmisibile în scopul reducerii morbidităţii şi mortalităţii, monitorizarea stării de sănătate a populaţiei, promovarea sănătăţii şi a sănătăţii în relaţia cu mediu, precum şi de implementarea coerentă a legislaţiei în domeniul sănătăţii în teritoriul arondat (Ordinul MS nr. 1078/2010 privind organizarea şi funcţionarea Direcţiilor de Sănătate Publica judeţene şi a municipiului Bucureşti). 

2. Elaborarea actelor normative pentru reglementarea activităţilor din domeniile: epidemiologie, microbiologie, boli infecţioase, securitatea hematologică şi transfuzie sanguină, igiena mediului – aliment, apa, radiaţii, medicina muncii. 

· Preluarea directivelor europene şi crearea cadrului juridic pentru implementarea regulamentelor europene în domeniul sănătăţii publice;

· Asigurarea participării la grupurile de lucru de la CE şi elaborarea poziţiei României pentru domeniile de competenţă (desemnarea experţilor participanţi, avizarea mandatelor de poziţie, analiza rapoartelor şi implementarea măsurilor necesare). 

· Elaborarea de proiecte de acte normative (publicate în Monitorul Oficial sau în faza de avizare) pentru domeniile: 

- biocide, hematologie şi transfuzie sanguină, produse cosmetice, aditivi, suplimente alimentare, menţiuni nutriţionale şi de sănătate asociate alimentelor, adăugarea de vitamine şi minerale şi alte substanţe în alimente, deşeuri medicale, 

- stabilirea şi sancţionarea contravenţiilor la normele legale din domeniul sănătăţii publice; 

- aprobarea procedurilor de reglementare sanitară pentru proiectele de amplasare, amenajare, construire şi funcţionarea obiectivelor ce desfăşoară activităţi cu risc pentru starea de sănătate a populaţiei;  

· Revizuirea Strategiei Naţionale HIV SIDA 

· Coordonarea la nivel naţional a grupului de lucru pentru implementarea Regulamentului Sanitar Internaţional; 

· Elaborarea şi transmiterea rapoartelor către Comisia Europeana şi către OMS în domeniul bolilor transmisibile (vaccinări, boli transmisibile), siguranţei alimentului, nutriţiei, apei de îmbăiere, apei potabile, deşeurilor medicale, produse cosmetice, produse biocide, precum şi a notificărilor reacţiilor adverse grave şi incidentelor severe din domeniul transfuziei sanguine şi transplantului 

· Participarea la lucrările Consiliului Interministerial privind instituirea infrastructurii naţionale pentru informaţii spaţiale în România; 

· Asigurarea participării la grupurile de lucru de la CE şi elaborarea poziţiei României pentru domeniile de competenţă;

· Elaborarea proiectului Planului naţional de acţiune pentru alimentaţia şi nutriţia populaţiei 2011-2013 
· Elaborarea şi semnarea protocolului de colaborare intre Ministerul Sănătăţii şi industria alimentară privind adoptarea unui stil de viaţă sănătos prin reducerea consumului de sare (în faza de avizare intraministerială)

· Elaborarea de ghiduri şi grile de control pentru diferite domenii specifice activităţii de control.
3. Instituirea măsurilor şi intervenţiilor de sănătate publică în cazul situaţiilor de urgenţă determinate de calamităţi, dezastre, inundaţii, epidemii, cutremure

1. Asigurarea managementului asistentei medicale şi a măsurilor de sănătate publică necesare pentru protejarea stării de sănătate a populaţiei pentru situaţiile de caniculă şi în cazurile de inundaţii. 

2. Asigurarea managementului şi coordonarea măsurilor de sănătate publică pentru prevenirea îmbolnăvirilor şi limitarea efectelor negative ale pandemiei de gripa A/H1N1 

· Aplicarea masurilor din Planului naţional de intervenţie în pandemia de gripa al MS şi al Planului Naţional intersectorial de intervenţie în pandemia de gripa 

· Elaborarea actelor normative pentru asigurarea supravegherii epidemiologice şi managementului cazurilor de îmbolnăvire prin gripa pandemica şi a contaţilor acestora, instituirea masurilor de prevenire şi limitare a cazurilor de îmbolnăvire prin gripa în unităţile de învăţământ şi taberele de copii şi tineri, normelor de realizare a campaniei de vaccinare a persoanelor expuse la risc de îmbolnăvire 
· Diseminarea informaţiilor despre situaţia înregistrata la nivel naţional, masuri de prevenire şi de acţiune în caz de îmbolnăvire către populaţia generală 

· Monitorizarea evoluţiei pandemiei prin sistemul de supraveghere tip santinelă a infecţiilor respiratorii acute, a infecţiilor respiratorii acute severe şi a cazurilor similare gripei, în 22 judeţe santinelă. Integrarea sistemului santinelă din România în cel de supraveghere al gripei din UE şi OMS, prin sistem de raportare săptămânală;

· Coordonarea instruirii medicilor santinelă cu rol în supravegherea cazurilor de infecţii acute respiratorii, a cazurilor similare, precum şi a medicilor epidemiologi coordonatori santinelă, medicilor specialişti în boli infecţioase, boli interne, ATI şi UPU, cu rol în supravegherea cazurilor severe de infecţii acute respiratorii; 

· participarea prin experţii MS şi ai structurilor subordonate implicate la teleconferinţele şi întâlnirile de lucru organizate de CE împreună cu toate Statele Membre în vederea stabilirii masurilor necesare şi a coordonării acestora la nivel unitar  

· Totodată, pentru profilaxia îmbolnăvirilor prin gripa în sezonul 2010 – 2011 Ministerul Sănătăţii a asigurat susţinerea financiara a producţiei unei cantităţi de 1.300.000 de doze vaccin gripal de către producătorul naţional I. Cantacuzino, din fonduri alocate de la bugetul de stat, respectiv 14.400.000 lei. Pana la data de 15 februarie au fost vaccinate gratuit, prin programul naţional de prevenire şi control al bolilor transmisibile prioritare un număr de 1.200.000 de persoane din grupele expuse la risc înalt de îmbolnăvire prin gripa. 

4. Elaborarea şi coordonarea programelor naţionale de sănătate, în   scopul realizării obiectivelor politicii de sănătate publică 

În conformitate cu domeniile de responsabilitate, DSPCSP coordonează din punct de vedere tehnic la nivel naţional următoarele programe şi subprograme : 

a) Programele naţionale privind bolile transmisibile

· Programul naţional de imunizare;

· Programul naţional de boli transmisibile (infecţie HIV/SIDA, tuberculoză, infecţii cu transmitere sexuală şi alte boli transmisibile prioritare);

· Subprogramul de supraveghere şi control al bolilor transmisibile prioritare;

· Subprogramul de supraveghere şi control al infecţiei HIV;

· Subprogramul de supraveghere şi control al tuberculozei;

· Subprogramul de supraveghere şi control al bolilor cu transmitere sexuală;

· Subprogramul naţional de intervenţie în pandemia de gripă;

· Programul naţional de supraveghere şi control al infecţiilor nosocomiale;

· Programul naţional de monitorizare a factorilor determinanţi din mediul de viaţă şi muncă;

· Programul naţional de hematologie şi securitate transfuzională;

· Programul naţional pentru asigurarea managementului programelor naţionale privind bolile transmisibile.

b) Programul naţional de promovare a sănătăţii şi educaţie pentru sănătate

· Subprogramul de promovare a unui stil de viaţă sănătos;

· Subprogramul de prevenire şi combatere a consumului de tutun.

A fost asigurata coordonarea tehnica şi metodologică pentru derularea programelor naţionale în colaborare cu Serviciul pentru Programe de Sănătate. 


5.Activităţi de notificare, avizare, abilitare pentru produsele/servicii din domeniile de competenţă ale DSPCSP: 

a) produse cosmetice: 4131 notificări

b) suplimente alimentare : 196 notificări 

c) alimente cu destinaţie nutriţională specială : 7 notificări 

d) laboratoare apă potabilă: 41 înregistrări

e) laboratoare de toxicologie : 10 abilitări 

f) unităţi de instruire pentru noţiuni fundamentale de igienă: 61 avize 

g) scheme de testare a competenţei pentru laboratoare de analize medicale – 17 notificări 

h) Produse Biocide – 664 avize 

i) alimente la care s-au adăugat vitamine, minerale şi alte substanţe – 109 notificări
6. Controlul oficial privind respectarea legislaţiei în domeniul sănătăţii publice.

· Conform Planului de acţiuni tematice la nivel naţional au fost organizate şi coordonate, la nivel naţional  următoarele acţiuni tematice, în vederea prevenirii unor posibile evenimente cu risc privind sănătatea populaţiei: 

1. Acţiunea de control privind efectuarea vaccinărilor în cabinetele de medicină de familie; 

2.  Acţiune de control privind respectarea prevederilor Legii nr. 349/2002 privind conformitatea comercializării şi respectarea prevederilor privind ambalajul produselor din tutun;

3. Acţiune de control pentru verificarea normelor de igiena şi sănătate publică în cabinetele de înfrumuseţare şi controlul produselor cosmetice de uz profesional; 

4. Acţiune de control în unităţile sanitare cu paturi;

5. Acţiune de control privind suplimentele alimentare (verificarea prelucrării, procesării şi comercializării plantelor medicinale şi aromatice, notificare, etichetarea şi menţiuni terapeutice);

6. Acţiune privind verificarea normelor de igiena şi sănătate publică în colectivităţi şi preşcolari (verificarea comercializării produselor alimentare în incinta unităţilor de învăţământ);

7. Acţiune de control a produselor cosmetice – verificarea la producători şi distribuitori a dosarelor tehnice a produselor pentru copii şi produse pentru uz general);

8. Acţiune de control a laboratoarelor de analize medicale;

9. Acţiunea de control privind materialele în contact cu alimentul verificarea respectării prevederilor Regulamentului (CE) 1935/2004, monitorizarea prezenţei materialelor grele în obiectele de ceramică; determinarea migrării globale de componenţă a ambalajelor de masă plastică ce vin în contact cu iaurtul şi băuturile răcoritoare;

10.  Acţiune de control în cabinetele de medicină dentară; 

11.  Acţiune de control în unităţile de turism, taberele şcolare şi în unităţile de odihnă şi recreare pentru copii şi tineri; 

12.  Acţiune de control în unităţile de învăţământ; 

13.  Acţiune de control în centrele de transfuzii; 

14.  Acţiune de control privind conformitatea produselor cosmetice ( verificarea la distribuitori şi unităţi de desfacere a produselor de machiaj – ruj şi farduri, respectiv notificare, etichetare, compoziţie, depozitare; monitorizarea prezenţei metalelor grele în rujuri; verificarea seturilor promoţionale privind etichetarea şi compoziţia).

· În  conformitate cu Legea nr. 95/2006 şi Ordinul Ministrului Sănătăţii Publice nr. 824/2006, în scopul identificării pericolelor la adresa sănătăţii publice şi luarea măsurilor pentru diminuarea şi/sau eliminarea ameninţării şi implicit a riscurilor pe care acestea le reprezintă, inspectorii sanitari din cadrul direcţiilor de sănătate publică teritoriale au efectuat un număr de  325.941 controale la obiective cu impact asupra sănătăţii publice în domeniile:

· Aliment şi materiale în contact cu alimentul – 75.074;

· Calitatea apei pentru consumul uman şi a celei folosite la alte activităţi umane – 17.652;
· Unităţi de turism – 4.592;

· Calitatea habitatului – 23.971;
· Produselor din tutun (inscripţionare, comercializare, publicitate) şi fumat în spaţiile publice  – 64187;
· Mediul de muncă – 4646;
· Unităţi de producere, depozitare şi desfacere a produselor  cosmetice – 11038; produse controlate – 41.266;
· Unităţi de producere, depozitare şi desfacere a produselor,   biocide  – 21616;
· Unităţi de învăţământ – 22991;
· Unităţi sanitare – 24397;
· Gestionarea deşeurilor lichide şi solide şi în special a celor potenţial periculoase – 14511.
Totodată s-au derulat un număr de 5221 recontroale în unităţile în care au fost depistate deficienţe.

Pentru nerespectarea normelor legale de igienă şi sănătate publică au fost aplicate:

     -   12.249 avertismente; 

     -   8.110 amenzi contravenţionale însumând 9.749.165 RON;

      -   786 decizii de suspendare  a activităţii ; 

      -   119 retrageri de autorizaţii sanitare de funcţionare.
       -   7 decizii de închidere a unităţilor;

S-a dispus scoaterea din consum a 2.216.310 Kg şi a 91.520 litri produse, deoarece nu au corespuns normelor în vigoare, constituind risc pentru sănătatea populaţiei.  


7. Coordonarea şi organizarea acţiunilor declanşate în cadrul sistemelor rapide de alertă SRAAF, RAPEX, alte alerte

Punctul de contact din cadrul DCSP a coordonat activitatea inspectorilor sanitari din cadrul structurilor de control de la nivel teritorial ca urmare a unui număr de 6 notificări de alertă primită de la RASFF european şi 54 de notificări de alertă naţionale. Au fost  monitorizate 119 de notificări informative şi s-au transmis către punctele de contact teritoriale 24 notificări tip Nes (ştire).

În cadrul sistemului de alertă pentru produse non-alimentare RAPEX au fost iniţiate acţiuni de control ca urmare a celor 67 de notificări  pentru diferite tipuri de produse cosmetice. 

8. Reprezentarea României la întâlniri sau misiuni internaţionale, pe domeniile specifice 

a) Experţii din cadrul structurilor de sănătate publica şi de control de la nivel central şi teritorial nominalizaţi pe domenii de competenţă, au  asigurat reprezentarea României la:

1. Misiunile de evaluare ale OMS şi CE pe domeniile de supraveghere şi control al bolilor transmisibile (gripa, tuberculoză, imunizări, infecţii nosocomiale şi rezistenţa microbiană)

2. Grupuri de lucru ale CE privind sistemul de alerta rapida pentru boli transmisibile (EWRS), Regulament Sanitar Internaţional, BSEC (Cooperarea economica la Marea Neagra) 

3. Misiunile de evaluare ale DG SANCO privind sistemul de control în domeniul alimentului ( materiale în contact cu alimentul şi aditivi – ianuarie 2010; igiena generală – iunie 2010)  

4.  Grupurile de lucru de la nivelul Consiliului Europei şi al Comisiei

Europene privind produsele cosmetice.

3. Grupurile de lucru în cadrul PEMSAC în domeniul produselor cosmetice 

4. Proiectul EuBIS – Dezvoltarea standardelor şi criteriilor europene pentru inspecţia instituţiilor utilizatoare de sânge.

5. Grupurile de lucru de la nivelul Comisiei Europene pentru elaborarea Ghidului de inspecţie în transplant.

6. Organizarea, împreună cu Ministerul Mediului şi Pădurilor  a Conferinţei celei de-a II-a Reuniuni a Părţilor la Protocolul Apa şi Sănătatea – noiembrie 2010

b) Rapoarte elaborate şi transmise către CE, conform obligaţiilor prevăzute în legislaţia naţionala şi europeană:

1. Îndeplinirea obligaţiilor de raportare la Comisia Europeană pe Directiva Apei destinata consumului uman (98/83/CE –Drinking Water Directive)

a) Revizuirea Raportului României pentru Apa potabila 2007: verificare, corectare, transmitere.

b) Îndeplinirea obligaţiilor ce decurg din acordarea perioadelor de tranziţie:

- întocmirea situaţiei localităţilor cu depăşiri la parametrii cuprinşi în perioadele de tranziţie: situaţii intermediare şi finală;

- întocmirea situaţiei parametrilor care pot fi analizaţi de către laboratoarele DSP-urilor;

- întocmirea unei estimări a costurilor necesare pentru îmbunătăţirea capacitaţii analitice de monitorizare a calităţii apei potabile;

- solicitare de monitorizări suplimentare pentru localităţile cu depăşiri şi centralizarea rezultatelor;

2.  Îndeplinirea obligaţiilor în domeniul apei de îmbăiere:

- informarea publicului asupra listei zonelor de îmbăiere şi a calităţii apei de îmbăiere în sezonul 2010;

- răspuns scrisoarea Comisiei de solicitare informaţii suplimentare

- raportarea calităţii apei de îmbăiere pentru sezonul 2010;

3.  Raport anual privind monitorizarea sistemului de  gestionare a deşeurilor rezultate din activitatea medicala, generate de unităţile sanitare cu paturi conform Directivei 76/2000/CE

4.  Raport în cadrul proiectului OMS şi CE privind monitorizarea progresului în îmbunătăţirea nutriţiei şi activităţii fizice şi prevenirea obezităţii în UE 
5. Raport anual privind Planul Naţional Unic  Multianual de Control Integrat pentru România în domeniul alimentului.
CAP. 7 – RAPORTUL DIRECŢIEI IMPLEMENTARE ŞI COORDONARE PROGRAME ŞI RELAŢII INTERNAŢIONALE
I. INTRODUCERE

Direcţia Implementare şi Coordonare Programe şi Relaţii Internaţionale este formată din doua compartimente, după cum urmează:

1. Unitatea de Implementare şi Coordonare Programe care are ca obiect de activitate derularea proiectelor cu finanţare europeană (proiecte Phare şi proiecte fonduri structurale), proiecte cu finanţare bilaterală şi proiecte în cadrul Consiliului de Cooperare Regională în domeniul sănătăţii;

2. Compartimentul Relaţii Externe care are ca obiect de activitate promovarea activă a imaginii României şi a vizibilităţii activităţii Ministerului Sănătăţii, prin intensificarea şi extinderea relaţiilor de cooperare în domeniul sănătăţii, cu instituţii şi organizaţii de la nivel naţional şi internaţional.

II. UNITATEA DE IMPLEMENTARE ŞI COORDONARE PROGRAME 

Unitatea de Implementare şi Coordonare Programe, denumită în continuare UICP, funcţionează la nivel de compartiment şi este o structură organizatorică, responsabilă cu elaborarea, implementarea şi coordonarea proiectelor derulate în cadrul programelor finanţate din fonduri europene, acorduri bilaterale şi din fonduri ale Consiliului de Cooperare Regională în domeniul sănătăţii.

II.1 Obiectivele UICP în anul 2010

Direcţiile prioritare pentru anul 2010 ale Unităţii de Implementare şi Coordonare Programe au vizat  următoarele aspecte:

· finalizarea implementării proiectelor Phare aprobate în cadrul Memorandumului de finanţare Phare 2006;

· implementarea proiectelor Phare aprobate în cadrul Facilităţii de Tranziţie 2007;

· continuarea implementării proiectelor finanţate în cadrul programelor bilaterale şi în cadrul Consiliului de Cooperare Regională în domeniul sănătăţii;

· implementarea contractelor de finanţare aferente proiectelor finanţate din fonduri structurale încheiate în cursul anilor 2009 şi 2010;  

· elaborarea de fişe de proiect şi cereri de finanţare pentru proiecte în domeniul sănătăţii în cadrul pentru fondurile structurale (Programul Operaţional Sectorial Dezvoltarea Resurselor Umane, Programul Operaţional Sectorial Creşterea Competitivităţii Economice, Programul Operaţional Dezvoltarea Capacităţii Administrative);

· asigurarea de asistenta  tehnica direcţiilor Ministerului Sănătăţii precum şi instituţiilor aflate în subordinea Ministerului Sănătăţii (spitale, institute etc.) pentru întocmirea proiectelor în cadrul fondurilor structurale.

II.2. Proiectele Unităţii de Implementare şi Coordonare Programe şi Relaţii Internaţionale

A. În funcţie de Instrumentul de Finanţare, proiectele UICP se clasifică astfel:

· 4 proiecte finanţate din fonduri Phare;

· 52 proiecte finanţate din fonduri structurale;

· 2  proiecte finanţate în baza unor acorduri bilaterale;

· 6 proiecte finanţate în baza altor instrumente 

B. În funcţie de stadiul de implementare, proiectele UICP se clasifică astfel:

· 7 proiecte în implementare, în valoare de 57,899,16 mii lei;

· 4 proiecte în implementare ale unităţilor subordonate pentru care Ministerul Sănătăţii asigură cofinanţarea, în valoare de 19.726 mii lei;

· 5 proiecte respinse, în valoare de 109.764,74 mii lei;

· 38 propuneri de proiecte, în valoare de 403.263 mii lei în diverse stadii de evaluare la nivelul Autorităţilor de Management/Organisme intermediare, din care:

· 8 cereri de finanţare elaborate în evaluare, în valoare de 75.879,4 mii lei;

· 30 fişe de proiect depuse spre evaluare, în valoare de 327.383,61 mii lei;

C. În funcţie de Programul de finanţare, proiectele UICP se clasifică astfel:

· 31 proiecte PO DCA, în valoare de 298.421 mii lei;

· 7 proiecte POSDRU, în valoare de 108.428 mii lei;

· 5 proiecte POSCCE, în valoare de 150.205 mii lei;

· 2 proiecte Programul de Cooperare Norvegian , în valoare de 6.762 mii lei;

· 8 proiecte pentru care MS asigura cofinanţare, în valoare  de 26.786 mii lei

· 1 proiect FP 7, în valoare de 50 mii lei;

·  5 proiecte Consiliul de Cooperare Regională în domeniul Sănătăţii, în valoare de 4.724 mii lei;

D. În funcţie  de vedere al modului de finanţare, proiectele UICP se clasifică astfel:

· 56 de proiecte derulate de Ministerul Sănătăţii;

· 8 proiecte derulate de instituţii subordonate, dar cofinanţate de Ministerul Sănătăţii;

· 29 avize tehnice emise de Comisia Tehnico-Economică a MS pentru Programul Operaţional Regional

În anul 2010,  situaţia personalului UICP a fost următoarea (a se vedea graficul de mai jos):

· În luna ianuarie numărul angajaţilor UICP a scăzut la 17 persoane fata de anul 2009 când au fost 20 persoane alocate UICP;

· În luna august numărul angajaţilor a scăzut la 11 persoane pentru ca în luna octombrie sa scadă la 10.

· În luna noiembrie personalul a crescut  la 11 persoane;

Precizăm ca raportat la numărul de proiecte numărul angajaţilor UICP ar trebui sa fie de 40 de persoane.

Evoluţie personal UICP 2009-2010

În anul 2010, situaţia depunerilor de proiecte a fost următoarea (a se vedea graficul de mai jos):

· În perioada 2007-2009 au fost depuse un număr de 22 de proiecte ;

· În luna februarie 2010 a fost reziliat un proiect (Prescripţia electronica), numărul ajungând la 21 proiecte;

· În luna august 2010 au fost depuse 23 de fise de proiect şi a fost respins un proiect (Portal pentru informarea cetăţenilor) ;

· În luna octombrie au fost depuse încă 8 proiecte (4 cereri de finanţare ale MS şi 4 proiecte aparţinând instituţiilor subordonate) ;

· Numărul proiectelor depuse de Ministerul Sănătăţii în anul 2010 este de 31.

[image: image3.emf]Depuneri proiecte 2009-2010

21

3

14

22

44

52

0

10

20

30

40

50

60

7/1/2007 9/1/2007 11/1/2007 1/1/2008 3/1/2008 5/1/2008 7/1/2008 9/1/2008 11/1/2008 1/1/2009 3/1/2009 5/1/2009 7/1/2009 9/1/2009 11/1/2009 1/1/2010 3/1/2010 5/1/2010 7/1/2010 9/1/2010

Depuneri proiecte 2009-2010


Din punctul de vedere al evoluţiei proiectelor depuse, avem următoarea situaţie :

1. În perioada iulie 2007-ianuarie 2010 au fost depuse 22 de proiecte în valoare de 343283 mii lei;

2. În luna februarie 2010 a fost reziliat un proiect (Prescripţia electronică - 88714 mii lei) suma totala reducându-se la 154567.7 mii lei;

3. Până în luna august  încă un proiect a fost respins (Portal pentru informarea cetatenilor-3035 mii lei) insa au fost depuse 1 cerere de finanţare (Instruire fonduri structurale pentru personalul din instituţiile sistemului sanitar - 2881.68 mii lei) şi 23 fişe de proiect, astfel că numărul total a ajuns la 44 proiecte depuse;

4. În luna octombrie 2010 au fost depuse 4 cereri de finanţare ale MS şi 4 proiecte ale unităţilor subordonate, numărul total ajungând la 52, valoarea totală cumulată fiind de 590561 mii lei.

Proiectele în implementare sunt (a se vedea graficul de mai jos):
1. În luna aprilie 2009 a început derularea proiectului Eurocourse -50.4 mii lei;

2. În luna mai 2009 a început derularea proiectului Prescripţia electronică - 88714 mii lei

3. În lunile iunie 2009 a început derularea a 2 proiecte finanţate de Guvernul Norvegian în valoare de 6762 mii lei;

4. În luna decembrie 2009 a început implementarea proiectului Instruire şi prevenţie pentru o viata sănătoasă -17982 mii mei , valoarea totala a proiectelor în implementare fiind de 113508.4;

5. În luna ianuarie 2010 au început implementarea a 4 proiecte ale unităţilor subordonate în valoare totala de 19726, valoarea totala ajungând la 133234.4 mii lei;

6. În luna februarie 2010 proiectul Prescripţia electronică - 88714 mii lei a fost reziliat, valoarea scăzând la 44520.4 mii lei;

7. În lunile iunie-septembrie 2010 a început implementarea  proiectelor: 

· Aplicarea procesului de descentralizare-4753 mii lei;

· FORMED - Formare pentru servicii medicale imbunatatite-17716.76 mii lei;
· Cunoştinţe de utilizare a calculatorului pentru asistentele medicale din Romania-10635 mii lei;
Valoarea totala a celor 11 (7 proiecte Ministerul sănătăţii şi 4 unităţi subordonate) proiecte în implementare este de 77625.16 mii lei.

II.3 Proiecte finanţate în cadrul Programului Phare

Autoritatea de Implementare pentru asistenţa financiară PHARE şi Facilitatea de Tranziţie funcţionează  în cadrul UICP.

Structura UICP este următoarea:

· Compartiment programare;

· Compartiment contractare-implementare;

· Compartiment monitorizare-evaluare;

· Compartiment financiar;

· Compartiment sesizare nereguli;

· Compartiment publicitate.

Pentru aducerea la îndeplinire a responsabilităţilor Autorităţii de Implementare, UICP exercită următoarele funcţii, conform Manualului de Proceduri:

a) de coordonare a activităţilor prin care se realizează implementarea din punct de vedere tehnic a proiectelor din domeniul sănătăţii;

b) de management tehnic al proiectelor şi contractelor aferente, în baza fondurilor transferate de Ministerul Finanţelor/alte instituţii conform acordurilor de finanţare;

c) de raportare către Ministerul Finanţelor Publice a datelor şi informaţiilor solicitate în calitate de coordonator naţional al asistenţei şi pentru asigurarea funcţionării Sistemului de Management al Informaţiilor (SMIS) privind monitorizarea şi evaluarea programelor de asistenţă financiară, precum şi către Ministerul Finanţelor, Agenţiile de Implementare, Comisia Europeană, diferite organisme internaţionale şi alte organisme de management implicate a documentelor prevăzute de procedurile de lucru.

Manualul de Proceduri specifice Autorităţii de Implementare este actualizat periodic în funcţie de recomandările Ministerului Finanţelor Publice prin Oficiul de Plăţi şi Contractare Phare ale Autorităţii pentru Coordonarea Instrumentelor Structurale.

II.3.1 Finalizare implementare proiecte Phare 2006:

În anul 2010, la nivelul Unităţii de Implementare şi Coordonare Programe au fost finalizate următoarele proiecte Phare:

· PHARE RO 2006/018-147.03.12 “Sprijin pentru dezvoltarea serviciilor de sănătate mentală şi pentru dezinstituţionalizarea persoanelor cu tulburări mentale”, buget total 1.100.000 euro;

· PHARE 2006/018-147.03.11.1 – Sprijin pentru autorităţile de sănătate din România pentru implementarea directivelor UE privind băncile de sânge (unităţile de transfuzie) din spitale şi utilizarea terapeutică a ţesuturilor şi celulelor umane, componenta bănci de sânge, loturi 2,3,4 şi 5, valoare totala 975.900 euro ;

De asemenea, ca urmare a faptului că unele componente din cadrul proiectului PHARE 2006/018-147.03.11-Sprijin pentru autorităţile de sănătate din România pentru implementarea directivelor UE privind băncile de sânge (unităţile de transfuzie) din spitale şi utilizarea terapeutică a ţesuturilor şi  celulelor umane, au rămas necontractate, în anul 2010 a fost demarată pregătirea documentaţiilor de licitaţie pentru contractarea acestora din fonduri naţionale, în conformitatea cu legislaţia în vigoare.  În acest sens a fost emisă o Hotărâre de Guvern prin care au fost alocate fonduri de la bugetul de stat pentru implementarea acestui proiect. Valoarea totală a acestor componente este de 6.110.000 euro.

II.3.2 Implementare Facilitate de Tranziţie 2007

În cursul anului 2010, au fost finalizată implementarea proiectelor :

· Facilitatea de Tranziţie 2007/19343.03.02 - RO/2007-IB/SO/01 – Sprijin pentru crearea unui sistem integrat de servicii de sănătate mintală, valoare totală 700.000 euro;

Obiectivul general al proiectului este: Îmbunătăţirea sănătăţii şi a calităţii vieţii, în conformitate cu standardele UE, pentru persoanele care suferă de grave boli mentale.

Obiectivul specific este: Îmbunătăţirea cadrului instituţional şi a structurii administrative existente şi introducerea unui sistem integrat de asistenţă în domeniul sănătăţii mintale.

Acest proiect are ca obiect asistenţa tehnica pentru întărirea capacităţii de gestionare a serviciilor de sănătate mintală, prin intermediul activităţilor de formare a personalului, prin creşterea numărului de competenţe tehnice în domeniu.

Beneficiari : Ministerul Sănătăţii, Centrul Naţional de Sănătate Mintală şi Luptă Antidrog

· Facilitatea de Tranziţie 2007/19343.03.01 Sprijinirea interoperabilităţii serviciilor de sănătate ocupaţională pentru managementul bazelor de date, a indicatorilor standard privind sănătatea lucrătorilor, siguranţa şi mediu, valoare totală 585.500,00 Euro;

Scopul proiectului este îmbunătăţirea practicii de medicina muncii folosind informaţii din cercetare, având ca bază managementul integrat sănătate în muncă - mediu profesional

Obiectivele specifice constau în: 

· dezvoltarea platformei informatice interoperaţionale a bazelor standard de date pentru un management integrat al sănătăţii ocupaţionale şi mediului de muncă, organizarea locului de muncă şi securităţii tehnologice; 

· dezvoltarea de module de formare pentru specialiştii de medicina muncii pentru asigurarea liberei mişcări a lucrătorilor şi interoperabilitatea indicatorilor de sănătate între statele membre; 

· stabilirea serviciilor suport pentru furnizorii de servicii medicale de medicina muncii; 

· promovarea dezvoltării strategiilor preventive în procedurile de expertizare pentru asigurările la boli profesionale şi monitorizarea bolilor legate de profesiune; 

· construirea unui sistem ce pune la dispoziţie datele privind tratamentul lucrătorilor cu dizabilităţi datorate accidentelor de muncă, recuperării medicale şi reabilitării pentru locul de munca

Beneficiari: Ministerul Sănătăţii, universităţi, spitale, etc.

II.4 Proiecte finanţate în cadrul programelor bilaterale- Programul Norvegian de Cooperare cu România

În cursul anului 2010, în cadrul DICPRI se derulează următoarele proiecte finanţate în cadrul Programului Norvegian de Cooperare cu România, după cum urmează:

A. Proiectul “Parteneriat norvegiano-român (NoRo) pentru progres în Bolile Rare”

Direcţia Generală Implementare şi Coordonare Programe şi Relaţii Internaţionale din cadrul Ministerului Sănătăţii implementează, în calitate de partener, alături de Asociaţia Prader Willi din România şi de Stiftelsen Frambu din Norvegia, proiectul “Parteneriat Norvegiano-Român (NoRo) pentru progres în Bolile Rare”, finanţat în cadrul Programului Norvegian de Cooperare cu România.

Scopul proiectului este de îmbunătăţire a calităţii vieţii persoanelor afectate de boli rare în România, asigurând acces egal la diagnostic timpuriu, tratament de calitate şi servicii de reabilitare, prin intermediul unei reţele complexe şi accesibile de facilităţi şi resurse, în baza Planului Naţional pentru Boli Rare.

Proiectul a primit, în luna martie 2009, o ofertă de finanţare de 1.874.000 Euro din partea Guvernului Norvegian, iar cofinanţarea pe care Ministerul Sănătăţii trebuie să o asigure este de 80.000 Euro. Durata de implementare a proiectului este de 2 ani, în perioada 30 aprilie 2009 – 30 aprilie 2011. 

Obiectivele proiectului constau în:

· selectarea unei echipe de profesionişti şi reprezentanţi ai pacienţilor (Grupul de lucru naţional pe boli rare) pentru definirea, implementarea, monitorizarea şi evaluarea Planului Naţional pentru Boli Rare în România;

· contribuirea la dezvoltarea de noi servicii medico-sociale de înaltă calitate pentru boli rare în România, la nivel naţional, prin crearea unui Centru pilot de referinţă pentru intervenţie personalizată la persoanele afectate de boli rare;

· îmbunătăţirea capacităţii de instruire în ţară pentru prevenirea, diagnosticul şi reabilitarea pacienţilor cu boli rare:

· formarea unei reţele de instruire pentru specialişti şi staff;

· acreditarea/autorizarea unor cursuri online (Universitate) privind bolile rare, pentru specialişti: asistenţi sociali, psihologi, asistente medicale, profesori, medici etc.

Rezultatele proiectului:

- Comitet naţional pentru bolile rare în România;

- creşterea abilităţilor de viaţă independentă şi oportunităţile vocaţionale prin instruiri de calificare pentru 120 de beneficiari;

- furnizarea de terapie comportamentală, după cum este necesar, pentru nevoile unice senzoriale şi comportamentale în programul Centrului de Zi;

- instruirea profesioniştilor în tehnicile de terapie comportamentală, astfel încât aceştia să poată utiliza aceste instrumente în interiorul şi în afara centrului;

- furnizarea serviciilor de identificare timpurie şi de intervenţie de către o echipă de profesionişti, prin dezvoltarea unor planuri individualizate pentru fiecare copil;

- sprijin de tranziţie a copiilor în sistemul şcolar;

- furnizarea serviciilor de formare adaptate la profesioniştii implicaţi în gestionarea pacienţilor cu boli rare (eUniversity);

- oferirea serviciilor de formare adaptate pentru nevoile familiilor;

- dezvoltarea sălilor de clasă specializate (exerciţii, calculator, artă, muzică) care să permită experienţe creative şi educaţionale pentru copii;

- împărtăşirea cunoştinţelor şi experienţelor în boli rare, la nivel European.

B. Proiectul “Creşterea accesului la servicii de prevenţie medicală primară pentru copiii şi adolescenţii din România. Alimentaţia sănătoasă şi activitatea fizică în rândul copiilor şi adolescenţilor din România”

Ministerul Sănătăţii şi Institutul Naţional de Sănătate Publică Bucureşti, prin Centrul Regional de Sănătate Publică Sibiu, implementează, în perioada aprilie 2009 - aprilie 2011, proiectul “Creşterea accesului la servicii de prevenţie medicală primară pentru copiii şi adolescenţii din România. Alimentaţia sănătoasă şi activitatea fizică în rândul copiilor şi adolescenţilor din România”, în conformitate cu Oferta de Grant KnRin/-2008/108643/20.02.2009 şi cu Ordinul ministrului Sănătăţii nr. 630/2009, cu modificările şi completările ulterioare.
Proiectul, care beneficiază de fonduri în valoare de 1.530.000 EUR (din care 1.300.000 EUR reprezintă finanţare a Guvernului Norvegiei, prin fonduri ale Programului Norvegian de Cooperare, iar restul de 230 000 EUR din bugetul Ministerului Sănătăţii), se derulează la nivel naţional şi are drept obiectiv stoparea şi inversarea, până în anul 2020,  a tendinţei de creştere a cazurilor de supraponderabilitate şi obezitate în rândul copiilor şi adolescenţilor din România, prin adoptarea unui stil de viaţă sănătos. 

La nivel mondial şi european, numărul de persoane supraponderale şi obeze a crescut foarte mult, iar în cazul copiilor şi adolescenţilor tendinţele acestui fenomen sunt îngrijorătoare. Datele existente la acest moment arată că, la nivel mondial, 1 din 10 copii are greutatea peste normal. Un procent de 80% din bolile cardiovasculare, accidente vasculare cerebrale şi diabet zaharat de tip 2 şi 40% din cancere pot fi prevenite prin eliminarea unor factori de risc comuni legaţi de stilul de viaţă. 

 

În acest context, proiectul conceput de autorităţile din România permite dezvoltarea unor politici de prevenţie primară bazate pe dovezi, prin care această problemă de sănătate publică să poată fi gestionată într-o manieră eficace şi durabilă. Acţiunile vizează nutriţia sănătoasă şi activitatea fizică, doi dintre cei mai importanţi factori de protecţie împotriva majorităţii afecţiunilor cronice înregistrate în România (boli cardio-vasculare, diabet, cancer).

 

Proiectul are patru componente: cercetare, dezvoltare instituţională, o componentă juridică şi derularea unei campanii de promovare în vederea schimbării comportamentelor.

 

Rezultate aşteptate:

· studii şi cercetări pentru documentarea comportamentelor existente la nivelul audienţelor ţintă, a barierelor pe care acestea le întâmpină atunci când vorbim de adoptarea de comportamente sănătoase; 

· elaborarea unor manuale/ ghiduri de intervenţie pentru diferitele tipuri de profesionişti;

· încheierea de parteneriate inter-instituţionale la nivel judeţean/elaborarea de planuri judeţene pentru adoptarea unei nutriţii sănătoase şi a activităţii fizice de către copii şi tineri;

· strategie de comunicare care va avea drept public ţintă populaţia, în vederea adoptării de comportamente sănătoase;

· înfiinţarea unui Centru resursă on-line, accesibil pentru media, instituţii publice, comunităţi locale, sectorul de afaceri şi non-guvernamental, prin intermediul căruia vor fi diseminate noţiuni de bune practici legate de nutriţie şi activitate fizică, precum şi informaţii verificate prin studii legate de prevenţia primară a celor doi factori de risc;

· elaborarea unui Plan Naţional pe nutriţie şi activitate fizică, pentru următorii cinci ani, simultan cu modificări ale cadrului legislativ care să susţină implementarea multianuală a acestui plan.

Ministerul Sănătăţii derulează acest proiect în parteneriat cu Ministerul Educaţiei, Cercetării, Tineretului şi Sportului, Autoritatea Naţională Sanitară Veterinară şi pentru Siguranţa Alimentelor, Asociaţia de Psihologia Sănătăţii din România şi Institutul de Sănătate Publică din Oslo. 

 

II.5 Proiecte finanţate în cadrul Programului Operaţional Dezvoltarea Capacităţii Administrative (PODCA)

În cadrul acestui program, Ministerul Sănătăţii a depus 31 de proiecte din care:

- 1 proiect în implementare, în valoare de 4.753 mii lei;

· Proiect Aplicarea procesului  de descentralizare
Ministerul Sănătăţii a demarat, în data de 17 iunie 2010, implementarea proiectului „Aplicarea procesului de descentralizare în sistemul de sănătate” – cod SMIS 11056.

Durata de implementare a proiectului este de 12 luni de la semnarea contractului.

Contractul de finanţare a fost încheiat între Ministerul Sănătăţii, în calitate de Beneficiar şi Ministerul Administraţiei şi Internelor, în calitate de Autoritate de Management pentru Programul Operaţional Dezvoltarea Capacităţii Administrative (PO DCA).

Proiectul este finanţat din Fondul Social European în cadrul PO DCA 2007 – 2013, valoarea totală fiind de 4.753 mii lei.

Proiectul contribuie la implementarea strategiei Ministerului Sănătăţii de descentralizare a sistemului sanitar prin crearea cadrului legislativ secundar şi prin instruirea factorului uman, motorul care va asigura buna funcţionare a noului sistem.

Ministerul Sănătăţii, prin activităţile proiectului susţine iniţiativa schimbării mecanismelor decizionale şi de responsabilitate, astfel încât să se asigure o mai bună adecvare la nevoile de sănătate ale populaţiei, concomitent cu responsabilizarea directă a celor ce iau deciziile în faţa comunităţii.

Un alt punct important al proiectului este reprezentat de activitatea de formare a personalului de conducere din spitale şi din alte instituţii medicale, a personalului cu atribuţii în domeniul sănătăţii din structurile create la nivelul administraţiei publice locale, precum şi a personalului din structurile locale deconcentrate în legătură cu atribuţiile care le vor reveni. Activitatea de instruire va avea drept rezultat oferirea şi garantarea accesului tuturor cetăţenilor la servicii de sănătate de înaltă calitate, redresarea şi dezvoltarea asistenţei medicale, asigurarea resurselor umane profesionalizate.

- 27 proiect în evaluare, în valoare de 275.653 mii lei din care:

a. 3 cereri de finanţare în evaluare pentru finanţare:

· Sprijin pentru continuarea procesului de descentralizare;

· Instruirea şi formarea în dezvoltarea şi implementarea de proiecte finanţate din fonduri structurale, a personalului din instituţiile centrale şi locale implicate în coordonarea sistemului sanitar;

· Dezvoltarea de politici comprehensive care sprijină şi promovează introducerea  planificării moderne a resurselor umane din domeniul sanitar şi a practicilor moderne de management a resurselor umane.

b. 11 fişe de proiect aprobate preliminar pentru care sunt dezvoltate cereri de finanţare, în valoare de 87.140 mii lei:
· Bună Guvernare prin Integritate şi Responsabilitate în Sistemul de Sănătate Românesc;

· Îmbunătăţirea capacităţii administrative a Ministerului Sănătăţii în domeniul afacerilor europene;

· Dezvoltarea unei metodologii unitare de calcul şi calcularea costurilor spitaliceşti la nivel de pacient (acronim COSTSPITPAC);

· Program de instruire a personalului din cadrul direcţiilor de sănătate publică (ex. managementul deşeurilor rezultate din activitatea medicală, apa potabilă, apa de îmbăiere);

· Stabilirea şi operaţionalizarea structurii implicate în activitatea de avizare, autorizare şi controlul pe piaţă în domeniul biocide;

· Program de instruire a personalului implicat în domeniul produselor cosmetice;

· Program de instruire a personalului implicat în domeniul alimentar;

· Program de instruire a personalului implicat în domeniul transfuziei sanguine;

· Program de instruire a personalului implicat în domeniul transplantului;

· Instrumente moderne pentru îmbunătăţirea managementului financiar în cadrul Ministerului Sănătăţii şi al Direcţiilor de Sănătate Publică Judeţene compatibil cu un sistem integrat de management al activităţilor şi documentelor;

· Elaborarea şi implementarea unui sistem integrat de management al activităţii şi documentelor din Ministerul Sănătăţii şi instituţiile subordonate în scopul îmbunătăţirii eficacităţii organizaţionale;

c. 12 fişe de  proiect, aflate în evaluare, în valoare de 126.551 mii lei:

· Dobândirea şi dezvoltarea cunoştinţelor de limbi străine de circulaţie europeană pentru Ministerul Sănătăţii şi al instituţiilor administrative din subordine;

· Instruire şi formare profesională pentru personalul din structurile implicate în implementarea criteriilor de acreditare a spitalelor descentralizate;

· Eficientizarea şi îmbunătăţirea calităţii serviciilor adresate bolnavilor cu afecţiuni nefrologice şi furnizate de reţeaua specializată a MS, prin crearea unui sistem integrat de management;

· Sistem pentru crearea bazei de informaţii medicale în sistemul de sănătate din România ;

· Îmbunătăţirea standardelor de calitate a serviciilor medicale prin implementarea politicii „fără tutun” în unităţile spitaliceşti;

· Monitorizarea calităţii managementului competenţelor din domeniul sănătăţii transferate către autorităţile publice locale în procesul de descentralizare a sistemului sanitar;

· Reorganizarea, restructurarea şi creşterea capacităţii reţelei naţionale de sănătate publică la nivel central, regional şi local;

· Stabilirea şi operaţionalizarea structurii în domeniul recuperării medicale şi balneoclimatologiei;

· Asistenţă tehnică pentru elaborarea strategiei de reorganizare a sistemului de servicii de asistenţă medicală primară în contextul descentralizării;

· Asistenţă tehnică pentru elaborarea strategiei planului naţional privind spitalele;

· Îmbunătăţirea reţelei de medicină şcolară în contextul descentralizării;

· Folosirea tehnicilor moderne în generarea unui algoritm de identificare unica a asiguratului în sistemul de sănătate;

- 3 proiecte respinse, în valoare de 18.015 mii lei:

· Evaluarea programelor naţionale de sănătate în contextul descentralizării sistemului de sănătate;

· Modernizarea sistemului de statistică sanitară din România şi dezvoltarea dicţionarului de metadate;

· Îmbunătăţirea calităţii serviciilor medicale prin introducerea unor ghiduri de buna practica şi uniformizarea fluxurilor de lucru în sistemul sanitar.

II.6 Proiecte finanţate în cadrul Programului Operaţional Sectorial Dezvoltarea Resurselor Umane (POSDRU)

În cadrul acestui program, Ministerul Sănătăţii  a depus 7 proiecte, în valoare totală de 108.428 mii lei, din care:

·  3 proiecte în implementare, în valoare totală de 46.333 mii lei:

· Instruire şi prevenţie pentru o viaţă sănătoasă (POSDRU, Axa prioritara 3 „Creşterea adaptabilităţii lucrătorilor şi a întreprinderilor” – Domeniul major de intervenţie 3.2 „Formare profesională şi sprijin pentru întreprinderi şi angajaţi pentru promovarea adaptabilităţii), în valoare de 17.982 mii lei, din care MS asigură 6.243 mii lei

Proiectul menţionat mai sus a fost aprobat de către Autoritatea de Management pentru Programul Operaţional Dezvoltarea Resurselor Umane în data 2 iulie 2009 cu număr de identificare al proiectului ID 20596.Perioada  de implementare a proiectului este de 3 ani.

Obiectivul general al proiectului este creşterea gradului de formare a profesioniştilor din sistemul sanitar pentru a răspunde noilor priorităţi ale politicilor şi programelor de sănătate, urmărind creşterea gradului de adaptabilitate şi formare a lor, prin dobândirea de cunoştinţe necesare pentru asigurarea implementării unor programe de screening eficient pentru cancerul de col uterin, colon şi sân. 

· Cunoştinţe de utilizare a calculatorului şi informatică medicală pentru creşterea adaptabilităţii asistentelor medicale din spitalele din România (POSDRU), în valoare de 10.636 mii, din care MS 4.000 lei

Durata de implementare a proiectului este de 3 ani, începând cu data de 1 septembrie 2010. 

Obiectivul general al proiectului este îmbunătăţirea mobilităţii şi adaptabilităţii personalului sanitar mediu din spitalele din România la condiţiile în schimbare ale sistemelor sanitare prin îmbunătăţirea competentelor şi aptitudinilor în domeniul ITC şi al noilor tehnologii(instruire a 4000 asistente medicale şi 400 formatori).
· FORMED- Formare pentru servicii medicale îmbunătăţite ( POSDRU, Axa Prioritară 3„Creşterea adaptabilităţii lucrătorilor şi a întreprinderilor” – Domeniul major de intervenţie 3.2 „Formare profesională şi sprijin pentru întreprinderi şi angajaţi pentru promovarea adaptabilităţii”), în valoare totala de 17.717 mii lei din care MS 1.639 mii lei, pentru resurse umane.
La data de 01 iulie 2010 a început implementarea proiectului ID 57404 FORMED – Formare pentru servicii medicale îmbunătăţite, finanţat prin Programul Operaţional Sectorial Dezvoltare Resurse Umane. Durata de implementare este de 3 ani.

Proiectul este derulat de Ministerul Sănătăţii (Partener 1) şi Techniki Ekpedeftiki, Kentro Epagelmatikis Katartisis S.A. din Grecia (Partener 2), alături de Patronatul Naţional Român, în calitate de aplicant, în regiunile Nord-Est, Centru şi Bucureşti-Ilfov.

Obiectivul general al proiectului constă în îmbunătăţirea competenţelor profesionale ale personalului care asigură asistenţa medicală primară persoanelor accidentate, în vederea atingerii standardelor profesionale cerute de unităţile medicale şi utilizate în practica europeană. 

Obiective specifice:

îmbunătăţirea competenţelor profesionale a 1100 infirmiere, respectiv 275 din regiunile Nord-Est, 550 din Bucureşti-Ilfov şi 275 din Centru;

 îmbunătăţirea competenţelor profesionale a 400 de brancardieri, din care 100 din regiunile Nord-Est, 200 din Bucureşti-Ilfov şi 100 din Centru.

În ceea ce priveşte rezultatele de impact, acestea se vor concretiza în certificarea CNFPA a minim 770 de angajaţi din domeniul sănătăţii în ocupaţia de infirmier şi a altor 280 în cea de brancardier.

Pe lângă îmbunătăţirea şi recunoaşterea competenţelor infirmierelor şi brancardierilor, proiectul va duce şi la creşterea motivaţiei şi a moralului personalului din domeniul medical, atât de necesare pentru aceste categorii profesionale.

·  4 proiecte în evaluare, în valoare totală de 62.094 mii lei;

· Creşterea competitivităţii, eficientei şi sănătăţii personalului din sistemul sanitar, prin implementarea unui model organizaţional flexibil de prevenţie şi combatere a stresului ocupaţional, în vederea integrării pe o piaţă modernă a muncii;

·  Perfecţionarea continuă în domeniul Managementului Calităţii a personalului medical şi auxiliar din cadrul Spitalelor Clinice Judeţene de Urgenţă din România;

·  Profesionişti în intervenţia integrata la accidentele colective şi dezastre;

·  Îmbunătăţirea adaptabilităţii, flexibilităţii şi competitivităţii personalului din sectorul sănătăţii.

II.7 Proiecte finanţate în cadrul Programului Operaţional Creşterea Competitivităţii Economice

În cadrul acestui program, Ministerul Sănătăţii  a depus 5 proiecte, în valoare totală de 150.205 mii lei, din care:

- 1 proiect la stadiul de cerere de finanţare în evaluare, în valoare de 4.753 mii lei:

· Sistem e-educaţie pentru Ministerul Sănătăţii şi instituţiile subordonate

- 2 proiecte la stadiul de fise de proiect în evaluare, în valoare de 58.455 mii lei:

· Realizarea şi implementarea unui sistem spitalicesc informatic şi informaţional integrat 24 luni - Spital Judeţean Cluj;

· Centrul de studii avansate, fundamentale şi clinico-imagistice pentru corelarea pe termen lung a parametrilor de dezvoltare intrauterina cu statusul neuro-psiho-motor pe parcursul pana la vârsta adultă - IMOGEN- Spital Judeţean Cluj;

- 2 proiecte respinse, în valoare de 91.749 mii lei:

· Portal pentru informarea cetăţenilor;

· Prescripţia electronică.

II.8 Proiecte finanţate în cadrul Programului Operaţional Regional

În cursul anului 2010, Comisia Tehnico-Economică a Ministerului Sănătăţii pentru Programul Operaţional Regional  a emis un număr de 29 de avize tehnice, pentru următoarele proiecte, după cum urmează:

· Reabilitare, modernizare şi amenajare  Ambulatorii de Specialitate în cadrul Spitalului Orăşenesc Anina;

· Reabilitarea, modernizarea şi dotarea Ambulatoriului la Spitalul Orăşenesc Horezu;

· Reabilitare şi modernizare Ambulatoriu de Specialitate al Spitalului Clinic de Pneumoftiziologie Iaşi;

· Reabilitare şi modernizarea Ambulatoriului de specialitate Obstetrică şi Ginecologie Cuza Vodă Iaşi;

· Ambulatoriu Integrat al Spitalului de Urgenţă Prof. Dr. Nicolae Oblu Iaşi;

· Reabilitarea, modernizarea şi dotarea Policlinicii Moldova Nouă;

· Modernizarea şi echiparea Ambulatoriului Spitalului Orăşenesc Cugir;

· Reabilitarea,  extinderea, modernizarea şi echiparea Ambulatoriului integrat al Spitalului Orăşenesc Bumbeşti-Jiu;

· Reabilitarea, modernizarea şi echiparea Ambulatoriului Integrat corp A al Spitalului Judeţean de Urgenta Piatra Neamţ, judeţul Neamţ;

· Reabilitarea Ambulatoriului Integrat al Spitalului de Boli Cronice, oraş Petrila, judeţul Hunedoara;

· Reabilitarea, modernizare şi achiziţionare echipamente pentru Ambulatoriul Specialitate al Spitalului de Urgenta Petroşani, jud. Hunedoara;

· Modernizarea, reabilitarea, şi echiparea infrastructurii serviciilor de sănătate din cadrul Ambulatoriului Spitalului Orăşenesc Rupea, judeţul Braşov;

· Reabilitare, modernizare şi dotare Ambulatoriu Spital Orăşenesc în localitatea Otelul Roşu, jud. Caraş-Severin;

· Reabilitarea şi dotarea cu echipamente de specialitate pentru Ambulatoriul Integrat al Spitalului municipal Lupeni, jud. Hunedoara;
· Reabilitare, modernizare şi dotare Ambulatoriu Spital Orăşenesc în localitatea Sannicolau Mare, judeţul Timiş;
· Modernizarea şi dotarea Ambulatoriului Spitalului Orăşenesc Dr. Valer Russu, Luduş, jud. Mureş;

· Reabilitarea şi Modernizare Ambulatorii Spital Orăşenesc de Boli cronice Sebeş, jud. Arad;

· Reabilitarea, modernizarea şi dezvoltarea activităţilor de ambulatoriu de specialitate radiologie-imagistică medicală şi TBC din Spitalul Municipal de Urgenţă Caransebeş, judeţul Caransebeş;

· Reabilitarea, reamenajarea, modernizarea şi dotarea Ambulatoriului Integrat al Spitalului Ioan Lascăr, oraşul Comăneşti, judeţul Bacău;

· Reabilitarea, modernizarea şi echiparea Ambulatoriului Integrat al Spitalului Clinic de Ortopedie Foişor, Bucureşti;

· Reabilitarea, modernizarea şi echiparea Ambulatoriului Integrat al Spitalului Clinic Colentina Bucureşti;

· Reabilitarea, modernizarea şi echiparea Ambulatoriului Integrat al Spitalului Clinic de Copii dr. Victor Gomoiu, Bucureşti;

· Reabilitare, modernizare şi achiziţionare echipamente pentru Ambulatoriul Spitalului Orăşenesc Făurei, jud. Brăila;

· Reabilitarea, modernizarea, dezvoltarea şi echiparea Ambulatoriului Integrat din structura Spitalului Clinic Judeţean de Urgenţă Arad;

· Reabilitarea, modernizarea şi echiparea Ambulatoriului Integrat al Spitalului municipal Dr. Alexandru Simionescu - Hunedoara;

· Reabilitarea, modernizarea, dezvoltarea şi echiparea Ambulatoriului Spitalului Clinic de Obstetrică şi Ginecologie Dr. Dumitru Popescu Timişoara;

· Modernizare Ambulatoriu de Specialitate Spitalul Clinic Judeţean de Urgenţă Timişoara;

· Modernizarea, reabilitarea şi dotarea cu  echipamente de specialitate a ambulatoriului integrat al Spitalului Oraşului Măcin, judeţul Tulcea;

· Reabilitare şi dotare Ambulatoriu Spital Orăşenesc Nehoiu

Nota. Aceste proiecte nu au impact financiar pentru Ministerul Sănătăţii

II.9 Proiecte ale unităţilor subordonate pentru care Ministerul  Sănătăţii asigura cofinanţare

· 8 proiecte ale unităţilor subordonate, în valoare de 26786 mii lei, cu următoarea structură:

· 4 proiecte în faza de implementare, în valoare de 19.726 mii lei

· Proiect Centru de îngrijire pentru copiii cu tulburări de spectru autist, Spitalul de Psihiatrie Titan „Dr. Constantin Gorgos” Bucureşti finanţat prin: Programul Norvegian de Cooperare şi Dezvoltare Durabilă Valoare 10.000 mii lei;

· Proiect Centrul de cercetare-dezvoltare în domeniul factorilor de risc fizico-chimici şi microbiologici din mediul-apa, aer, aliment cu implicaţii în protecţia mediului şi siguranţa şi securitatea alimentului - Institutul Naţional de Sănătate Publica/ Centrul Regional de Sănătate Publica Iaşi, în valoare de 9,306.00 mii lei;
· Proiect Permisul european de conducere a computerului  - programul de instruire şi certificare a aptitudinilor de operare pe calculator a funcţionarilor publici din cadrul DSP DOLJ, finanţat prin: Programul Operaţional Dezvoltarea Capacităţii
Administrative, în valoare de 352 mii lei;

· Proiect Centru unic de comunicare medic-pacient şi de educaţie medicală pediatrică, Beneficiar: Institutul de Boli Cardiovasculare Tg. Mureş Finanţat prin: Programul Operaţional Sectorial Creşterea Competitivităţii Economice, în valoare totala de 68 mii lei;
· 4 proiecte aflate la nivelul de fişă în evaluare, în valoare de 7.060 mii lei

· Centru unic de comunicare medic-pacient şi de educaţie medicală pediatrică Institutul pentru Ocrotirea Mamei şi a Copilului “Prof. Dr. Alfred Russescu” Bucureşti, propus spre finanţare în cadrul POSCCE;

· Prevenirea morţii albastre - DSP Botoşani, Programul Operaţional Comun România-Ucraina-Republica Moldova 2007 – 2013;

· Laborator de sănătate publica transfrontalier - DSP Botoşani Programul Operaţional Comun România-Ucraina-Republica Moldova 2007 – 2013;

· Formarea profesionala în domeniul epidemiologiei şi promovarea utilizării noilor tehnologii pentru personalul din sectorul sanitar - Institutul Naţional de Sănătate Publica, Programul Operaţional Comun România-Ucraina-Republica Moldova 2007 – 2013.

II.10 Proiecte în cadrul altor tipuri de finanţare

- 1 proiect  FP7

· Eurocurse, în valoare de 2.000.000 euro din care MS asigură 12.000 euro

Durata proiectului este de 36 de luni. Implementarea proiectului a început la data de 1 aprilie 2009 iar Ministerul Sănătăţii este implicat în pachetul de activităţi 8 (Diseminarea rezultatelor şi training) prin organizarea, în România, a unui workshop de 1,5 zile (cel mai probabil în cursul anului 2011), pentru deţinătorii de programe, managerii de programe şi epidemiologii din statele sud-est europene care au intrat de curând în UE.

Obiectivele  proiectului

Principal obiectiv al proiectului este îmbunătăţirea folosirii registrelor de cancer în ţările europene prin intermediul deţinătorilor de program şi a reţelei de cercetători, schimbul de experienţă şi standarde de bună practică.

- 5 proiecte Consiliului de Cooperare Regională în domeniul sănătăţii

· Întărirea capacităţilor naţionale pentru a îmbunătăţi sănătatea maternă şi neonatală în Europa de Sud Est, în valoare de 162 000 Euro;
· Consolidarea serviciilor de siguranţa alimentară şi nutriţie în Europa de Sud Est, în valoare de 5.000 euro;
· Întărirea coeziunii sociale prin dezvoltarea serviciilor comunitare de sănătate mintală în sud-estul Europei,  în valoare de 192.700 euro;
· Întărirea supravegherii şi controlul bolilor transmisibile în Europa de Sud-Est: Întărirea supravegherii, ghiduri pentru politici şi legislaţie privind prevenirea şi controlul bolilor transmisibile, în valoare de 18,700 EUR;
· Securitate transfuzională: Creşterea auto-suficientei regionale în sânge şi  componente sanguine, în valoare de 743.709 euro;
 III. COMPARTIMENTUL RELAŢII EXTERNE

Obiectivele principale care stau la baza activităţii de relaţii bilaterale şi cu organizaţii internaţionale din cadrul Direcţiei de Relaţii Internaţionale sunt promovarea activă, intensificarea şi extinderea relaţiilor bilaterale de cooperare în domeniile menţionate în obiectivele de guvernare, cu statele membre ale Uniunii Europene, precum şi relaţiile cu organizaţiile internaţionale, cu precădere agenţiile Organizaţiei Naţiunilor Unite; cât şi promovarea activă a imaginii României şi vizibilităţii Ministerului Sănătăţii român în contextul comandamentului politic de intensificare a cooperării subregionale, regionale, internaţionale la nivel guvernamental şi instituţional.

1. Acorduri de cooperare

- negocieri în vederea unui acord de cooperare în domeniul sănătăţii cu Republica Moldova

- negocieri în vederea unui acord de cooperare în domeniul sănătăţii cu Azerbaidjanul

- negocieri în vederea unui acord de cooperare în domeniul sănătăţii cu Libia

- semnarea Acordului de cooperare cu Republica Moldova 

2.  Vizite primite

- vizita comisarului european pentru probleme de sănătate, d-l John Dalli

- misiune expert OMS pentru consultanţă în domeniul finanţării şi descentralizării sistemului de sănătate 

- vizita ministrului sănătăţii din Iordania

- vizita dr. Marita van de Laar, coordonator de program HIV/SIDA, BTS şi hepatita la Centrul European  pentru Controlul Bolilor (ECDC cu sediul la Stockholm) – 20-22 octombrie 2010

- vizita d-lui Jan Jarab, reprezentantul regional pentru Europa al Înaltului comisar ONU pentru drepturile omului – 15-16 octombrie 2010 

- vizita d-nei Barbara Stamm, preşedinte al Parlamentului landului Bavaria, 2 septembrie 

- vizita d-nei Susanne Kastner, preşedinta Comisiei de Apărare a Bundestag-ului şi a Grupului de prietenie româno-german din Parlamentul german – 21 septembrie 2010

S-a organizat şi programat primirea delegaţiilor, s-au întocmit materialele relevante şi s-au făcut formalităţile de protocol.

3. Vizite bilaterale efectuate

- vizită ministerială la Budapesta, iulie 2010
- vizită, la nivel de subsecretar de stat, în Libia
- vizita ministerială în Iordania. 

4. Participări la evenimente internaţionale 

- participare, la nivel de subsecretar de stat, la Romanian-Jordanian Conference on Medicine and Pharmacy (CORIMF), iunie 2010

- participare, la nivel de secretar de stat, la reuniunea informală a Consiliului EPSCO (pentru Forţă de muncă, Politică socială, Sănătate şi Protecţia consumatorului) al UE, Luxemburg, 5-6 iulie 2010;

- participare, la cea de a 63-a Adunare Mondială a Sănătăţii de la Geneva, mai 2010;

- participare, la nivel de secretar de stat, la Conferinţa internaţională privind HIV/SIDA, Viena, 18-21 iulie 2010

- participare, la nivel de secretar de stat, la conferinţă ministerială „Investiţia în muncă în domeniul sănătăţii în Europa de mâine” – organizată de preşedinţia belgiană a Uniunii Europene, septembrie 2010-

- participare, la nivel de secretar de stat, la cea de-a 60-a sesiune a Comitetului regional pentru Europa al Organizaţiei Mondiale a Sănătăţii, Moscova (13-16 septembrie 2010); 

- participare, la nivel de subsecretar de stat, la conferinţa Bolile infecţioase emergente, organizată de Centrul de sănătate al Forţelor Armate SUA, la Sankt Petersburg

- participare, la nivel de subsecretar de stat, la Forumul European al Asociaţiilor Medicale (EFMA)

- participări la întâlnirile de profil ale UE sau organizate de preşedinţia Consiliului UE 

5. Găzduirea unor evenimente internaţionale 

- organizarea atelierului regional OMS asupra implementării Convenţiei OMS privind controlul tutunului, 7-9 iunie 2010, urmat de întâlnirea responsabililor naţionali pentru lupta antitutun, 10 iunie 

- găzduirea reuniunii regionale europene a OMS cu privire la supravegherea gripei, Braşov, 21-23 septembrie 2010.

- găzduirea conferinţei Biroului regional OMS pentru Europa „O viaţă mai bună, o sănătate mai bună: tinerii şi copiii cu deficienţe intelectuale şi familiile acestora” 26-27 noiembrie 

- găzduirea celei de-a doua sesiuni a reuniunii părţilor la Protocolul privind apa şi sănătatea, 23-25 noiembrie 

- găzduirea conferinţei cu tema "Dezinstituţionalizarea ca resursa", organizată la Bucureşti de Ambasada Italiei împreuna cu asociaţia italiana "Psihiatria Democratica" şi organizaţia neguvernamentala CESVI, 25-26 noiembrie
6. Plata cotizaţiilor la organizaţii internaţionale şi a contribuţiilor voluntare ce revin prin lege Ministerului Sănătăţii 

- Organizaţia Mondială a Sănătăţii

- Convenţia Farmacopeii
- Convenţia OMS antitutun

- Federaţia Europeană a Academiilor de ştiinţe medicale

- Fondul Naţiunilor Unite pentru Populaţie

7. Documentaţii privind deplasările în străinătate efectuate în interesul serviciului

Au fost întocmite 210 documentaţii deplasări în interesul serviciului în străinătate pentru conducerea ministerului, pentru experţii din cadrul direcţiilor de specialitate din minister sau reţeaua ministerului, şi pentru personalul din unităţile aflate în subordinea, sub autoritatea sau în coordonarea Ministerului Sănătăţii, din care: 2 documentaţii la nivel de cabinet ministru, 18 la nivel de cabinet secretar/subsecretar de stat; 

În compartimentul de relaţii externe nu sunt derulate programe care să implice gestionarea unor fonduri. Cheltuielile pentru plata cotizaţiilor şi a contribuţiilor voluntare la organizaţii internaţionale, cât şi cheltuielile aferente deplasărilor externe şi primirii de oaspeţi din străinătate reprezintă capitole de buget ale Ministerului Sănătăţii.

CAP. 8 – RAPORTUL DIRECŢIEI AUDIT  ŞI CONTROL
În cursul anului 2010 Direcţia Audit şi Control a funcţionat ca structură distinctă în organigrama ministerului, formată din două compartimente – Audit şi Control. Compartimentul Audit are un număr de 11 posturi, după cum urmează: 1 post director, 7 posturi de auditor superior, 1 post de auditor principal, 1 post de auditor asistent, 1 post de consilier pentru afaceri europene şi 1 post de referent superior. Compartimentul Control are un număr de 8 posturi, din care 1 post de director adjunct şi 7 posturi de consilieri şi inspectori. Facem precizarea că între cei doi directori nu există o relaţie de subordonare, directorul adjunct fiind subordonat direct ministrului.

Conform reglementărilor legale în vigoare, Direcţia Audit şi Control se află în subordinea directă a Ordonatorului principal de credite. 

A. ACTIVITATEA DE AUDIT

În anul 2010 activitatea de audit public intern s-a desfăşurat conform unui plan anual structurat la nivelul resurselor umane existente la momentul întocmirii lui, parte integrantă a planului multianual 2009 - 2012.

Planul anual a fost însoţit de un referat de justificare privind modul de selectare a misiunilor de audit public intern, şi anume: analiza riscurilor, respectarea periodicităţii în auditare, cel puţin o data la trei ani, sugestiile Ministrului Sănătăţii, precum şi tematica ordonată de U.C.A.A.P.I.

Astfel, în anul 2010 au fost planificate şi realizate un număr de 20 misiuni de audit public intern, după cum urmează:

	Nr. crt.
	Misiuni realizate

	1.
	Direcţia Generala Buget şi Credite Externe - UCAAPI

	2.
	Direcţia Generală pentru Politici de Sănătate şi Resurse Umane

	3.
	Direcţia Planificarea Sistemului Sanitar şi Politici Salariale

	4.
	Direcţia Generală Strategii şi Politica Medicamentului

	5.
	Institutul Oncologic "Prof. dr. I.Chiricuţă" Cluj Napoca

	6.
	Societatea Comercială "SANEVIT 2003" S.A.

	7.
	Institutul Naţional de Gerontologie şi Geriatrie "Ana Aslan" Bucureşti  

	8.
	Institutul Naţional de Recuperare, Medicină Fizică şi Balneoclimatologie Bucureşti

	9.
	Institutul Naţional de Neurologie şi Boli Neurovasculare Bucureşti

	10.
	Institutul Clinic Fundeni

	11.
	Institutul Inimii de Urgenţă pentru Boli Cardio-vasculare "Nicolae Stăncioiu" Cluj-Napoca

	12.
	Institutul de Boli Cardiovasculare Timişoara

	13.
	Institutul de Boli Cardiovasculare "Prof.dr.G.I.M.Georgescu" Iaşi

	14.
	Centrul de Cardiologie Craiova

	15.
	Institutul Naţional pentru Medicina Complementară şi  Alternativă Bucureşti

	16.
	Direcţia de Sănătate Publică Braşov

	17.
	Centrul Medical Clinic de Recuperare Neuropsihomotorie pentru copii "Dr.Nicolae Robănescu" Bucureşti

	18.
	Academia de Ştiinţe Medicale Bucureşti

	19.
	Institutul Naţional de Diabet, Nutriţie şi Boli Metabolice "Prof.dr.N.Paulescu" Bucureşti

	20.
	Institutul de Pneumoftiziologie "Prof.dr.Marius Nasta" Bucureşti


Aria auditată în anul 2010 a cuprins o serie de segmente a unor activităţi de o deosebită importanţă, atât din punct de vedere al exercitării unui management de performanţă, cât şi al desfăşurării activităţii în condiţii de legalitate.

Activitatea de audit desfăşurată în cursul anului 2010 la nivelul Ministerului Sănătăţii a condus la îmbunătăţirea activităţii structurilor auditate, prin recomandările formulate. Aceste recomandări au avut ca scop eliminarea deficienţelor constatate, sistematizate pe principalele domenii auditate, şi anume:

I. Procesul bugetar

a. constatări


- Deficienţe în organizarea controlului financiar preventiv propriu (Institutul de Pneumoftiziologie ,,Marius Nasta‘’ Bucureşti, S.C. SANEVIT 2003 S.A.,  Institutul de Boli Cardiovasculare „Prof.dr.G.I.M.Georgescu” Iaşi, Direcţia de Sănătate Publică Braşov, Institutul Clinic Fundeni Bucureşti, Institutul Oncologic “prof. Dr. I. Chiricuţă” Cluj-Napoca, Institutul de Boli Cardiovasculare Timişoara, Institutul Inimii de Urgenţă pentru Boli Cardiovasculare "Niculae Stăncioiu" Cluj-Napoca, Institutul Naţional pentru Medicină Complementară şi Alternativă „prof.dr. Florin Brătilă” Bucureşti);


- Neînregistrarea în fişele de magazie a tuturor documentelor şi stabilirea incorectă a stocurilor (Direcţia de Sănătate Publică Braşov);


- Neconstituirea Registrului-jurnal obligatoriu (Institutul de Pneumoftiziologie ,,Marius Nasta’’ Bucureşti);

- Disfuncţionalităţi majore în modul de înregistrare în contabilitate a bunurilor materiale şi raportarea furnizorilor neachitaţi (Institutul de Pneumoftiziologie ,,Marius Nasta’’ Bucureşti);

- Lipsa actelor de delegare cu privire la circuitul documentelor şi nominalizarea persoanelor împuternicite să efectueze operaţiunile legate de ALOP şi evidenţa şi raportarea angajamentelor bugetare şi legale, lipsa procedurilor operaţionale (Institutul Clinic Fundeni Bucureşti, Institutul Oncologic “prof. Dr. I. Chiricuţă” Cluj-Napoca, Institutul de Boli Cardiovasculare Timişoara, Institutul Inimii de Urgenţă pentru Boli Cardiovasculare "Niculae Stăncioiu" Cluj-Napoca, Institutul Naţional pentru Medicină Complementară şi Alternativă „prof.dr. Florin Brătilă” Bucureşti);

- Iregularităţi în modul de decontare a deplasărilor efectuate în interesul serviciului (Institutul de Pneumoftiziologie ,,Marius Nasta’’ Bucureşti);

- Nerespectarea în totalitate a cadrului normativ privind organizarea şi efectuarea inventarierii elementelor patrimoniale de activ şi pasiv (Institutul de Pneumoftiziologie ,,Marius Nasta’’ Bucureşti,  Institutul de Boli Cardiovasculare „Prof.dr.G.I.M.Georgescu” Iaşi, Direcţia de Sănătate Publică Braşov, Institutul Naţional de Diabet, Nutriţie şi Boli Metabolice « Prof.dr.N.Paulescu », S.C SANEVIT 2003 S.A.);

- Neactualizarea garanţiilor în numerar ale gestionarilor (Institutul de               Pneumoftiziologie ,,Marius Nasta’’ Bucureşti);

- Neconstituirea şi neîncasarea tuturor veniturilor instituţiei (Institutul Naţional de Diabet, Nutriţie şi Boli Metabolice « Prof.dr.N.Paulescu »)

- Utilizarea nelegală a fondurilor alocate de la bugetul de stat pentru plata unor cheltuieli de personal ce trebuiau să fie finanţate din venituri proprii (Direcţia de Sănătate Publică Braşov)

- Notele de fundamentare ale programelor de investiţii emise de unităţile subordonate au fost întocmite fără completarea formularelor specifice categoriei „Alte cheltuieli de investiţii” (Direcţia Generală Economică)

b. recomandări – stadiul implementării

- Obligativitatea existenţei acordului MS şi a evaluării anuale a persoanei care acordă viza de CFPP – în curs de implementare;

- Înlăturarea situaţiilor de incompatibilitate la persoanele care exercită controlul financiar preventiv – în curs de implementare;

- Exercitarea controlului financiar preventiv asupra tuturor proiectelor de operaţiuni 

prevăzute de legislaţia în domeniu – implementată;
- Stabilirea persoanelor răspunzătoare de neconstituirea Registrului–jurnal – în curs de implementare;

- Operarea corectă în fişele de magazie a intrărilor, ieşirilor şi a soldurilor la materiale – implementată;

- Extinderea sistemului informatic integrat privind contabilitatea de gestiune care să cuprindă şi activitatea de magazie - în curs de implementare;

- Determinarea responsabililor de înregistrările în contabilitate şi raportarea furnizorilor neachitaţi şi urmărirea activităţii desfăşurate de aceştia – în curs de implementare;

- Instruirea personalului cu atribuţii în verificarea deconturilor de deplasări – în curs de implementare;

- Accentuarea controlului ierarhic a activităţii de decontare a deplasărilor – în curs de implementare;

- Îndeplinirea obligaţiilor în ceea ce priveşte operaţiunea de inventariere a patrimoniului – în curs de implementare; 

- Obligativitatea constituirii garanţiilor în numerar ale gestionarilor - în curs de implementare;

- Urmărirea permanentă a realizării veniturilor de către persoanele responsabile cu această activitate – în curs de implementare;

- Emiterea facturii de către institut către prestator în vederea recuperării sumelor datorate pe toată perioada derulării contractului – în curs de implementare;

- Întocmirea obligatorie a notelor de fundamentare, cu completarea tuturor formularelor de investiţii, anexă la proiectul de buget – implementată ;

- Evidenţierea corectă a veniturilor proprii pe categorii de cheltuieli, inclusiv a cheltuielilor de personal, în bugetul de venituri şi cheltuieli al instituţiei – în curs de implementare.

II. Achiziţii publice

a. constatări

- Disfuncţionalităţi în activitatea de achiziţii publice ca urmare a desfăşurări acesteia în cadrul mai multor compartimente, neexistând o structură unică specializată în domeniul achiziţiilor publice (I.N.G.G. „Ana Aslan” Bucureşti);

- Neconcordanţă între Programul anual al achiziţiilor publice şi Bugetul de venituri şi cheltuieli aprobat (Centrul de Cardiologie Craiova); 

- Nedefinitivarea Programului anual de achiziţii, după aprobarea bugetului de venituri şi cheltuieli (Institutul de Boli Cardiovasculare „Prof.dr.G.I.M.Georgescu” Iaşi, Direcţia de Sănătate Publică Braşov)

- Necorespondenţa dintre Programul de achiziţii publice şi anexele acestuia (I.N.G.G. „Ana Aslan” Bucureşti);

- Neîntocmirea şi respectiv neactualizarea componenţei comisiilor de evaluare şi analiză a ofertelor (Centrul de Cardiologie Craiova, Institutul Naţional de Diabet, Nutriţie şi Boli Metabolice « Prof.dr.N.Paulescu »);

- Lipsa notelor justificative şi a notei privind valoarea estimativă a contractului de achiziţie pentru alegerea procedurilor de achiziţie publică (Institutul Naţional de Neurologie şi Boli Neurovasculare Bucureşti, Institutul de Boli Cardiovasculare „Prof.dr.G.I.M. Georgescu” Iaşi, Institutul Naţional de Diabet, Nutriţie şi Boli Metabolice « Prof.dr.N.Paulescu »);



- Inexistenţa avizelor obligatorii din notele justificative (Centrul Medical Clinic de Recuperare Neuropsihomotorie pentru Copii ,,Dr. Nicolae Robanescu’’ Bucureşti) .
- Nerespectarea prevederilor legale cu privire la alegerea procedurii de achiziţie publică (Institutul Naţional de Neurologie şi Boli Neurovasculare Bucureşti, Institutul de Boli Cardiovasculare „Prof.dr.G.I.M. Georgescu” Iaşi);

-  Iregularităţi în iniţierea procedurilor de achiziţii publice (Institutul Naţional de Neurologie şi Boli Neurovasculare Bucureşti, Institutul Naţional de Diabet, Nutriţie şi Boli Metabolice « Prof.dr.N.Paulescu »);


- Neconcordanţe între specificaţiile caietului de sarcini şi clauzele contractuale (I.N.G.G. „Ana Aslan” Bucureşti)


- Nerespectarea prevederilor contractuale (Institutul Naţional de Neurologie şi Boli Neurovasculare Bucureşti).


- Neîntocmirea declaraţiilor de confidenţialitate şi imparţialitate (Centrul Medical Clinic de Recuperare Neuropsihomotorie pentru Copii ,,Dr. Nicolae Robanescu’’ Bucureşti).

- Folosirea în mod abuziv a procedurii de negociere fără publicare de anunţ de participare la achiziţia de medicamente şi servicii (I.N.G.G. „Ana Aslan” Bucureşti, Institutul Naţional de Diabet, Nutriţie şi Boli Metabolice « Prof.dr.N.Paulescu »)

b. recomandări – stadiul implementării

- Suplimentarea numărului de posturi în ştatul de funcţii al serviciului Achiziţii publice, prin redistribuirea personalului cu atribuţii privind achiziţiile publice, din celelalte compartimente ale institutului – în curs de implementare;

- Actualizarea permanentă a anexelor, parte integrantă a programului de  achiziţii, astfel încât structura şi valorile din anexe să corespundă cu cele din program  – în curs de implementare;

- Estimarea corectă a valorii totale a achiziţiilor publice – implementată; 

- Reinstruirea personalului cu atribuţii în activitatea de achiziţii publice – implementată;

- Obligativitatea actualizării continue a componenţei comisiilor de evaluare şi            analiză a ofertelor – implementată;

- Obligativitatea existenţei notei justificative şi a notei privind estimarea valorii contractului - implementată;

- Responsabilizarea personalului implicat în alegerea şi iniţierea procedurilor de achiziţii publice  - implementată;

- Încheierea contractelor de achiziţie în concordanţă cu caietul de sarcini al achiziţiei - în curs de implementare ;

- Analiza oportunităţii şi a eficienţei prelungirii duratei contractelor - implementată;

- Obligativitatea obţinerii avizelor pe notele justificative - implementată;

- Instruirea membrilor comisiilor de evaluare a ofertelor - implementată;

- Folosirea procedurilor de negociere fără publicare numai în situaţii de extremă urgenţă prevăzute de legislaţia în domeniu - în curs de implementare.

III. Resurse Umane - Salarizare


a. constatări

- Volum mare de lucrări la un număr mic de personal, în cadrul organizării şi desfăşurării examenului de rezidenţiat, conformitatea calificărilor dobândite în România în profesiile reglementate din sănătate (necesare recunoaşterii mutuale de către celelalte state membre U.E.) - D.G.D.P.R.U din Ministerul Sănătăţii

- Lipsa procedurilor operaţionale interne pentru rezolvarea sesizărilor şi reclamaţiilor - D.G.D.P.R.U din Ministerul Sănătăţii

- Organizarea şi funcţionarea deficitară din punct de vedere a încadrării, fişelor de post, aplicării regulilor privind securitatea şi sănătatea în muncă şi a procedurilor de verificare a prezenţei personalului - D.G.D.P.R.U din Ministerul Sănătăţii


- Numirea şefilor de secţie la nivelul institutului (Institutul Naţional de Neurologie şi Boli Neurovasculare Bucureşti, Centrul Medical Clinic de Recuperare Neuropsihomotorie pentru Copii ,,Dr. Nicolae Robanescu’’ Bucureşti) ;

- Ocuparea funcţiilor de conducere din comitetul director (director medical şi director financiar-contabil) - Centrul Medical Clinic de Recuperare Neuropsihomotorie pentru Copii ,,Dr. Nicolae Robanescu’’ Bucureşti


- Nerespectarea prevederilor legale privind efectuarea şi plata orelor suplimentare (Centrul de Cardiologie Craiova, Institutul Naţional de Neurologie şi Boli Neurovasculare Bucureşti, Institutul de Pneumoftiziologie ,,Marius Nasta’’ Bucureşti, I.N.G.G. Ana Aslan Bucureşti);

- Inexistenţa tuturor aprobărilor necesare pentru acordarea premiilor individuale lunare (Centrul de Cardiologie Craiova);

- Iregularităţi în acordarea sporului pentru condiţii deosebite (Centrul de Cardiologie Craiova);

- Plata nejustificată a unor drepturi salariale (Institutul de Pneumoftiziologie ,,Marius Nasta’’ Bucureşti);

- Stabilirea eronată a unor drepturi salariale (Institutul de Pneumoftiziologie ,,Marius Nasta’’ Bucureşti).

b. recomandări – stadiul implementării

- Suplimentarea cu personal corespunzător volumului de muncă în cadrul comp. recunoaştere a calificărilor profesionale şi comp. concursuri şi examene – neimplementat;

- Elaborarea şi aprobarea unei proceduri operaţionale de rezolvare a sesizărilor şi reclamaţiilor, care să cuprindă elementele procedurale din O.M.F.P. 946/2005, ţinând cont şi de circuitul prezentat de auditori cu prilejul auditului – neimplementat;

 - Afişarea la loc vizibil (în holul instituţiei şi pe uşile încăperilor destinate lucrului cu publicul) a modului în care se pot depune reclamaţiile – neimplementat;

- Suplimentarea posturilor şi scoaterea lor la concurs – neimplementat;

- Elaborarea unei proceduri de evidenţă şi verificare a timpului real de lucru al salariaţilor, cu includerea obligatorie a speţei personalului cu program derogat (la cerere sau convenit prin contract individual de muncă) şi a personalului M.S. care funcţionează în alt sediu – neimplementat;

- Încheierea de contracte anuale de medicină a muncii, pentru verificarea stării de sănătate a salariaţilor M.S.- neimplementat;

- Elaborarea unor proceduri operaţionale legate de instruirea personalului cu privire la securitatea în muncă şi planurile de acţiune în situaţii de urgenţă şi aducerea la cunoştinţa angajaţilor, a respectivelor norme şi proceduri – neimplementat;

- Efectuarea demersurilor necesare pentru ocuparea funcţiilor de şefi de secţii - în curs de implementare;
- Nominalizarea unui director medical interimar cu aprobarea Ministerului Sănătăţii şi  scoaterea  postului la concurs - în curs de implementare;

- Scoaterea de urgenţă la concurs a postului de director financiar-contabil, în vederea ocupării lui în conformitate cu legislaţia în vigoare - în curs de implementare;

- Nominalizarea de către manager şi aprobarea de către Ministerul Sănătăţii a unui şef  de secţie cu delegaţie (pe perioada mandatului de management), care să coordoneze activitatea medicală la nivelul secţiei şi compartimentelor unităţii, în conformitate cu legislaţia în vigoare - în curs de implementare;

- Recuperarea pe cale civilă, conform Codului Muncii, a sumelor încasate nejustificat pentru muncă suplimentară – în curs de implementare;

- Analiza oportunităţii efectuării muncii suplimentare – în curs de implementare; 

- Obligativitatea dispunerii muncii suplimentare anterior efectuării ei - în curs de implementare;

- Compensarea cu timp liber corespunzător a orelor suplimentare efectuate – în curs de implementare;

- Analiza fiecărui loc de muncă, cu încadrarea tuturor sarcinilor de serviciu în durata programului normal de lucru – în curs de implementare;

- Neefectuarea muncii suplimentare la locurile de muncă în care programul de lucru este redus, potrivit legii - implementată;

- Stabilirea concretă a persoanelor beneficiare de prime lunare, sumele           aferente şi obligativitatea avizării deciziei manageriale – implementată;

- Analiza oportunităţii acordării sporului pentru condiţii deosebite – în curs de implementare;

- Rigurozitate în selectarea angajaţilor care pot beneficia de sporul pentru condiţii deosebite reglementat – în curs de implementare;

- Eliminarea disfuncţionalităţii legată de plata nejustificată a unor drepturi salariale – în curs de implementare);


  - Recalcularea şi recuperarea pe cale civilă a sumelor acordate nejustificat – în curs de implementare.

IV. Activitate medicala


a. constatări

- Controlul insuficient al calităţii activităţii medico-sanitare pe secţii (IBCV Timişoara);

- Gradul incipient de implementare a O.M.S. 1059/2009 (Ghid management angina pectorală stabilă, Ghid dg. şi trat. al sindr. coronariene acute fără supradenivelare de segment ST, Ghid management infarct miocardic); dificultatea de stabilire în FOCG a implementării Ghidurilor (IBCV Timişoara);

- Coordonarea şi derularea incorectă a PN de cardiologie (lipsa acţiunilor de control ale departamentului PNS al DSPJ, fonduri insuficiente repartizate de M.S) (IBCV Timişoara);

- Utilizarea în locul formularului tipizat „Fişa de consultaţii medicale” (O.M.S./C.N.A.S. 1211/325/2006, Anexa nr. 32), a unor FOCG netipizate, care nu cuprind antecedente heredo-colaterale şi personale, condiţii de muncă, simptomele bolii, codul bolii, recomandări (Institutul Naţional de Medicină Complementară şi Alternativă);

- Consultaţii medicale neînscrise atât în registrele medicale, cât şi în fişele de consultaţii (Institutul Naţional de Medicină Complementară şi Alternativă);

- Registre de consultaţii perfectibile ca mod de completare (menţionarea tipului consultaţiei -iniţială sau de control -  O.M.S./C.N.A.S. 416/428/2009, Anexa 7) (Institutul Naţional de Medicină Complementară şi Alternativă);

- Elaborarea de către M.S. a normelor de reglementare în domeniul practicării acupuncturii, homeopatiei, api-fitoterapiei, chiropracticii, osteopatiei şi medicinii tradiţionale (Institutul Naţional de Medicină Complementară şi Alternativă);

- Documentaţia primară care a stat la baza stabilirii indicatorilor subprogramului de supraveghere şi control al tuberculozei (2.3) este insuficientă şi eronat întocmită (Institutul de Pneumoftiziologie Marius Nasta);

- Nu au fost întocmite rapoartele de activitate trimestriale de către coordonatorii tehnici  ai subprogramului de supraveghere şi control al tuberculozei (2.3), cu informaţii precum: stadiul realizării activităţilor prevăzute în cadrul programului, analiza comparativă a costurilor medii realizate raportat la costurile medii la nivel naţional, probleme şi disfuncţionalităţi întâmpinate în realizarea activităţilor, propuneri de îmbunătăţire a modului de derulare a subprogramului (Institutul de Pneumoftiziologie Marius Nasta);

- O parte din resursele umane desemnate pentru derularea subprogramului 2.3 şi salarizate din sumele acestuia,  îşi desfăşoară activitatea în alte domenii şi în alte compartimente (Institutul de Pneumoftiziologie Marius Nasta);

- Confuzii legislative ale coordonatorului subprogramului 2.3, care consideră că I.P.M.N. nu este un coordonator tehnic în lupta anti TB la nivel naţional, ci un simplu implementator în rând cu spitalele, maternităţile, DSP judeţene, ISP judeţene (Institutul de Pneumoftiziologie Marius Nasta).  

- Serviciile medicale paraclinice efectuate şi decontate (Institutul Naţional de Boli Cerebrovasculare Vlad Voiculescu);

- Modul de prescriere a medicamentelor (nerespectarea legislaţiei privind înscrisurile din documentele medicale tipizate) – Centru Medical Clinic de Recuperare Neuropsihomotorie pentru Copii “Nicolae Robănescu”;

- Lipsa legislaţiei privind statutul Kinetoterapeuţilor – Institutul Naţional de Recuperare, Medicină Fizică şi Balneoclimatologie Bucureşti;

- Nerespectarea legislaţiei privind înfiinţarea Comisei Naţionale de Etică (Academia de Ştiinţe Medicale);

b. recomandări – stadiul implementării

- Coordonarea de către directorul medical a controalelor interne pe secţii; acestea se vor derula sistematic, eventual în baza unor planuri de control şi se vor finaliza prin rapoarte/procese verbale de control, supuse ulterior analizei comitetului director - implementat;

- Completarea protocoalelor de practică medicală sau alinierea lor la prevederile ghidurilor de practică din O.M.S. nr. 1059/2009, activitate coordonată de directorul medical şi şefii de secţii, acolo unde se stabileşte că este necesar - implementat; 

- Completarea cât mai riguroasă a rubricilor FOCG şi supervizarea de către şefii de secţii a tratamentului pacienţilor internaţi - implementat;

- Completarea ghidului de prevenţie a infecţiilor nosocomiale cu procedurile de gestionare a deşeurilor - implementat;

- Elaborarea Planurilor de activitate pentru supravegherea şi controlul infecţiilor nosocomiale - structurate pe obiective - implementat;

- Înregistrarea formularelor de Fişe ale cazurilor de infecţii nosocomiale cf. O.M.S.P. nr. 916/2006 - implementat;

- Alocarea realistă a fondurilor aferente programelor de profilaxie cardiovasculară de către structurile M.S. cu atribuţii în coordonarea şi derularea PNS (Serviciul pentru programe de sănătate, Direcţia generală economică) – în situaţia în care, în viitoarele programe naţionale de sănătate finanţate de la bugetul de stat vor fi menţinute şi subprogramele de profilaxie a bolilor cardiovasculare - implementat;

- Utilizarea unor fişe de consultaţii care să cuprindă, pe lângă rubrici de date paşaportale şi diagnostic, rubrici pentru  antecedente heredo-colaterale şi personale, condiţii de muncă, simptomele bolii, codul bolii, recomandări - neimplementat;

- Completarea cât mai riguroasă a documentaţiei medicale primare (fişe de consultaţii medicale şi anexe) - neimplementat;

- Completarea cât mai riguroasă a registrelor medicale de la nivelul cabinetelor de specialitate - neimplementat;

- Iniţierea de către Direcţia de Asistenţă Medicală MS, a demersurilor necesare elaborării normelor de reglementare în domeniul practicării acupuncturii, homeopatiei, api-fitoterapiei, chiropracticii, osteopatiei şi a medicinii tradiţionale - neimplementat;

- Atenţionarea de către managerul I.P.M.N. a întregului personal cu atribuţii în coordonarea subprogramului 2.3., cu privire la îndeplinirea defectuoasă a atribuţiilor de serviciu privitoare la acest subprogram. Aspectul poate fi luat în calcul la evaluarea profesională pentru anul 2010  – în curs de implementare;

- Analiza oportunităţii desemnării unui alt coordonator tehnic pentru subprogramul 2.3. În cazul în care este menţinut în funcţie actualul coordonator, managerul se va asigura că acesta a recuperat toate lacunele în ceea ce priveşte înţelegerea legislaţiei P.N.S. şi că are o comunicare şi relaţie funcţională corectă cu Serviciul pentru programele de sănătate al M.S şi cu I.S.P.-C.N.C.S.B.T. – în curs de implementare;

- Refacerea fişelor de post ale personalului implicat în derularea şi coordonarea subprogramului 2.3. – cu inserarea atribuţiilor obligatorii ce rezultă din actualizările legislative ale P.N.S. – în curs de implementare;

- Includerea în Planul de audit al I.P.M.N. pe anul 2011 a unui audit  al subprogramului 2.3., în care se va insista pe aspectele financiare de fundamentare a indicatorilor şi pe documentele justificative ale cheltuielilor (ordine de plată, facturi fiscale, deplasări, etc.) – în curs de implementare;

- Raportarea trimestrială şi anuală a indicatorilor la coordonatorii naţionali şi metodologici ai P.N.S. din cadrul M.S. (Serviciul de programe şi I.S.P. – C.N.S.C.B.T.) – în curs de implementare;

- Elaborarea şi transmiterea la M.S a Rapoartelor de activitate trimestriale şi anuale, structurate conform prevederilor legislative ale P.N.S.– în curs de implementare;

- Cererile analizelor medicale prescrise de personalul medical de specialitate, vor fi ataşate obligatoriu şi în fişa pacientului  - în curs de implementare ; 

- Analizarea situaţiilor cu sumele decontate de institut firmei Gral pentru anul 2009 şi recuperarea diferenţelor rezultate în urma verificărilor - în curs de implementare;

- Verificarea permanentă  a sumelor trecute în decontul pacientului şi sumele trecute în raportul lunar cu lista pacienţilor care au efectuat analize de laborator al firmei Gral Medical, astfel încât să nu mai existe diferenţe de cifre ; decontul pacientului va trebui să fie parafat şi semnat pentru conformitate de medicul curant de specialitate - în curs de implementare;

- Completarea corectă a formularelor medicale tipizate în conformitate cu legislaţia în vigoare - în curs de implementare;

- Reluarea discuţiilor pentru atingerea unui consens legislativ comun care să reglementeze exercitarea profesiei de kinetoterapeut , discuţii la care să participe iniţiatorii actului normativ, respectiv reprezentanţii Federaţiei Române a Asociaţiilor de Kinetoterapie, reprezentanţii fiziokinetoterapeuţilor, Comisia de recuperare, medicină fizică şi balneologie din Ministerul Sănătăţii şi reprezentanţii Direcţiei Generale de Sănătate Publică, Asistenţă Medicală şi Programe – în curs de implementare;

- Elaborarea unor protocoale de practică terapeutică în domeniul kinetoterapiei - în curs de implementare;

- Revizuirea componenţei Comisiei Naţionale de Etică, în conformitate cu legislaţia în vigoare, respectând şi atribuţiile acordate legislativ Academiei de Ştiinţe Medicale (Legea 264/2004) – în curs de implementare.

B. ACTIVITATEA DE CONTROL

1. Compartimentul Control din cadrul Ministerului Sănătăţii are ca misiune de bază controlul aplicării legislaţiei în vigoare, la ordinul ministrului sănătăţii, de către unităţile sanitare cu personalitate juridică aflate în subordinea, sub autoritatea sau în coordonarea Ministerului Sănătăţii. 

Pentru îndeplinirea misiunii sale conform art. 19, litera B, din Regulamentul de Organizare şi Funcţionare a Ministerului Sănătăţii, aprobat prin Ordinul M.S. nr. 545/26.05.2010, Compartimentul Control a avut ca obiective: 

a) Controlul modului în care personalul din direcţiile, serviciile şi compartimentele din cadrul Ministerului Sănătăţii, precum şi din unităţile aflate în subordinea, sub autoritatea şi în coordonarea Ministerului Sănătăţii respectă aplicarea legislaţiei în vigoare.  

b) Organizarea şi efectuarea controalelor de fond la direcţiile, serviciile şi compartimentele din cadrul Ministerului Sănătăţii, precum şi la unităţile aflate în subordinea, sub autoritatea şi în coordonarea Ministerului Sănătăţii, pe baza planificării  aprobate de ministrul sănătăţii. 

c) Efectuarea unor acţiuni specifice de control ca urmare a unor dispoziţii exprese a ministrului sănătăţii. 

d) Analizarea, verificarea şi soluţionarea petiţiilor repartizate care se referă la    existenţa unor posibile  încălcări ale prevederilor legale sau altor deficiente în activitatea personalului din cadrul ministerului şi din unităţile aflate în subordinea, sub autoritatea sau în coordonarea Ministerului Sănătăţii.   

e) Efectuarea, ori de câte ori a fost necesar, pentru soluţionarea aspectelor sesizate a controalelor sau verificărilor directe la entităţile publice şi/sau private.  

f) Verificarea respectării obligaţiilor entităţilor publice de a răspunde şi de a pune la dispoziţie orice acte şi documente considerate necesare soluţionării aspectelor supuse controlului, personalul verificat având obligaţia ca la solicitare să prezinte explicaţii scrise. 

g) Pentru clarificarea şi soluţionarea lucrărilor repartizate, s-a luat legătura directă cu petenţii, autorităţile şi instituţiile publice, organizaţiile economice, sindicale şi alte tipuri de structuri publice sau private. 

h) Verificarea modului în care entităţile controlate aduc la îndeplinire măsurile stabilite de Ministerul Sănătăţii în urmă controalelor efectuate şi prezentarea propunerilor corespunzătoare ministrului sănătăţii. 


i) Informarea ministrului asupra rezultatelor în urma controalelor efectuate care necesită modificarea unor acte normative în vigoare sau, după caz, al unor Ordine de ministru sau elaborarea şi transmiterea unor instrucţiuni cu caracter metodologic. 

 j) Propunerea măsurilor de îmbunătăţire a activităţii Ministerului cât şi a unităţilor aflate în subordinea, sub autoritatea sau în coordonarea Ministerului Sănătăţii. 

 k) Colaborarea cu alte instituţii din ţară în vederea documentării, schimbului de experienţă, a participării la simpozioane, conferinţe şi alte manifestări. 

 l) Participarea împreună cu alte compartimente din cadrul Ministerului Sănătăţii la organizarea şi desfăşurarea unor acţiuni de control la nivel naţional. 

 m) Asigurarea actualizării anuale a listei documentelor de interes public şi a listei categoriei de documente produse şi/sau gestionate în domeniul de competenţă potrivit legii. 

 n) Întocmirea Raportului privind necesarul de formare profesională a funcţionarilor publici din cadrul compartimentului. 

 o) Furnizarea, după caz, periodic, a datelor  în vederea actualizării  site-ului       Ministerului, în domeniul de competenţă. 

 p) Îndeplinirea şi a altor sarcini şi atribuţii dispuse de ministrul sănătăţii în domeniul de competenţă. 

  2. Îndeplinirea obiectivelor stabilite pentru anul 2010 a fost asigurată prin activitatea desfăşurată de către un număr de cinci funcţionari publici încadraţi la Compartimentul control din cadrul Direcţiei de Audit şi Control MS. 

  Personalul încadrat în Compartimentul control care a funcţionat în cadrul Ministerului Sănătăţii în cursul anului 2010 a desfăşurat o serie de activităţi şi acţiuni  care au avut ca scop îndeplinirea obiectivelor şi atribuţiilor specifice prevăzute în Regulamentul de Organizare şi Funcţionare a Ministerului Sănătăţii, aprobat prin Ordinul nr. 545/26.05.2010.

 În cursul anului 2010, Compartimentul Control a desfăşurat acţiuni de control la un număr de 30 entităţi, din care: 

· Direcţii Ministerul Sănătăţii: 1

· Direcţii de Sănătate Publică :  3 

· Spitale/institute : 17

· Servicii Judeţene de Ambulanţă : 5 

· Servicii de Medicină Legală: 1 

· Institute de Medicină Legală: 1 

· Sanatorii: 1 

De asemenea, în cursul anului 2010, Compartimentul Control  a primit spre verificare şi soluţionare un număr de 185 memorii, petiţii şi sesizări de la persoane fizice şi juridice, Administraţia Prezidenţială, Senatul României, Camera Deputaţilor, Secretariatul General al Guvernului, Parchetul de pe lângă Înalta Curte de Casaţie şi Justiţie, DNA, Inspectoratul General al Poliţiei Române - Direcţia de Investigare a Fraudelor, Curtea de Conturi a României, A.N.R.M.A.P., Secţia de combatere a infracţiunilor conexe infracţiunilor de corupţie precum şi ale personalului din unităţile aflate în subordinea, sub autoritatea sau în coordonarea Ministerului Sănătăţii.  Aceste memorii/petiţii  au fost soluţionate în totalitate, având la bază prevederile legale în vigoare, răspunzându-se petenţilor în termenele şi în  condiţiile    prevăzute   de  Legea    Nr.  233   din  23  aprilie 2002 pentru aprobarea Ordonanţei Guvernului nr. 27/2002 privind reglementarea activităţii de soluţionare a petiţiilor. 

Cu ocazia controalelor şi verificărilor efectuate de către membrii Compartimentului Control s-au urmărit, în principal, următoarele probleme: respectarea atribuţiilor de serviciu prevăzute în fişele posturilor de către personalul încadrat  în unităţile verificate, modul de respectare a normelor şi a condiţiilor igienico-sanitare, circuitele funcţionale în diverse secţii şi compartimente de lucru, existenţa autorizaţiilor sanitare de funcţionare şi calitatea serviciilor medicale, modul de organizare a contabilităţii şi achiziţiilor publice, derularea contractelor încheiate, utilizarea aparaturii medicale repartizată de Ministerul Sănătăţii sau achiziţionată din surse proprii, încadrarea cu personal a unităţilor sanitare şi acordarea drepturilor legale acestuia etc.   

La aceste acţiuni au participat, după caz, şi inspectorii sanitari, funcţionarii publici de specialitate din cadrul Direcţiilor de Sănătate Publice Judeţene şi a Municipiului Bucureşti, Casa Naţională de Sănătate, Casa de Sănătate a Municipiului Bucureşti, precum şi personal de specialitate al Direcţiilor din cadrul Ministerului Sănătăţii.  

De asemenea, cu ocazia controalelor efectuate la un număr de patru unităţi sanitare, respectiv: Spitalul Judeţean de Urgenţă Botoşani şi la Serviciile Judeţene de Ambulanţă Tulcea, Sălaj şi Caraş Severin, au fost constatate grave încălcări ale legislaţiei în vigoare privind achiziţiile publice, a evidenţelor contabile şi a consumurilor nejustificate de carburant, drept pentru care rapoartele de control au fost trimise Ministerului Public/Parchetul de pe lângă Înalta Curte de Casaţie şi Justiţie. Totodată, la Inspectoratul General al Poliţiei Române - Direcţia de Investigare a Fraudelor ca urmare a deficienţelor constatate, a fost transmis raportul de control încheiat la Institutul de Pneumoftiziologie “prof. dr. Marius Nasta” Bucureşti.

 La solicitarea Inspectoratului General al Poliţiei Române - Direcţia de Investigare a Fraudelor au fost controlate direcţii din minister, Unifarm S.A., DSP Bucureşti cu privire la legalitatea achiziţionării de către minister a produsului Pera Safe în anul 2007.

La solicitarea Secţiei de combatere a infracţiunilor conexe infracţiunilor de corupţie au fost controlate direcţii din minister, Unifarm S.A. cu privire la legalitatea încheierii şi derulării contractelor de furnizare a vaccinului antiHPV în anul 2008.

C. ACTIVITATEA ÎN CADRUL STRATEGIEI NAŢIONALE ANTICORUPŢIE 2008 - 2010

Odată cu admiterea României în cadrul Uniunii Europene, ţara noastră este supusă unei atente monitorizări legată de progresele realizate atât faţă de combaterea corupţiei, cât şi faţă de îmbunătăţirea cadrului juridic. Rapoarte importante pentru sectorul sanitar au fost: 1) Raportul Comisiei Europene din data de 27 iunie 2007 (Raportul Varanese); 2) Raportul Comisiei Europene din data de 22 iulie 2009; 3) Raportul Comisiei Europene din data de 20 iulie 2010. 

Aceste documente au determinat direcţionarea eforturilor de combaterea a corupţiei din sistemul de sănătate prin acţiuni mult mai specifice şi mult mai directe, desprinse din Strategia Naţională Anticorupţie 2008-2010. Astfel de activităţi au fost:

1) Reprezentarea ministerului la întâlnirile cu membrii misiunilor de evaluare a progreselor realizate în cadrul Mecanismului de Cooperare şi Verificare (13.01.2010 şi 20.05.2010), cu reprezentantul Comisiei Europene în România (19.01.2010 şi 16.12.2010) 

2) Reprezentarea ministerului în cadrul şedinţelor Comitetului Naţional de Monitorizare a SNA (şedinţele din: 16 februarie, 13 mai, 16 septembrie, 11 noiembrie 2010) şi din cadrul Comitetului Tehnic de Monitorizare

3) Pregătirea rapoartelor trimestriale privind progresele înregistrate în implementarea măsurilor cuprinse în Planul de Acţiune al Ministerului Sănătăţii, parte a Strategiei Naţionale Anticorupţie (Aprilie, Iunie, Octombrie, Decembrie 2010), a Raportului intermediar de evaluare a impactului măsurilor din strategia ministerului (August 2010), ce au fost transmise comisiei de evaluare progreselor realizate în cadrul Mecanismului de Cooperare şi Verificare a Comisiei Europene, a diferitelor sinteze solicitate de Ministerul Justiţiei pe această temă (Iunie, Octombrie 2010)

4) Stabilirea contactelor cu alte instituţii publice sau organizaţii non-guvernamentale cu specific de luptă împotriva corupţiei. În asociere cu  Organizaţia Europeană de Fraudă şi Corupţie în Sănătate - EHFCN s-a încercat, în cursul anului 2010, organizarea unui Summit pe tema corupţiei în sănătate, în care principalele instituţii din sănătate să încheie un document-semnal de implicare în combaterea fraudei şi corupţiei din sănătate şi de scădere a toleranţei faţă de aceste fenomene. Împreună cu Asociaţia pentru Implementarea Democraţiei s-a demarat redactarea cererii de finanţare pentru proiectul „Bună Guvernare prin Integritate şi Responsabilitate în Sistemul de Sănătate Românesc”, ale cărui obiective sunt:
i. Sprijinirea autorităţilor locale în demersul preluării atribuţiilor de administratori ai unităţilor sanitare din subordine, rezultat al descentralizării;

ii. Sprijinirea mecanismelor de coordonare a SNA 2008-2010 ale Ministerului Sănătăţii şi a integrării în prevederile viitoarelor documente strategice din domeniul luptei anticorupţie;

iii. Limitarea posibilităţilor de deturnare a fondurilor din sistemul de sănătate: fraudarea procedurilor de achiziţii publice, a contractărilor directe şi deturnarea bunurilor patrimoniale şi a corupţiei asociată acestor fapte;

iv. Crearea unor mecanisme specifice de luptă împotriva fraudării sistemului de sănătate şi împotriva corupţiei din sistem;

v. Dezvoltarea şi aplicarea unei tematici specifice de instruire şi de raportare pentru activitatea de prevenţie şi de combatere a fraudei şi corupţiei în sănătate;

vi. Dezvoltarea unei informări avizate legate de prezenţa corupţiei, prin studii atent elaborate, pentru a fi oferi soluţii în cadrul politicilor publice din sănătate.

Pe baza acestui proiect se va construi şi propunerea Ministerului Sănătăţii pentru viitoarea Strategie Naţională Anticorupţie 2011-2013.

Concluzii

O parte din problemele constatate sunt generate de neaplicarea în totalitate a procedurilor de lucru scrise şi formalizate şi cunoaşterea insuficientă a prevederilor legale specifice fiecărei activităţi în parte.

Organizarea parţială a Controlului Intern, potrivit prevederilor O.U.G. nr. 119/1999/2003 şi O.M.F.P nr. 946/2005, are repercusiuni negative asupra calităţii activităţilor desfăşurate la nivelul fiecărei unităţi, conducând la apariţia unor erori sau omisiuni, care împiedică entitatea să-şi atingă obiectivele propuse.

Nu există o supervizare a segmentului informatic care să contribuie la sesizarea unor puncte slabe ale modului de implementare a unor programe informatice.

Privită retrospectiv, se poate afirma că activitatea Direcţiei de Audit şi Control desfăşurată în anul 2010 a avut un impact pozitiv asupra activităţii specifice unităţilor sanitare din subordinea Ministerului Sănătăţii, aflate sub autoritatea sau în coordonarea acestuia, existând în acest sens o serie de realizări privind stoparea, în unele cazuri, a unor scurgeri de fonduri publice puse la dispoziţia unităţilor ce s-au aflat în aceste situaţii.
CAP. 9 – RAPORTUL DIRECŢIEI JURIDICE ŞI CONTENCIOS
Activitatea Direcţiei Juridică şi Contencios se desfăşoară pe următoarele componente:

1. Susţinerea şi apărarea intereselor ministerului în faţa instanţelor judecătoreşti din România pe baza delegaţiei Ministerului Sănătăţii.

2. Elaborarea şi avizarea proiectelor de acte normative emise de Ministerul Sănătăţii precum şi analizarea şi avizarea proiectelor emise de alte ministere sau organe ale administraţiei  centrale care au iniţiativă legislativă.

3. Activitate de avizare a actelor administrative eliberate de Ministerul Sănătăţii solicitanţilor care intenţionează să le folosească în state parte ale Convenţiei Apostilă.

4. Evidenţa imobilelor în care se desfăşoară activitate medicală şi care sunt revendicate conform Legii nr.10/2001.

5. Analiza şi formularea răspunsurilor diverselor sesizări şi petiţii adresate Ministerului Sănătăţii.

6. Coordonarea şi îndrumarea activităţii de asistenţă juridică a unităţilor subordonate şi îndrumarea unităţilor descentralizate.
7. Drept de consiliere şi de informare asupra aspectelor privind practica europeană, precum şi de participare la procesul decizional cu privire la acquis-ul comunitar şi la sistemul de sănătate în relaţie cu politicile şi strategiile Uniunii Europene.
8. Îndeplinirea atribuţiilor de primire a interpelărilor/întrebărilor adresate Ministerului Sănătăţii de parlamentarii celor două Camere şi asigurarea trimiterii răspunsurilor în termenul stabilit de regulamentele Parlamentului precum şi elaborarea unora dintre aceste răspunsuri conform competenţelor stabilite prin Regulamentul de Organizare şi Funcţionare a MS.

9. Participarea, după caz, la activitatea de control în domeniul asistenţei medicale, pe probleme de sănătate publică, conducerea şi managementul unităţilor sanitare publice.


Privitor la pct.1 exista pe rolul instanţelor judecătoreşti şi de contencios aproximativ 850 de dosare active, aflate în diferite stadii: pe fond, în recurs, în apel, dosare în care din punct de vedere al codului de procedură civilă avem obligaţia de a formula apărări scrise,  avem dreptul de a solicita proba cu acte şi interogatoriu şi pe care, în cele mai multe cazuri le susţinem personal în faţa instanţei de judecată. Dosarele se află atât pe rolul instanţelor din Bucureşti cât şi din alte oraşe, în funcţie de competenţa teritorială a cauzei supusă judecării.


Cu referire la activitatea de avizare a proiectelor de acte normative emise de Ministerul Sănătăţii, arătăm că, de cele mai multe situaţii, direcţiile de specialitate ne solicită participarea efectivă la elaborarea acestora ceea ce conduce la o procedura mai scurtă de avizare prin cunoaşterea tematicii abordate şi a domeniilor ce urmează a fi reglementate. Avizăm totodată şi proiectele de acte normative emise de alte ministere sau organe ale administraţiei centrale ce au în componenţă dispoziţii referitoare la sănătatea publică. 

Trebuie să menţionăm că avizarea actelor administrative eliberate de Ministerul Sănătăţii solicitanţilor care intenţionează să le folosească în state parte ale Convenţiei Apostilă se desfăşoară fluent, cu toate că există un program afişat.

Cu privire la situaţia imobilelor în care se desfăşoară activitate medicală şi care sunt revendicate conform Legii  nr.10/2001, consilierii juridici sunt membrii în comisia care ce are ca obiect de  activitate analiza documentelor în vederea restituirii în natură sau prin echivalent a imobilelor foştilor proprietari sau moştenitorilor acestora.

O alta activitate este aceea a răspunsurilor pe care le formulăm ca urmare a diferitelor sesizări, petiţii şi chiar reclamaţii care sunt adresate Ministerului Sănătăţii.

Coordonăm şi îndrumăm activitatea de asistenţă juridică a unităţilor subordonate. Totodată, asigurăm îndrumare autorităţilor publice locale având în vedere faptul că descentralizarea managementului asistenţei medicale a fost preluată. 

Prin consilierii pentru afaceri europene asigurăm consiliere şi participare la grupuri de lucru ce au ca obiect implementarea acquis-ului comunitar. 
Totodată, personalului din cadrul Direcţiei Juridice şi Contencios îi revine şi sarcina de primire a interpelărilor/întrebărilor adresate Ministerului Sănătăţii de parlamentarii celor două Camere şi asigurarea trimiterii răspunsurilor în termenul stabilit de regulamentele Parlamentului precum şi elaborarea unora dintre aceste răspunsuri conform competenţelor stabilite prin Regulamentul de Organizare şi Funcţionare a MS.

În condiţiile stabilite prin ordin al ministrului sănătăţii reprezentanţii DJC participă, după caz, la activitatea de control în domeniul asistenţei medicale, pe probleme de sănătate publică, conducerea şi managementul unităţilor sanitare publice.

CAP. 10 – RAPORTUL DIRECŢIEI  ASISTENŢĂ MEDICALĂ
În conformitate cu Regulamentul de Organizare şi Funcţionare a Ministerului Sănătăţii, Direcţia Asistenţă Medicală prin cele  patru compartimente (Compartimentul asistenţa medicală spitalicească; Compartimentul asistenţa medicală ambulatorie; Compartimentul asistenţa mamei şi copilului; Unitatea de incluziune sociala) asigură îndeplinirea obiectivelor care îi revin din Planul de acţiuni al Programului de Guvernare, precum şi punerea în aplicare a hotărârilor conducerii ministerului referitoare la asistenţa medicală. 

Aceste atribuţii au fost îndeplinite prin realizarea următoarelor activităţi principale:

· iniţierea de proiecte de acte normative şi efectuarea de observaţii şi propuneri referitoare la proiectele elaborate de alte instituţii sau de alte direcţii din minister;

· participarea la acţiuni de control metodologic al activităţii structurilor teritoriale, cu urmărirea următoarelor aspecte: realizarea obiectivelor programelor coordonate de direcţie, organizarea  şi calitatea asistenţei medicale la toate nivelurile, necesarul de personal şi dotare ş.a.;

· coordonarea şi controlul  asigurării asistenţei medicale primare;

· coordonarea şi controlul asigurării asistenţei medicale ambulatorii de specialitate;
· coordonarea şi controlul asigurării asistenţei medicale acordate în unităţile cu paturi;

· coordonarea asistenţei medicale acordate în sanatoriile balneare şi în unităţi sanitare cu profil de recuperare;

· coordonarea şi controlul asistenţei de medicină sportivă;

· controlul, îndrumarea tehnică şi metodologică a asistenţei medicale acordate în unităţile de asistenţă medico-socială;

· coordonarea  activităţii de medicină legală;

· autorizarea şi controlul activităţii de acordare a îngrijirilor la domiciliu;

· participarea la coordonarea păstrării şi utilizării Rezervei pentru Situaţii Speciale a Ministerului Sănătăţii;

· participare la implementarea de actiuni în colaborare cu alte ministere: Ministerul Muncii, Familiei şi Solidaritatii Sociale şi Ministerul Administratiei şi Internelor, etc.;

· participare şi reprezentare în cadrul unor comitete, comisii şi grupuri de lucru coordonate de Secretariatul General al Guvernului, de alte ministere şi instituţii;

· participarea la elaborarea şi punerea în practică a strategiei Ministerului Sănătăţii;

· rezolvarea de sesizări şi reclamaţii;

· eliberarea avizelor de principiu pentru înfiinţarea de asociaţii şi fundaţii în al căror statut sau act constitutiv sunt prevăzute activităţi care se încadrează în sfera activităţilor Ministerului Sănătăţii .

Având în vedere atribuţiile enumerate mai sus, activitatea Direcţiei Asistenţă Medicală, în 2010, poate fi prezentată succint astfel:

 A. Iniţiative legislative 

 1. Participare la elaborarea  şi publicarea a 18 de ordine ale ministrului sănătăţii care cuprind un număr de 158 ghiduri de practică medicală.

 2. Participare la elaborarea cadrului legislativ privind implementarea strategiei de descentralizare în sistemul sanitar

3. Participare la elaborarea cadrului legislativ privind creşterea graduală a resurselor alocate în domeniul sănătăţii prin implementarea mecanismului de coplată

4. Participare la elaborarea Contractului-Cadru privind condiţiile acordării asistenţei medicale în cadrul asigurărilor sociale de sănătate pentru anii 2010 şi  2011, precum şi Normele de aplicare ale acestora.

5. Participare la diverse grupuri de lucru în vederea elaborării legislaţiei care se află în sfera de activitate a Ministerului Sănătăţii.

6. Participare la elaborarea cadrului legislativ privind aprobarea Planului naţional de paturi pentru  perioada 2011 -2013

7. Participare la elaborare legislaţiei privind asisgurarea continuităţii asistenţei medicale primare prin centrele de permanenţă

8. Participare la elaborarea legislaţiei ce reglementează sistemul românesc D.R.G., în concordanţă cu problemele specifice sistemului spitalicesc românesc

 9. Participare la elaborarea legislaţiei care reglementează în mod unitar modelul contractului de management pentru toate spitalele publice, inclusiv pentru acelea aparţinând reţelei autorităţilor publice locale nou înfiinţate prin OUG nr. 48/2010 pentru modificarea şi completarea unor acte normative în domeniul sănătăţii în vederea descentralizării.

 10. Participare la elaborarea legislaţiei privind modificarea şi completarea metodologiei de trimitere a unor categorii de bolnavi pentru tratament în străinătate.

11. Elaborarea  de acte normative care modifică şi completează cadrul legislativ  ce reglementează organizarea şi funcţionarea Agenţie Naţionale de Transplant, în scopul asigurării unei funcţionari optime a acestui organism.
12. Elaborarea normelor minime referitoare la sănătate fizică şi psihică şi examinarea medicală  necesară pentru obţinerea sau reînoirea permisului de conducere şi la incompatiblităţile medicale cu calităţile  de conducător de autovehicule şi tramvaie.

13. Elaborarea cadrului legislativ privind aprobarea listei unităţilor de asistenţă medicală autorizate pentru examinarea ambulatorie a candidaţilor la obţinerea permisului de conducere şi a conducătorilor de autovehicole şi tramvaie.

14. Elaborarea  de acte normative care modifică şi completează cadrul legislativ  ce reglementează organizarea şi funcţionarea Centrului Naţional de Sănătate Mintală şi Luptă Antidrog. 

15. Elaborarea cadrului legislativ care  modifică şi completează reglementările privind medicina complementară /alternativă

16. Elaborarea reglementărilor privind constituirea, administrarea şi utilizarea Rezervei Ministerului Sănătăţii

17. Elaborarea cadrului legislativ pentru sprijinirea activităţii de ajutor umanitar, medical şi social desfăşurate de persoane fizice, persoane juridice sau ONG-uri din străinătate.

18. Participare la modificarea cadrului legislativ care reglemntează modalitatea de acordare a concediilor şi indemnizaţiilor de asigurări sociale de sănătate

19. Participare la evaluarea cadrului legislativ privind serviciile de sănătate a reproducerii şi identificarea măsurilor de îmbunătăţire a acestora

20. Participare la elaborarea Legii nr. 151/2010 privind serviciile specializate integrate de sănătate, educaţie şi sociale adresate persoanelor cu tulburări din spectrul autist şi cu tulburări de sănătate mintală asociate
21. Participare la elaborarea a numeroase acte normative în domeniul de specialitate şi formularea de observaţii şi propuneri pentru proiectele de acte normative elaborate de  alte direcţii din Ministerul Sănătăţii  şi de alte instituţii ale administraţiei publice centrale.

22. Participare la elaborarea legislaţiei privind aprobarea criteriilor de clasificare a spitalelor în funcţie de compentenţă

23. Participare la elaborarea Strategiei naţionale  de raţionalizare a spitalelor şi a sistemului de sănătate – 2011-2012

B.  Participare la acţiuni de control metodologic al activităţii structurilor teritoriale, evaluarea şi reorganizarea unităţilor cu paturi

1. Acţiunile de control metodologic au cuprins aproape toate judeţele ţării, în cadrul lor urmărindu-se aspecte  privind asistenţa medicală spitalicească 

2. Reevaluarea unităţilor spitaliceşti, în scopul  implementării strategiei de descentralizare a sistemului de sănătate.

3. Acţiuni de control dispuse de conducerea ministerului şi în cooperare cu alte structuri ale ministerului.

C. Participare la acţiuni ale altor alte instituţii ale administraţiei publice centrale.

1.Participare la comisiile mixte privind evaluarea furnizorilor de servicii medicale aflaţi în realţie contractuală cu CNAS

2. Participare la elaborarea şi punere în practică  a strategiei naţionale privind prevenirea şi combaterea consumului de droguri

3. Participare la elaborarea şi punere în practică a  strategiei naţionale privind prevenirea şi combaterea  traficului de persoane

4. Participare la elaborarea şi punerea în practică  strategiei naţionale privind imigraţia

5 Particpare la grupurile de lucru privind prevenirea excluziunii sociale şi a eradicării sărăciei, inclusiv în comunităţile de romi

6. Participare la activităţile Consiliului Consultativ  privind prevenirea, monitorizarea şi combaterea violenţei în familie

7. Participare la activităţile Comisiei de prevenire a violenţei în sport

8. Participare a activităţile Comisiei privind programul "Steagul Albastru — Blue Flag" pentru îmbunătăţirea calităţii plajelor şi porturilor turistice din România.

D. Participare la discuţii şi negocieri cu organismele financiare internaţionale.

1. Participare la negocierile cu misiunile Fondului Monetar Internaţional referitor la implementarea măsurilor de reformă şi raţionalizare a sectorului de sănătate în perspectiva implementării acordului de finanţare

2. Participare la discuţiile şi negocierile cu specialiştii Băncii Mondiale referitoare la finalizarea Strategiei naţionale  de raţionalizare a spitalelor şi a sistemului de sănătate – 2011-2012 precum şi la cele referitoare la pregătirea noului proiect de acord pentru un împrumut bazat pe rezultate (RBF - result based financing)

CAP. 11 – RAPORTUL SERVICIULUI PENTRU PROGRAME DE SĂNĂTATE
A. Obiectivele urmărite:

- Fundamentarea programelor naţionale de sănătate în scopul rezolvării cu prioritate a problemelor naţionale de sănătate, cu încadrarea în bugetul Ministerului Sănătăţii, aprobat de Ministerul Finanţelor Publice.

-  Elaborarea structurii programelor şi subprogramelor de sănătate în acord cu politicile naţionale de sănătate.

-  Coordonarea realizării programelor naţionale de sănătate.

- Utilizarea eficientă a resurselor alocate pentru îndeplinirea obiectivelor şi indicatorilor aprobaţi.

B. Activităţile întreprinse pentru atingerea obiectivelor:

- Elaborarea structurii programelor şi subprogramelor de sănătate pentru anul 2010, în colaborare cu direcţiile de specialitate din Ministerul Sănătăţii şi Casa Naţională de Asigurări de Sănătate, pe baza propunerilor coordonatorilor tehnici şi ale comisiilor de specialitate ale Ministerului Sănătăţii. 

Structura programelor şi subprogramelor de sănătate a fost aprobată prin Hotărârea Guvernului nr.261/2010 pentru aprobarea programelor naţionale de sănătate în anul 2010, cu modificările şi completările ulterioare. În aplicarea acesteia au fost elaborate Normele tehnice de realizare a programelor naţionale de sănătate în anul 2010, care au fost aprobate prin Ordinul ministrului sănătăţii şi al preşedintelui Casei Naţionale de Sănătate Nr. 264/407 din 1 aprilie 2010. 

În anul 2010, Serviciul pentru programe de sănătate a asigurat coordonarea următoarele programe de sănătate:
    
I. Programele naţionale privind bolile transmisibile

1. Programul naţional de imunizare

2. Programul naţional de boli transmisibile (infecţie HIV, tuberculoză, infecţii cu transmitere sexuală şi alte boli transmisibile prioritare)

    2.1. Subprogramul de supraveghere şi control al bolilor transmisibile prioritare;

    2.2. Subprogramul de supraveghere şi control al infecţiei HIV;

    2.3. Subprogramul de supraveghere şi control al tuberculozei;

    2.4. Subprogramul de supraveghere şi control al bolilor cu transmitere sexuală;

    2.5. Subprogramul naţional de intervenţie în pandemia de gripă;

    2.6. Subprogramul de tratament al bolnavilor cu tuberculoză.

 3. Programul naţional de supraveghere şi control al infecţiilor nosocomiale

 4. Programul naţional de hematologie şi securitate transfuzională

 5. Programul naţional pentru asigurarea managementului programelor naţionale privind bolile transmisibile

    
II. Programul naţional de monitorizare a factorilor determinanţi din mediul de viaţă şi muncă

   
III. Programele naţionale privind bolile netransmisibile

1. Programul naţional de boli cardiovasculare

    1.1. Subprogramul de tratament al pacienţilor cu afecţiuni cardiovasculare;

    1.2. Subprogramul de tratament invaziv al infarctului miocardic acut.

2. Programul naţional de oncologie
    2.1. Subprogramul de profilaxie a cancerului de col uterin prin vaccinarea HPV;

    2.2. Subprogramul de tratament al bolnavilor cu afecţiuni oncologice;

    2.3. Subprogramul de monitorizare activă a terapiilor specifice oncologice.
3. Programul naţional de sănătate mintală

    3.1. Subprogramul de profilaxie în patologia psihiatrică şi psihosocială;

    3.2. Subprogramul de prevenire şi tratament ale toxicodependenţelor.

4. Programul naţional de diabet zaharat

5. Programul naţional de transplant de organe, ţesuturi şi celule de origine umană

    5.1. Subprogramul de transplant de organe, ţesuturi şi celule de origine umană;

    5.2. Subprogramul de transplant de celule stem hematopoietice periferice şi centrale.

6. Programul naţional de diagnostic şi tratament cu ajutorul aparaturii de înaltă performanţă

    6.1. Subprogramul de tratament chirurgical al unor afecţiuni complexe prin chirurgie minim invazivă asistată robotic;

    6.2. Subprogramul de radiologie intervenţională;

    6.3. Subprogramul de tratament al surdităţii prin proteze auditive implantabile (implant cohlear şi proteze auditive).

7. Programul naţional de boli endocrine

8. Programul naţional de diagnostic şi tratament pentru boli rare şi sepsis sever

    8.1. Subprogramul de tratament al bolilor rare;

    8.2. Subprogramul de tratament al sepsisului sever.

9. Programul naţional de urgenţă prespitalicească

10. Program naţional de monitorizare activă a bolnavilor cu dizabilităţi de ambulaţie (copii şi adulţi)

    
IV. Programul naţional de promovare a sănătăţii şi educaţie pentru sănătate

1. Subprogramul de informare, educare, comunicare pentru prevenirea cancerului de col uterin;
2. Subprogramul de promovare a unui stil de viaţă sănătos;

3. Subprogramul de prevenire şi combatere a consumului de tutun.

    
V. Programul naţional de sănătate a femeii şi copilului

1. Subprogramul pentru ameliorarea stării de nutriţie a gravidei şi copilului

    Intervenţii pentru ameliorarea stării de nutriţie a gravidei şi copilului:

    a) promovarea alimentaţiei sănătoase şi prevenirea obezităţii la copil;

    b) profilaxia anemiei feriprive la gravidă;

    c) profilaxia distrofiei la copiii cu vârstă cuprinsă între 0 - 12 luni, care nu beneficiază de lapte matern prin administrare de lapte praf;

    d) profilaxia malnutriţiei la copii cu greutate mică la naştere;

    e) profilaxia anemiei feriprive la sugar;

    f) profilaxia rahitismului carenţial al copilului.

2. Subprogramul de sănătate a copilului

    Intervenţii pentru sănătatea copilului:

    a) prevenirea deceselor neonatale prin creşterea accesului la îngrijiri adecvate în unităţi regionale;

    b) screening neonatal pentru depistarea fenilcetonuriei şi hipotiroidismului congenital, precum şi confirmarea diagnosticului şi tratamentul specific al cazurilor depistate;

    c) screening pentru depistarea precoce a deficienţelor de auz;

    d) screening pentru depistarea precoce a retinopatiei de prematuritate, tratamentul şi dispensarizarea bolnavilor;

    e) diagnosticul precoce, prevenţia primară şi secundară, precum şi monitorizarea unor afecţiuni cronice la copil;

    f) prevenirea complicaţiilor, prin diagnostic precoce, tratament medicamentos specific şi recuperare neuropsihomotorie pentru următoarele afecţiuni: epilepsia, paraliziile cerebrale, întârzierile neuropsihomotorii de cauze multifactoriale;

    g) profilaxia infecţiei cu virusul respirator sinciţial la copiii cu risc crescut de infecţie;

    h) screening pentru depistarea precoce a scoliozei la copii.

3. Subprogramul de sănătate a femeii

    Intervenţii de sănătate a femeii:

    a) creşterea accesului la servicii moderne de planificare familială;

    b) creşterea accesului, calităţii şi eficienţei serviciilor medicale specifice pentru gravidă şi lăuză;

    c) profilaxia şi diagnosticul pre- şi postnatal al malformaţiilor şi/sau al unor afecţiuni genetice;

    d) profilaxia sindromului de izoimunizare Rh;

    e) şcoala mamei.

4. Subprogramul de monitorizare şi evaluare a Programului naţional de sănătate a femeii şi copilului.
    
VI. Programul naţional de administraţie sanitară

1. Subprogramul de evaluare a performanţei spitalelor.
    
VII. Programul naţional de tratament în străinătate

    
VIII. Programul pentru compensarea cu 90% a preţului de referinţă al medicamentelor

  
 IX. Programul naţional de asistenţă medicală comunitară şi acţiuni pentru sănătate

Programele naţionale de sănătate menţionate mai sus au fost derulate în mod distinct sau în comun de către Ministerul Sănătăţii şi Casa Naţională de Asigurări de Sănătate, resursele financiare pentru finanţarea acestora provenind de la bugetul de stat şi din veniturile proprii ale Ministerului Sănătăţii.

Programele naţionale, respectiv subprogramele de sănătate care au fost derulate în comun de către Ministerul Sănătăţii şi Casa Naţională de Asigurări de Sănătate, fiind finanţate din fondurile transferate din bugetul Ministerului Sănătăţii în bugetul Fondului naţional unic de asigurări sociale de sănătate, au fost următoarele:

    
1) Programul naţional de boli transmisibile (infecţie HIV, tuberculoză, infecţii cu transmitere sexuală şi alte boli transmisibile prioritare - Subprogramul de tratament al bolnavilor cu tuberculoză;

   
2) Programul naţional de boli cardiovasculare;

   
3) Programul naţional de oncologie - Subprogramul de tratament al bolnavilor cu afecţiuni oncologice şi Subprogramul de monitorizare activă a terapiilor specifice oncologice;
   
 4) Programul naţional de diabet zaharat;

  
 5) Programul naţional de transplant de organe, ţesuturi şi celule de origine umană - Subprogramul de transplant de organe, ţesuturi şi celule de origine umană;

   
 6) Programul naţional de diagnostic şi tratament cu ajutorul aparaturii de înaltă performanţă - Subprogramul de tratament al surdităţii prin proteze auditive implantabile (implant cohlear şi proteze auditive);

    
7) Programul naţional de diagnostic şi tratament pentru boli rare şi sepsis sever;

8) Programul pentru compensarea cu 90% a preţului de referinţă al medicamentelor.

- Fundamentarea necesarului de resurse financiare pe baza propunerilor înaintate de către coordonatorii tehnici ai programelor de sănătate şi a comisiilor de specialitate ale Ministerului Sănătăţii şi înaintarea acestuia spre aprobare ministrului sănătăţii.

- Alocarea fondurilor pe programe, subprograme, obiective, precum şi repartiţia fondurilor pe judeţe, unităţi sanitare, surse de finanţare şi titluri bugetare.

- Comunicarea sumelor repartizate şi a activităţilor pentru care se utilizează acestea, direcţiilor de sănătate publică şi unităţilor sanitare care au derulat programe naţionale de sănătate. Programele naţionale de sănătate s-au derulat prin Institutul Naţional de Sănătate Publică, direcţii de sănătate publică, unităţi sanitare publice şi private, instituţii publice, furnizori de servicii medicale aflaţi în relaţie contractuală cu casele de asigurări de sănătate, farmacii cu circuit deschis, precum şi prin alte instituţii şi organizaţii guvernamentale şi neguvernamentale.
- Centralizarea solicitărilor de finanţare lunară fundamentate ale direcţiilor de sănătate publică judeţene şi a municipiului Bucureşti, precum şi ale celorlalte instituţii care au derulat programe naţionale de sănătate şi înaintarea Direcţiei generale economice pentru întocmirea cererilor de deschideri de credite.

- Înaintarea către Direcţia generală economică pentru întocmirea cererii de deschidere de credite a solicitărilor lunare ale Casei Naţionale de Asigurări de Sănătate.

- Realizarea monitorizării trimestriale şi anuale a indicatorilor specifici fiecărui program şi subprogram de sănătate, precum şi analiza modului de derulare a programelor naţionale de sănătate de evaluare, profilactice şi cu scop curativ finanţate din bugetul Fondului naţional unic de asigurări sociale de sănătate, pe baza indicatorilor specifici, datelor şi analizelor trimestriale transmise de Casa Naţională de Asigurări de Sănătate, în vederea evaluării gradul de îndeplinire a obiectivelor programelor de sănătate. Raportarea indicatorilor specifici prevăzuţi în programe şi subprograme s-a realizat trimestrial (cumulat de la începutul anului) şi anual, atât în format electronic şi pe suport hârtie, conform machetelor de raportare aprobate prin ordin al ministrului sănătăţii şi preşedintelui Casei Naţionale de Asigurări de Sănătate.


C. Repartizarea în anul 2010 a fondurilor pentru derularea programelor naţionale de sănătate

	
	Denumire program-subprogram
	Total credite bugetare

	
	I. Programele naţionale privind bolile transmisibile
	210.450,00

	
	MS 
	209.692,00

	
	Transfer CNAS
	758,00

	1
	Programul naţional de imunizare
	72.218,00

	2
	Programul naţional de boli transmisibile (infecţie HIV, tuberculoză, infecţii cu transmitere sexuală şi alte boli transmisibile prioritare)
	43.560,00

	
	MS
	42.802,00

	
	Transfer CNAS
	758,00

	
	2.1. Subprogramul de supraveghere şi control al bolilor transmisibile prioritare;

2.2. Subprogramul de supraveghere şi control al infecţiei HIV;

2.3. Subprogramul de supraveghere şi control al tuberculozei;

2.4. Subprogramul de supraveghere şi control al bolilor cu transmitere sexuală;

2.5. Subprogramul naţional de intervenţie în pandemia de gripă;

2.6. Subprogramul de tratament al bolnavilor cu tuberculoză.

MS

Transfer CNAS
	28.724,00

5.068,00

5.626,00

1.570,00

1.814,00

758,00

0,00

758,00

	3
	Programul naţional de supraveghere şi control al infecţiilor nosocomiale
	1.343,00

	4
	Programul naţional de hematologie şi securitate transfuzională
	93.308,00

	5
	Programul naţional pentru asigurarea managementului programelor naţionale privind bolile transmisibile
	

	
	II. Programul naţional de monitorizare a factorilor determinanţi din mediul de viaţă şi muncă
	5.022,00

	
	MS
	5.022,00

	
	Transfer CNAS
	0,00

	
	III. Programele naţionale privind bolile netransmisibile
	1.201.522,00

	
	MS
	121.810,00

	
	Transfer CNAS
	1.079.712,00

	1
	Programul naţional de boli cardiovasculare
	72.360,00

	
	MS
	0,00

	
	Transfer CNAS
	72.360,00

	2
	Programul naţional de oncologie
	597.388,66

	
	MS
	30.908,00

	
	Transfer CNAS
	566.480,66

	
	 2.1. Subprogramul de profilaxie a cancerului de col uterin prin vaccinarea HPV;

MS

Transfer CNAS
	30.894,00

30.894,00

0,00

	
	2.2. Subprogramul de screening pentru depistarea precoce activa a cancerului de col uterin

MS

Transfer CNAS
	14,00

14,00

0,00

	
	2.3. Subprogramul de tratament al bolnavilor cu afecţiuni oncologice;

MS

Transfer CNAS
	563.804,66

0,00

563.804,66

	
	2.4. Subprogramul de monitorizare activă a terapiilor specifice oncologice
MS

Transfer CNAS
	2.676,00

0,00

2.676,00

	3
	Programul naţional de sănătate mintală
	4.423,00

	
	MS
	4.423,00

	
	Transfer CNAS
	0,00

	
	3.1. Subprogramul de profilaxie în patologia psihiatrică şi psihosocială;
	2.633,00

	
	3.2. Subprogramul de prevenire şi tratament ale toxicodependenţelor.
	1.790,00

	4
	Programul naţional de diabet zaharat
	242.472,17

	
	MS
	2.261,00

	
	Transfer CNAS
	240.211,17

	
	Tratament prin perfuzie subcutanata continua cu insulina
	2.261,00

	
	MS
	2.261,00

	
	Transfer CNAS
	0,00

	
	Tratament, automonitorizare, evaluare bolnavi cu diabet zaharat
	192.078,00

	
	MS
	0,00

	
	Transfer CNAS
	240.211,17

	5
	Programul naţional de transplant de organe, ţesuturi şi celule de origine umană
	114.483,46

	
	MS 
	66.665,00

	
	Transfer CNAS
	47.818,46

	
	5.1. Subprogramul de transplant de organe, ţesuturi şi celule de origine umană;
	114.483,46

	
	MS
	66.665,00

	
	Transfer CNAS
	47.818,46

	
	5.2. Subprogramul de transplant de celule stem hematopoietice periferice şi centrale.
	0,00

	
	MS
	0,00

	
	Transfer CNAS
	0,00

	6
	Programul naţional de diagnostic şi tratament cu ajutorul aparaturii de înaltă performanţă
	17.812,89

	
	MS
	13.461,00

	
	Transfer CNAS
	4.351,89

	
	6.1. Subprogramul de tratament chirurgical al unor afecţiuni complexe prin chirurgie minim invazivă asistată robotic;
	1.479,00

	
	MS
	1.479,00

	
	Transfer CNAS
	0,00

	
	6.2. Subprogramul de radiologie intervenţională;
	11.982,00

	
	MS
	11.982,00

	
	Transfer CNAS
	0,00

	
	6.3. Subprogramul de tratament al surdităţii prin proteze auditive implantabile
	4.351,89

	
	MS
	0,00

	
	Transfer CNAS
	4.351,89

	7
	Programul naţional de boli endocrine
	2.149,00

	
	MS
	2.149,00

	
	Transfer CNAS
	0,00

	8
	Programul naţional de diagnostic şi tratament pentru boli rare şi sepsis sever
	149.412,82

	
	MS
	923,00

	
	Transfer CNAS
	148.489,82

	
	8.1. Subprogramul de tratament al bolilor rare;
	141.128,36

	
	MS
	923,00

	
	Transfer CNAS
	140.205,36

	
	8.2. Subprogramul de tratament al sepsisului sever.
	8.284,46

	
	MS
	0,00

	
	Transfer CNAS
	8.284,46

	9
	Programul naţional de urgenţă prespitalicească
	896,00

	
	MS
	896,00

	
	Transfer CNAS
	0,00

	10
	Program naţional de monitorizare activă a bolnavilor cu dizabilităţi de ambulaţie (copii şi adulţi)
	124,00

	
	MS
	124,00

	
	Transfer CNAS
	0,00

	
	IV. Programul naţional de promovare a sănătăţii şi educaţie pentru sănătate
	7.659,00

	
	MS
	7.659,00

	
	Transfer CNAS
	7.659,00

	
	1. Subprogramul de informare, educare, comunicare pentru prevenirea cancerului de col uterin;
	0,00

	
	2. Subprogramul de promovare a unui stil de viaţă sănătos;
	2.470,00

	
	3. Subprogramul de prevenire şi combatere a consumului de tutun.
	5.189,00

	
	V. Programul naţional de sănătate a femeii şi copilului
	51.015,00

	
	MS
	51.015,00

	
	Transfer CNAS
	0,00

	
	1. Subprogramul pentru ameliorarea stării de nutriţie a gravidei şi copilului
	21.877,00

	
	2. Subprogramul de sănătate a copilului
	22.399,00

	
	3. Subprogramul de sănătate a femeii
	5.958,00

	
	4. Subprogramul de monitorizare şi evaluare a Programului naţional de sănătate a femeii şi copilului.
	781,00

	
	VI. Programul naţional de administraţie sanitară  

	257,00

	
	MS
	257,00

	
	Transfer CNAS
	0,00

	
	VII. Programul naţional de tratament în străinătate
	26.427,00

	
	MS
	26.427,00

	
	Transfer CNAS
	0,00

	
	VIII. Programul pentru compensarea cu 90% a preţului de referinţă al medicamentelor
	101.200,00

	
	MS
	0,00

	
	Transfer CNAS
	101.200,00

	
	IX. Programul naţional de asistenţă medicală comunitară şi acţiuni pentru sănătate
	256,00

	
	MS
	256,00

	
	Transfer CNAS
	0,00

	
	MS- acţiuni centralizate
	31.545,00

	
	Total MS repartizat 2010
	453.683,00

	
	Total buget MS 2010
	453.683,00

	
	Total transfer CNAS
	1.181.670,00



D. Rezultatele obţinute:

Monitorizarea activităţilor cuprinse în programele naţionale de sănătate a avut în vedere:

    a) modul de realizare şi de raportare al indicatorilor prevăzuţi în prezentul ordin;

    b) încadrarea în bugetul aprobat;

    c) respectarea destinaţiilor stabilite pentru fondurile alocate unităţilor sanitare/instituţiilor care derulează programe naţionale de sănătate.


Astfel, în anul 2010 au fost realizaţi următorii indicatori fizici şi de eficienţă:

	   
	Denumire program-subprogram
	Indicatori fizici realizaţi
	Cost mediu realizat (lei)

	I.
	Programele naţionale privind bolile transmisibile
	
	

	2
	Programul naţional de boli transmisibile (infecţie HIV/SIDA, tuberculoză, infecţii cu transmitere sexuală şi alte boli transmisibile prioritare)
	
	

	2.1
	Subprogramul de supraveghere şi control al bolilor transmisibile prioritare 
	
	

	
	număr activităţi desfăşurate 
	3386
	1020,34

	2.2
	Subprogramul de supraveghere şi control al infecţiei HIV 
	
	

	2.2.1
	număr teste ELISA HIV efectuate la gravide
	43849
	12

	2.2.2
	număr teste rapide HIV efectuate la gravide în maternitate
	83774
	4,40

	2.3
	Subprogramul de supraveghere şi control al tuberculozei 
	
	

	2.3.1
	număr contacţi examinaţi
	99922
	6,16

	2.3.2
	număr suspecţi examinaţi
	143503
	4,81

	2.3.3
	număr de cazuri care beneficiază de chimioprofilaxie
	30150
	5,86

	2.4
	Subprogramul de supraveghere şi control al bolilor cu transmitere sexuală
	
	

	2.41
	număr de gravide din judeţ testate serologic pentru sifilis în laboratorul DSPJ şi în laboratoarele reţelei DV
	67393
	6,56

	2.4.3
	număr de cupluri mamă-nou-născut testate VDRL cantitativ pentru depistarea sifilisului congenital
	785
	29,36

	2.4.4
	număr de cazuri de  sifilis congenital al nou-născutului viu raportate
	6
	9,83

	2.4.5
	număr de persoane neasigurate diagnosticate cu sifilis
	1400
	24,60

	3
	Programul naţional de supraveghere şi control al infecţiilor nosocomiale
	
	

	3.1.1
	număr cazuri IN depistate în sistem de santinelă, pe secţia santinelă desemnată şi pe tip de infecţii
	468
	94,64

	3.1.2
	număr cazuri IN investigate cu laboratorul
	565
	83,45

	4
	Programul naţional de hematologie şi securitate transfuzională
	
	

	4.1
	număr donări/unităţi recoltate şi testate pe an
	104267


	104267,00



	II.
	Programul naţional de monitorizare a factorilor determinanţi din mediul de viaţă şi muncă
	
	

	1.
	Număr de acţiuni specifice de evaluare a efectelor factorilor de risc din mediu pentru starea de sănătate
	9893
	95,00

	2.
	Număr de acţiuni specifice de evaluare a efectelor radiaţiilor ionizante pentru starea de sănătate


	1458
	210,00

	3.
	Număr de acţiuni specifice de evaluare a efectelor factorilor de risc alimentari pentru starea de sănătate
	8709
	57,00

	III.
	Programele naţionale privind bolile netransmisibile
	
	

	3
	Programul naţional de sănătate mintală
	
	

	3.1.
	Subprogramul de profilaxie în patologia psihiatrică şi psihosocială;
	
	

	3.1.1
	număr de pacienţi incluşi în programe intraspitaliceşti de reabilitare psihosocială 
	28116
	28,74

	3.2.
	Subprogramul de prevenire şi tratament ale toxicodependenţelor.
	
	

	3.2.1
	număr de pacienţi în tratament substitutiv cu metadonă 
	3981


	184.11



	4
	Programul naţional de diabet zaharat
	
	

	4.2
	număr seturi de consumabile pentru pompele de insulină achiziţionate de Ministerul Sănătăţii
	12459


	59.18



	5
	Programul naţional de transplant de organe, ţesuturi şi celule de origine umană
	
	

	1.
	numar donatori vii testati imunologic şi virusologic
	788
	2229,54

	2.
	Numar receptori testati imunologic şi virusologic
	1581
	1816,57

	3.
	Numar testari compatibilitate cross-match
	1910
	1036,99

	4.
	numar diagnosticări morţi cerebrale şi menţinere cond. fiziologice donatori – cadavru
	178
	9911,09

	5.
	Numar acţiuni de coordonare transplant
	1987
	506,10

	6.
	Numar de transplanturi ce urmează a fi efectuate pe tipuri:
	
	

	
	- transplant hepatic
	52
	258654,00

	
	- transplant renal
	214
	64101,56

	
	- transplant cord
	8
	121930,00

	
	- transplant celule pancreatice
	1
	83980,00

	
	-transplant medular –autotransplant
	121
	90943,47

	
	- transplant medular –allotransplant
	19
	145547,63

	
	- transplant cord-pulmon
	0
	0

	
	- transplant os tendon
	129
	5008,44

	
	- transplant piele
	123
	1418,74

	6
	Programul naţional de diagnostic şi tratament cu ajutorul aparaturii de înaltă performanţă
	
	

	6.1.
	Subprogramul de tratament chirurgical al unor afecţiuni complexe prin chirurgie minim invazivă asistată robotic;
	
	

	6.1.1
	număr de intervenţii chirurgicale minim invazive asistate robotic
	151
	11324,57

	6.2.
	Subprogramul de radiologie intervenţională;
	
	

	6.2.1
	număr pacienţi cu afecţiuni cerebrovasculare trataţi 
	268
	3929,50

	6.2.2
	număr de tratamente Gamma-Knife
	410
	6975,42

	6.2.3
	număr de stimulatoare cerebrale
	7
	6946,71

	7.
	Programul naţional de boli endocrine
	
	

	7.1
	număr bolnavi cu disfuncţie tiroidiană investigaţi
	40657
	40,84

	7.2
	număr bolnavi cu neoplazii endocrine, inclusiv tiroidiene investigaţi
	12326
	38,97

	8.
	Programul naţional de diagnostic şi tratament pentru boli rare şi sepsis sever
	
	

	8.1
	Subprogramul de tratament al bolilor rare;
	
	

	
	2) Intervenţia pentru diagnosticul şi managementul amiotrofiilor spinale şi a distrofiilor musculare de tip Duchenne şi Becker, precum şi prevenirea transmiterii ereditare a acestora
	
	

	
	număr de copii diagnosticaţi precoce cu amiotrofie spinală prin test clinic şi genetic
	42


	2157,31



	
	3) Intervenţia pentru asigurarea produselor dietetice necesare bolnavilor (adulţi) cu fenilcetonurie
	
	

	
	număr bolnavi cu fenilcetonurie
	29


	3017,22



	9.
	Programul naţional de urgenţă prespitalicească
	
	

	
	număr de dispecerate
	93


	1753,33



	
	număr de persoane formate în domeniul medicinii de urgenţă
	277


	1270,93



	10
	Program naţional de monitorizare activă a bolnavilor cu dizabilităţi de ambulaţie (copii şi adulţi)
	
	

	
	număr de persoane cu dizabilităţi introduse în registru
	3373


	10,80



	IV.
	Programul naţional de promovare a sănătăţii şi educaţie pentru sănătate
	
	

	2.
	Subprogramul de promovare a unui stil de viaţă sănătos;
	
	

	2.2
	număr de activităţi de IEC derulate la nivel local în cadrul campaniilor naţionale
	26319


	9,12



	V.
	Programul naţional de sănătate a femeii şi copilului
	
	

	1
	Subprogramul pentru ameliorarea stării de nutriţie a gravidei şi copilului 
	
	

	1.2
	Profilaxia anemiei feriprive la gravidă
	
	

	1.2.1
	număr de gravide beneficiare de administrare profilactică a preparatelor de fier
	51711


	13,25



	1.3
	Profilaxia distrofiei la copii cu vârstă cuprinsă între 0-12 luni, care nu beneficiază de lapte matern prin administrare de lapte praf
	
	

	1.3.1
	număr de copii beneficiari
	191246


	49,26



	1.5
	Profilaxia anemiei feriprive la copil
	
	

	1.5.1
	număr de copii beneficiari de administrare profilactică a preparatelor de fier
	68366


	8,02



	1.6
	Profilaxia rahitismului carenţial al copilului
	
	

	1.6.1
	numărul copiilor beneficiari de administrare profilactică a vitaminei D
	137786


	4,24



	2
	Subprogramul de sănătate a copilului
	
	

	2.2
	Screening neonatal pentru depistarea fenilcetonuriei şi hipotiroidismului congenital, precum şi confirmarea diagnosticului şi tratamentul specific al cazurilor depistate
	
	

	2.2.1
	număr nou-născuţi testaţi pentru fenilcetonurie
	139909
	5,53

	2.2.2
	număr nou-născuţi testaţi pentru hipotiroidism congenital
	141685
	5,61

	2.2.3
	număr nou-născuţi trataţi pentru fenilcetonurie
	58
	6830,90

	2.2.4
	număr nou-născuţi trataţi pentru hipotiroidism congenital
	103
	250,34

	2.3
	Screening pentru depistarea precoce a deficienţelor de auz la nou-născut
	
	

	2.3.1
	număr nou-născuţi la care s-a efectuat screening pentru depistarea deficienţelor de auz, dintre  care:
	30229


	11,76



	2.4
	 Screening pentru depistarea precoce a retinopatiei de prematuritate, tratamentul şi dispensarizarea bolnavilor
	
	

	2.4.1
	număr prematuri testaţi pentru depistarea retinopatiei
	2647
	55,05

	2.4.2
	număr prematuri trataţi cu laser
	219
	468,39

	2.5
	Diagnosticul precoce, prevenţie primară şi secundară, precum şi de monitorizare a unor afecţiuni cronice la copil
	
	

	2.5.1
	număr copii născuţi cu sindrom de detresă respiratorie trataţi cu surfactant
	387
	3184,23

	2.5.2
	număr de copii testaţi pentru astm bronşic
	6308
	41,24

	2.5.3
	număr de copii cu astm bronşic trataţi
	7436
	108,47

	2.5.4
	număr de copii investigaţi pentru diaree cronică/sindrom de malabsorbţie
	2659
	59,93

	2.5.5
	număr de copii cu diaree cronică/sindrom de malabsorbţie/malnutriţie trataţi
	3518
	122,02

	2.5.6
	număr de copii testaţi pentru mucoviscidoză
	1557
	132,53

	2.5.7
	număr de copii trataţi pentru mucoviscidoză
	594
	1369,29

	2.5.8
	număr de copii testaţi pentru imunodeficienţe primare umorale
	1034
	146,23

	2.5.9
	număr de copii cu imunodeficienţe primare umorale trataţi
	113
	4910,19

	2.5.10
	număr de copii testaţi pentru hepatită cronică
	2881
	138,39

	2.5.11
	număr de copii trataţi pentru hepatită cronică
	457
	222,40

	3
	Subprogramul de sănătate a femeii
	
	

	3.3
	Profilaxie şi diagnostic pre-şi postnatal al malformaţiilor şi/sau al unor afecţiuni genetice
	
	

	3.3.1
	număr gravide cu risc malformativ şi genetic testate prin dublu/triplu test
	810
	1606,75

	3.3.2
	număr anomalii depistate prin dublu/triplu
	5367
	67,63

	3.3.3
	număr examene citogenetice efectuate pe celule fetale
	255
	412,88

	3.3.4
	număr copii cu defecte congenitale exploraţi clinic şi paraclinic
	1543
	177,28

	3.3.5
	număr copii cu defecte congenitale exploraţi genetic
	2598
	37,44

	3.4
	 Profilaxia sindromului de izoimunizare Rh
	
	

	3.4.1
	număr de beneficiare vaccinate cu imunoglobulină specifică
	1583


	871,18



	4
	Subprogramul de monitorizarea şi evaluarea  Programului naţional de sănătate a femeii şi copilului
	
	

	4.1
	număr de persoane responsabile cu monitorizarea programului
	37


	16579,03



	VII.
	Programul naţional de tratament în străinătate
	
	

	
	număr pacienţi pentru care s-a primit finanţarea 
	174
	


CAP. 12 – RAPORTUL SERVICIULUI PATRIMONIU ŞI INFORMATICĂ
I. Compartimentul IT şi politici de informatizare

· modernizarea şi redimensionarea reţelei INTRANET a Ministerului Sănătăţii. Instalarea unui server intranet nou, configurarea lui. Instalarea unui server pentru Back-up pentru stocarea şi salvarea datelor de reţea.

· asistenţă tehnică hardware şi software pentru calculatoare, echipamente periferice şi alte echipamente de reţea;

· gestionarea bunei funcţionări a echipamentelor de tehnică de calcul din reţeaua Ministerului Sănătăţii;

· instalare de sisteme de operare, alte programe pentru utilizatorii de tehnică de calcul din minister;

· consultanţă de specialitate pentru achiziţia de echipamente de tehnică de calcul şi întocmirea de documentaţie tehnică;

· administrare servere şi reţele: configurare conturi end-user;

· administrare de reţea Lotus Notes pe platforma Linux ;

· administrarea şi actualizarea bazei de acte normative Lex Expert;

· pentru realizarea unei bariere în calea programelor virus s-a achiziţionat şi s-a instalat un program nou antivirus;

· participare la diferite comisii, întruniri, conferinţe pe probleme de informatică.

II. Compartimentul Patrimoniu - Administrativ

Activitatea administrativă

1) Încheierea şi urmărirea derulării contractelor de prestări servicii, necesare bunei desfăşurări a activităţii ministerului, şi legătura permanentă cu toţi prestatorii de servicii: (service, revizii, reparaţii: copiatoare, fax–uri; aparate de aer condiţionat; ascensor; echipamente IT şi de reţea; centrală telefonică şi reţea telefonică a ministerului [include activităţi de supravegherea bunei funcţionări a centralei şi a aparatelor telefonice, configurări şi reconfigurări baze de date, mutări posturi telefonice, activări şi anulări posturi telefonice, etc.] servicii de telefonie fixă; servicii furnizare telefonie mobilă şi transfer date; servicii acces Internet; servicii acces program legislaţie–Lex Expert; servicii întreţinere sediu minister; servicii furnizare utilităţi clădire minister (energie electrică, gaze, apă, canal, salubrizare); servicii curăţenie sediu minister; servicii tipărire certificate şi mape personalizate; abonamente TV, achiziţie MO partea I Bis funcţie de cerinţe; achiziţie de program informatic pentru evidenţă resurse umane; lucrări igienizare a birourilor din cadrul structurilor(sală şedinţe etaj 3, cabinete consilieri, hol Cabinet Ministru); achiziţia de Bonuri valorice pentru carburanţi necesar – parc auto; service(revizii – reparaţii) autoturisme parc auto minister; evidenţa şi asigurarea bunei funcţionări a parcului auto al Ministerului; servicii utilităţi pentru garajul auto al ministerului; servicii asigurare CASCO şi RCA pentru parcul auto; taxe de drum( rovignete) şi ecusoane acces oficiali Aeroport „Henri Coandă”;

2) Recepţia tuturor bunurilor achiziţionate (mijloace fixe, obiecte de inventar, materiale consumabile) pe bază de factură şi proces – verbal de recepţie, NIRCD;

3) Recepţia tuturor serviciilor prestate de furnizorii de servicii, întocmirea proceselor verbale de recepţie şi avizarea acestora de către comisia de recepţie.
4) Recepţia tuturor produselor achiziţionate prin contracte de sponsorizare şi prin programe PHARE ( mijloace fixe, obiecte de inventar, materiale consumabile);

5) Eliberarea bunurilor din magazie către toate structurile Ministerului pe baza bonurilor de consum şi înregistrărilor(conform cod contabil ) în fişele de magazie.

6) Efectuarea mutărilor de birouri şi mobilier, conform dispoziţiilor conducerii ministerului;

7) Evidenţa şi gestionarea materialelor de consum, precum şi gestionarea întregului patrimoniu al ministerului;
8) Verificarea tuturor facturilor din punct de vedere al valorii precum şi specificaţiile de calcul în concordanţă cu documentaţia de achiziţie;

9) Întocmirea documentaţiilor de plată a produselor şi serviciilor prestate – (Angajamente bugetare, propuneri de angajare a unei cheltuieli, ordonanţări de plată, vizare facturi „bun de plată”, etc. )

10) Întocmirea documentelor de plată pentru francarea corespondenţei Ministerului.;
11) Îmbunătăţirea sistemului PSI prin achiziţia de stingătoare, schimbarea racordurilor de apă la hidranţi;

12) Modificarea şi îmbunătăţirea traseelor electrice la etajul 2 şi 4 prin separarea circuitelor electrice;

13) Înlocuirea obiectelor sanitare deteriorate;
14) Remontarea sistemului de acces instituţie(turnicheţi şi echipamentul de înregistrare a intrărilor şi ieşirilor);

15) Îmbunătăţirea sistemului de supraveghere la BDS;
16) Întocmirea documentaţiei privind aprobarea listei pentru investiţii şi obţinerea aprobărilor de la ordonatorul principal de credite;

17) Adrese către Direcţia Generală Economică privind deschiderile bugetare pentru cheltuieli lunare;

18) Întocmirea documentaţiei privind achiziţiile publice de servicii, produse anul 2010, necesare bunei desfăşurări a activităţii ministerului conform prevederilor Ordonanţei de urgenţă a Guvernului nr.34/2006, privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii şi obţinerea aprobărilor de la ordonatorul principal de credite:întocmirea notelor de aprobare către ordonatorul de credite privind aprobarea achiziţiilor; întocmirea caietelor de sarcini şi fişelor de date; încheierea şi derularea contractelor de achiziţii publice pentru produse şi servicii;

19) Aprovizionarea în limita bugetului alocat cu produse necesare protocolului Cabinetului Ministrului;
20) Reducerea parcului auto şi a consumurilor specifice în conformitate cu noile măsuri legislative. Două autoturisme, din parcul rece, au fost transferate fără plată către alte instituţii din sistemul sanitar, conform prevederilor legale în vigoare

Activitatea pe probleme de patrimoniu

- clarificarea regimului juridic al imobilelor în care funcţionează unităţile sanitare din subordinea Ministerului Sănătăţii;

- supravegherea exercitării dreptului de posesie, de folosinţa şi de dispoziţie asupra imobilelor care alcătuiesc domeniul Ministerului Sănătăţii, în limitele şi în condiţiile legii;

- iniţierea proiectelor de Hotărâre a Guvernului privind regimul juridic al imobilelor;

- modificarea bazei de date, gestionată de Ministerul Finanţelor Publice, referitoare la patrimoniul Ministerului Sănătăţii, intervenite în inventarul bunurilor din domeniul public al statului şi aflate în administrarea Ministerului Sănătăţii  în urma intrărilor / ieşirilor / transferurilor survenite în condiţiile legii;

- a fost sesizată Direcţia Juridică şi Contencios, în cazul sesizării unor aspecte contradictorii în acţiunile legate de dreptul de proprietate şi de administrare a imobilelor aflate în administrarea Ministerului Sănătăţii sau a unităţilor sanitare ;

III. Compartimentul Relaţii Publice

1.Solicitări privind  informaţii de interes public-Legea 544/2001, pe următoarele domenii de interes:

a. utilizarea banilor publici-contracte, investiţii, cheltuieli, etc.

b. modul de îndeplinire a atribuţiilor instituţiei publice

c. acte normative, reglementări

d. activitatea liderilor instituţiei

e. informaţii privind modul de aplicare a Legii 544/2001

f. asistenţă medicală

g. domeniul medicamentului

h. asigurări sociale de sănătate 

i. venituri ale salariaţilor

j. eliberarea certificatelor de competenţă conform directivelor UE

k. probleme de pregătire profesională, etc.
Fiecare solicitare presupunând cel puţin 3-4 adrese către instituţiile implicate, direcţii, precum şi răspuns petiţionarilor. Informaţiile au fost solicitate atât de persoane fizice cât şi juridice, au fost trimise şi pe hârtie şi în format electronic.


În funcţie de complexitatea întrebărilor s-a înaintat referat pentru aprobarea răspunsului la domnul ministru.

Publicarea pe site-ul ministerului a Proiectului de ordin privind informaţiile de interes public ce pot fi comunicate şi informaţiile exceptate de la comunicare.

2.Informaţii telefonice referitoare la concursul de rezidenţiat, probleme de echivalare şi recunoaştere a studiilor efectuate în ţară sau în alte ţări, la probleme de igienă şi sănătate publică, acordarea asistenţei medicale, relaţii diverse care ţin de alte instituţii: Casa Naţională de Asigurări de Sănătate, Case de asigurări de sănătate judeţene, Direcţia Generală Protecţia Persoanelor cu Handicap, Ministerul Muncii, Familiei şi Protecţiei Sociale, Casa Naţională de Pensii şi alte Drepturi de Asigurări Sociale, Direcţii de Sănătate Publică, ministere, Colegiul Medicilor din România, Colegiile medicilor judeţene, Secretariatul General al Guvernului, Preşedinţie, ajutoare sociale, relaţii privind programele de sănătate, etc.

3.Lucrări efectuate şi expediate în baza legii 233/2002 şi a Ordonanţei 27/2002, privind activitatea de reglementare a petiţiilor primite de la Preşedinţia României, Secretariatul General al Guvernului, Casa Naţională de Asigurări de Sănătate, Casele Judeţene de Asigurări de Sănătate, Consilii judeţene, Consilii locale, Colegiul Medicilor din România şi judeţene, Agenţia de Strategii Guvernamentale, Asociaţia ProDemocraţia, cu 2-3 adrese fiecare.

4. Aplicarea legislaţiei în vigoare pentru efectuarea lucrărilor. 

5.Audienţe persoane fizice şi juridice.

6.Verificarea zilnică a poştei electronice, redirecţionare şi răspuns.

7.Îmbunătăţirea procesului de comunicare cu publicul şi relaţii publice.

8.Elaborarea raportului privind implementarea Legii 544/2001. 

9.Elaborarea raportului privind prevenirea şi combaterea  corupţiei prin comunicare şi colaborare.

Activitatea Biroului Registratură Generală a Ministerului Sănătăţii 

· Primirea  pachetelor de corespondenţă (prin poştă, prin Biroul Documente Secrete, prin Poşta rapidă , prin curierii de la Autorităţile de sănătate publică şi instituţiile subordonate Ministerului Sănătăţii), a documentelor pentru situaţii speciale (concursuri, competenţe, înscrieri la specialităţi, licitaţii, cereri de ofertă etc.) sortarea pe categorii de cereri, analiza şi distribuirea pe structuri, înregistrarea a documentelor în baza de date gestionată de aplicaţia IT Lotus Notes pentru managementul documentelor;
· Program cu publicul la solicitări directe şi telefonice;

· Predarea plicurilor destinate demnitarilor la cabinete, predarea plicurilor personale  destinate salariaţilor din  minister şi distribuirea la cabinete şi direcţii a circularelor, etc.;

· Expedierea corespondenţei Ministerului, pe bază de borderou (primire, numerotare, ştampilare, înregistrare în borderou, expediere), ridicarea borderourilor de la Oficiul Poştal, întocmirea evidenţei zilnice pentru francare corespondenţă, întocmirea documentaţiei lunare necesare pentru francarea corespondenţei;

· Ridicarea, la solicitarea cabinetelor şi direcţiilor, a coletelor pentru Ministerul Sănătăţii, de la Oficiul Poştal. 
CAP. 13 – RAPORTUL SERVICIULUI ACHIZIŢII PUBLICE
A) Serviciul Achiziţii Publice a funcţionat pe parcursul anului 2010, ca structura de sine stătătoare, subordonata direct  ministrului sănătăţii, fiind compartimentul specializat  în atribuirea contractelor de achiziţie publică al Ministerului Sănătăţii, înfiinţat în baza prevederilor art. 3041 din OUG nr. 34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii, cu modificările şi completările ulterioare. Serviciul Achiziţii Publice a fost înfiinţat ca structură prin HG nr. 144/2010 din 23.02.2010. În cadrul Serviciului Achiziţii Publice funcţionează şi un Compartiment de Infrastructură Sanitară-Privatizare.
I) Atribuţiile principale care definesc Serviciul Achiziţii Publice:

a) elaborarea programului anual al achiziţiilor publice, pe baza necesităţilor şi priorităţilor comunicate de celelalte compartimente din cadrul autorităţii contractante;

b) elaborarea sau, după caz, coordonarea activităţii de elaborare a documentaţiei de atribuire ;

c) îndeplinirea obligaţiilor referitoare la publicitate, astfel cum sunt acestea prevăzute de ordonanţa de urgenţă;

d) aplicarea şi finalizarea procedurilor de atribuire;

e) constituirea şi păstrarea dosarului achiziţiei publice.

f) publicarea anunţurilor de intenţie, de participare şi de atribuire către operatorul SEAP.

g) asigurarea documentaţiei de atribuire oricărui operator economic care solicita aceasta.

h) comunicarea, transmiterea şi stocarea informaţiilor astfel încât să se asigure integritatea şi confidenţialitatea datelor respective.

i) acţionează astfel pentru a evita situaţiile de natură să determine apariţia unui conflict de interese şi/sau manifestarea concurenţei neloiale.

j) respectarea programului de achiziţii publice şi încadrării în prevederile bugetare.
k) respectarea termenelor în ce priveşte răspunsul autorităţii contractante la solicitările de clarificare la documentaţia de atribuire

l) convoacă membrii comisiei de evaluare şi experţii tehnici pentru participarea la şedinţa de deschidere a ofertelor

m) primeşte contestaţiile privind procedura de achiziţii, indiferent de direcţia / compartimentul care a înregistrat sau este responsabila de  aceasta.

II) Pe parcursul întregului proces de achiziţii publice, la adoptarea oricărei decizii, Serviciul Achiziţii Publice a  avut  în vedere, conform OUG nr. 34/2006 cu modificările şi completările ulterioare,  următoarele principii:

    - nediscriminarea;

    - tratamentul egal;

    - recunoaşterea reciprocă;

    - transparenţa;

    - proporţionalitatea;

    - eficienţa utilizării fondurilor publice;

    - asumarea răspunderii.

III) În anul 2010 Serviciul Achiziţii Publice a organizat  50 de proceduri de atribuire pentru achiziţionarea  produselor şi serviciilor necesare bunei funcţionări a Ministerului Sănătăţii, a implementării programelor naţionale de sănătate ( lapte praf, medicamente cu fier pentru adulţi şi copii, contraceptive, vaccinuri, etc.) dotarea cu echipamente medicale a unităţilor sanitare din sistemul sanitar (echipamente radiologie, echipamente ATI), etc.  De asemenea, în anul 2010 Serviciul Achiziţii Publice a iniţiat şi procedurile pentru achiziţionarea de ambulante (ambulante tip B 4x2, ambulante tip B 4x4, ambulante tip C, autospeciale transport personal şi multiple victime, autospeciale pentru intervenţii la accidente colective şi calamitaţi) precum şi achiziţia de elicoptere medicalizate. 

IV) Personalul Serviciului Achiziţii Publice a fost nominalizat în componenta comisiilor de întocmire a documentaţiilor şi de evaluare a ofertelor pentru achiziţiile organizate de acest serviciu în vederea achiziţionării de produse şi servicii necesare implementării programelor naţionale de sănătate, dotarea cu echipamente medicale a unităţilor sanitare din sistemul sanitar, dotarea parcului auto de la serviciile de ambulanţă, etc., ducând la îndeplinire toate sarcinile ce decurg din nominalizarea în astfel de comisii. De asemenea, personalul Serviciului Achizitii Publice a fost nominalizat în comisiile de evaluare a documentaţiei pentru achiziţia de medicamente şi materiale sanitare pentru programele naţionale de sănătate, organizate şi desfăşurate de CNAS.

V) Personalul Serviciului Achizitii Publice a efectuat achiziţii publice de produse şi servicii, conform Ordonanţei de urgenţă a Guvernului nr. 34/2006 privind  atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii, cu modificările şi completările ulterioare, prin cumpărare directă cu întocmirea documentaţiei necesare. Totodată s-a procedat la întocmirea documentelor de plată: angajamente bugetare, propuneri de angajare a unor cheltuieli etc.

VI) Documentele prevăzute de legislaţia achiziţiilor publice pentru nominalizarea comisiilor de evaluare a documentaţiei produselor achiziţionate, pentru achiziţiile organizate de Serviciul Achizitii Publice, au fost întocmite de către personalul acestui serviciu.

VII) Pentru derularea achiziţiilor publice S.A.P. a colaborat cu celelalte compartimente  / direcţii din cadrul Ministerului Sănătăţii, în funcţie de specificul documentaţiei de atribuire şi de complexitatea problemelor ce urmează sa fie rezolvate în contextul aplicării procedurii de atribuire.

 Aprobarea referatelor de necesitate s-a efectuat prin Ordin al ministrului şi viza secretarului general şi secretarilor de stat ai autorităţii contractante. Referatele de aprobare pentru derularea procedurii de achiziţie au fost vizate de secretarul general şi aprobate de ministrul sănătăţii.

 Aprobarea Ordinelor de numire a comisiilor de  evaluare a ofertelor s-a făcut de către ministrul sănătăţii.

VIII)  Ca urmare a apariţiei Legii nr. 178/2010 a parteneriatului public – privat s-a constituit un grup de lucru la nivelul Secretariatului General al Guvernului pentru elaborarea Normelor metodologice de aplicare a legii.  Ministerul Sănătăţii a fost reprezentat de şeful serviciului Achiziţii Publice. Activitatea grupului de lucru s-a concretizat prin apariţia HG nr. 1239/2010 privind aprobarea Normelor metodologice de aplicare a Legii parteneriatului public-privat nr. 178/2010.

Totodată, Serviciul Achiziţii Publice a elaborat lista cu propuneri de parteneriate pe care le poate implementa Ministerul Sănătăţii, atât pentru construirea unor unităţi sanitare noi cât şi pentru reabilitarea lor, dar şi pentru dotarea cu aparatură de înaltă performanţă.
În momentul de faţă se lucrează susţinut pentru aplicarea prevederilor Legii nr. 178/2010 şi a HG nr. 1239/2010.

B) Compartimentul Infrastructura Sanitară – Privatizare a preluat atât sarcinile Compartimentului Infrastructura Sanitară cât  şi pe cele ale  Compartimentului Privatizare din fosta Direcţie pentru Infrastructura Sanitară, Logistică, Achiziţii Publice şi Dispozitive Medicale, care a funcţionat până la apariţia HG nr. 144/2010.
I) Infrastructura Sanitară - în domeniul Infrastructurii Sanitare activitatea a fost complexă, urmărindu-se desfăşurarea programelor de investiţii în infrastructura sanitară şi activitatea internă privind elaborarea actelor normative:
1. Modernizarea infrastructurii sanitare - au fost demarare toate procedurile necesare finanţării programului de dotare cu echipamente de avertizare incendii: 
- centralizarea datelor referitoare la toate unităţile sanitare din ţară cu privire la dotarea cu echipamente necesare detectării şi avertizării incendiilor pentru ATI  şi UPU precum şi pentru echiparea în întregime a unităţilor sanitare cu paturi din subordinea Ministerului Sănătăţii.  

- transmiterea cerinţelor minime pentru demararea achiziţiilor 

2. Programul de informatizare a spitalelor 
- schimbarea prin ordin de ministru a componenţei comitetului director

3. Investiţii şi lucrări de reparaţii capitale pentru unităţile sanitare
Activităţi desfăşurate în mod curent în domeniul investiţiilor:

1. Centralizarea solicitărilor autorităţilor de sănătate publică judeţene şi a municipiului Bucureşti precum şi a unităţilor sanitare subordonate cu privire la necesarul lucrărilor de investiţii şi reparaţii capitale, finanţate de la bugetul de stat.

2. Prezentarea spre aprobarea ordonatorului principal de credite a  notelor de fundamentare privind necesitatea şi oportunitatea realizării obiectivelor noi de investiţii şi a celor în continuare.

3. Întocmirea referatelor pentru documentaţiile tehnice la obiectivele de investiţii noi, pe baza notelor de fundamentare aprobate de ordonatorul principal de credite.

4. Analizarea documentaţiilor tehnice fundamentate, însuşite şi înaintate de beneficiarii lucrărilor de investiţii aflate în derulare, în vederea modificării indicatorilor şi / sau soluţiilor, întocmirea referatelor pentru aprobarea de către ordonatorul principal de credite.

5. Înaintează documentaţiile tehnico-economice ale obiectivelor noi de investiţii, finanţate de la bugetul de stat, în vederea aprobării, în funcţie de competenţele de aprobare stabilite de legislaţia în vigoare.

6. Elaborează propuneri de programe anuale şi de perspectivă cu privire la investiţiile publice în domeniul sanitar, finanţate de la bugetul de stat, pe baza notelor de fundamentare propuse de autorităţile de sănătate publică şi unităţile din subordine.

7. Examinarea şi propunerea măsurilor de soluţionare, în condiţiile legii, a cererilor, scrisorilor şi sesizărilor adresate ministerului, referitoare la lucrări de investiţii şi reparaţii capitale, finanţate de la bugetul de stat.

În domeniul elaborării  actelor  normative au fost întreprinse toate demersurile pentru obţinerea avizelor Consiliului Interministerial de Avizare a Lucrărilor Publice necesare emiterii Hotărârilor de Guvern de aprobare a indicatorilor tehnico-economici pentru Institutul Naţional de Cercetare,  Dezvoltare,  Microbiologie şi Imunologie „Cantacuzino” Bucureşti pentru Laboratorul de nivel 3 de Biosecuritate şi Aria de vaccin gripal şi pentru Spitalul Municipal Fălticeni, judeţul Suceava. 

Au fost elaborate proiectele de Hotărâri de Guvern pentru obiectivele  mai sus menţionate, în cursul anului 2010 fiind emise  „HG nr. 502/2010 privind Modernizarea  laboratorului  de nivel de biosecuritate III în Pavilionul E la sediul central al INCDMI Cantacuzino” şi  „HG nr. 1118/2010 privind aprobarea indicatorilor tehnico-economici ai obiectivului de investiţii  Spital Municipal Fălticeni, str. Cuza Vodă f.n., municipiul Fălticeni, judeţul Suceava”.

De asemenea, au fost elaborate proiecte de ordin ale ministrului pentru desfăşurarea în condiţiile respectării legislaţiei a proiectelor de modernizare a infrastructurii sanitare, a informatizării spitalelor şi de înfiinţare a Consiliului Tehnico-Economic al Ministerului Sănătăţii.
Activităţi în cadrul unor Consilii, Comisii şi Grupuri de lucru  interministeriale:

- Participarea la şedinţele de avizare ale Consiliului Interministerial de Avizare Lucrări Publice de Interes Naţional şi Locuinţe.

- Participarea la şedinţele grupului de lucru interministerial pentru elaborarea  standardelor de cost pentru lucrările publice. Au fost elaborate două standarde de cost pentru Spitalul Regional de Urgenţă şi Spitalul Judeţean de Urgenţă, standarde care au fost aprobate prin HG nr. 363/2010 privind aprobarea standardelor de cost pentru obiective de investiţii finanţate din fonduri publice.

- Participarea în Comisia pentru pregătirea realizării interoperabilităţii sistemelor informatice, comisie constituită la nivelul autorităţilor publice centrale

II) Privatizare – în domeniul privatizare au fost întreprinse următoarele activităţi:

- elaborarea de norme şi reglementari privind procedura şi documentaţia pentru privatizarea unităţilor sanitare; 

- organizarea privatizării unităţilor sanitare

- organizarea sistemului de monitorizare a privatizării unităţilor sanitare;
- monitorizarea privatizării unităţilor sanitare;

- raportarea periodică către ministrul sănătăţii cu privire la rezultatele activităţii de privatizare a unităţilor sanitare;

- înaintarea propunerilor către ministrul sănătăţii cu privire la politicile de  privatizare  a unităţilor sanitare;

- verificarea respectării prevederilor legale în domeniul privatizării unităţilor sanitare;

- îndrumarea metodologica privind modul de aplicare a legislaţiei în domeniul privatizării unităţilor sanitare;

- corespondenţa privind modul de aplicare a normelor metodologice în acest domeniu

- verificarea sesizărilor referitoare la nerespectarea prevederilor legale privind privatizarea unităţilor sanitare şi propunerea către ministrul sănătăţii a măsurilor necesare soluţionării acestora.

CAP. 14 – RAPORTUL UNITĂŢII DE POLITICI PUBLICE


Unitatea de Politici Publice(UPP) a fost înfiinţată iniţial ca o structură în subordinea Secretariatului General al ministerului, ulterior UPP a fost integrată în componenţa Direcţiei Generale de Resurse Umane. Prin acest model de organizare s-au fragilizat legăturile funcţionale dintre Secretariatul General şi UPP, în pofida faptului că, din punct de vedere al funcţiilor şi al atribuţiilor, există similitudini şi complementarităţi evidente între aceste două structuri.

Conştientă de aceste disfuncţionalităţi, noua conducere a Ministerului Sănătăţii a iniţiat măsura de a trece UPP în subordinea Secretariatului General, prin Hotărârile de Guvern nr. 1420/2009 şi nr. 144/2010 referitoare la organizarea şi funcţionarea Ministerului Sănătăţii, măsură care deja a fost aplicată începând cu luna februarie 2010. Prin Hotărârea de Guvern nr. 634/2010, UPP a devenit o structură independentă, în subordinea ministrului sănătăţii.
În conformitate cu atribuţiile stabilite prin Regulamentul de Organizare şi Funcţionare a Ministerului Sănătăţii, Unitatea de Politici Publice a realizat următoarele activităţi:

1. Elaborarea şi fundamentarea politicilor şi strategiilor în domeniul sănătăţii: elaborarea proiectului „Strategiei de raţionalizare a spitalelor şi a sistemului sanitar 2011-2012”, revizuirea şi actualizarea „Planului Strategic Integrat al Ministerului Sănătăţii pentru  perioada  2011 – 2013”, planificarea activităţilor pentru realizarea „Strategiei pentru Sănătatea Reproducerii 2011 – 2015”, participarea la elaborarea „Strategiei de Implementare a programelor de screening în România”.
2. Participarea  la  coordonarea şi  controlul  implementării  politicilor,  strategiilor  şi programelor  în domeniul  sănătăţii: implementarea procesului de descentralizare a unităţilor sanitare cu paturi – adrese către toate autorităţile publice locale care au preluat unităţile sanitare cu paturi şi către structurile asociative, elaborarea legislaţiei secundare privind procesul de descentralizare în sănătate, participarea la elaborarea proiectului de H.G. nr. 1389/2010 pentru aprobarea Contractului-cadru privind condiţiile acordării asistenţei medicale în cadrul sistemului de asigurări sociale de sănătate pentru anii 2011 – 2012.
3. Formularea de puncte de vedere faţă de proiectele actelor normative elaborate de alte direcţii de specialitate din Ministerul Sănătăţii sau alte instituţii: elaborarea Proiectului de buget al Ministerului Sănătăţii pentru anul 2011 şi estimări pentru perioada 2012-2014, participare la Grupul de lucru pentru realizarea noului Plan de acţiune pentru Sistemul de Sănătate al Strategiei naţionale anticorupţie, participarea la implementarea proiectului „Aplicarea procesului de descentralizare în sistemul de sănătate”. 
4. Participarea la acţiuni de reprezentare a instituţiei la diverse activităţi, evenimente, precum şi în diverse comisii: MFP – Schimbarea viziunii managementului instituţiilor publice, Atelier de lucru privind elaborarea unor proceduri specifice pentru fiecare din cele 10 instituţii publice pilot, MAI – Stadiul de implementare a activităţilor în cadrul procesului de descentralizare, întâlnire de planificare a Strategiei pentru Sănătatea Reproducerii 2011 – 2015, organizată de Ministerul Sănătăţii şi Fondul ONU pentru Populaţie (UNFPA).
5. Participarea la implementarea de acţiuni în parteneriat cu organizaţii internaţionale şi nonguvernamentale: membru al echipei de coordonare a proiectului “ Creşterea  accesului  la  servicii de  prevenţie  medicală  primară  pentru  copiii  şi  adolescenţii  din România. Alimentaţia sănătoasă  şi  activitatea fizică  în rândul copiilor şi adolescenţilor  din  România”. 
6. Integrarea priorităţilor de sănătate publică în politicile şi strategiile sectoriale de dezvoltare durabilă: participarea la grupul de lucru constituit în vederea elaborării Strategiei fiscal-bugetare pentru perioada 2011-2013, participare la monitorizarea acţiunilor incluse în Programului Naţional de Reformă.
7. Colaborarea cu reprezentanţii  administraţiei  publice  centrale  şi  locale, precum şi  cu parteneri sociali şi reprezentanţi ai societăţii civile în domeniul politicilor de sănătate: consultarea autorităţilor publice locale în cadrul procesului de descentralizare din sănătate, asigurarea colaborării cu Camera de Comerţ Americană din România, participarea la studiul referitor la elaborarea/implementarea politicilor intersectoriale privind prevenirea şi combaterea criminalităţii violente, colaborarea cu Patriarhia Română pentru implementarea campaniei de informare a opiniei publice cu privire la prevenirea şi combaterea consumului de droguri din România.

8. Elaborarea de răspunsuri la interpelări parlamentare  în domeniul politicilor de sănătate.
9. Redactarea de materiale, sinteze şi propuneri referitoare la probleme de specialitate, la solicitarea conducerii Ministerului Sănătăţii şi a Secretariatului General.

10. Monitorizarea  aplicării  în  teritoriu  a politicilor publice de sănătate şi elaborarea de rapoarte cu propuneri de îmbunătăţire:  monitorizarea activităţilor din cadrul Memorandumul cu tema: „Asumarea de către Guvern a calendarului de activităţi privind derularea procesului de descentralizare”, monitorizarea implementării măsurilor de reformă din cadrul Memorandumului cu FMI, monitorizarea activităţilor din cadrul acordului DPL2 cu Banca Mondială.
11. Întocmirea de analize, studii în domeniul politicilor de sănătate: participarea la grupul de lucru constituit pentru stabilirea activităţilor necesare implementării măsurilor de reformă convenite cu Fondul Monetar Internaţional, evaluarea măsurilor de raţionalizare a sectorului de sănătate în perspectiva implementării acordului de finanţare, participare la consultările cu specialiştii Băncii Mondiale referitoare la finalizarea Strategiei naţionale  de raţionalizare a spitalelor şi a sistemului de sănătate – 2011-2012, transmiterea informaţiilor cu privire la sistemul de sănătate din România, în vederea stabilirii activităţilor din noul acord cu Banca Mondială – Result Based Financing şi evaluarea activităţilor propuse în cadrul noului acord cu Banca Mondială.
12. Colaborarea cu Secretariatul General al Guvernului pe teme specifice din domeniul de activitate: coordonarea procesului de identificare a necesarului de sondaje de opinie, studii, analize, proiecte şi campanii de informare care pot fi implementate în colaborare cu SGG, elaborarea raportului referitor la iniţiativele, măsurile şi politicile publice implementate în domeniul sănătăţii: „România în dezvoltare:2008-2010”.
13. Nominalizarea funcţionarilor publici din Ministerului Sănătăţii în vederea obţinerii certificării ECDL (Permisul European de Conducere a Computerului) în cadrul proiectului „Standarde Europene în Utilizarea Tehnologiei Informaţiei în Administraţia publică – Program Naţional de Certificare a Funcţionarilor publici” desfăşurat de Agenţia Naţională a Funcţionarilor Publici în cadrul Programului Operaţional Dezvoltarea Capacităţii Administrative.
14. Participarea la  Comisia de recepţie  a   serviciilor  furnizate de Şcoala Naţională  de  Sănătate  Publică  şi  Management  Sanitar, aferente  Programului  Naţional  de  administraţie  sanitară, Programului Naţional de promovare  a  sănătăţii  şi   Programului  Naţional  de  asistenţă  comunitară.
CAP. 15 – RAPORTUL UNITĂŢII DE MANAGEMENT AL PROIECTELOR – BANCA MONDIALA

Misiunea UMP – BM este de a asigura managementul Programului “Reforma sectorului sanitar faza a doua”, în conformitate cu acordurile de finanţare şi urmărind realizarea cu maximă operativitate şi eficienţă a obiectivelor programului.

Împrumutul pentru proiectul Reforma Sistemului Sanitar faza a II a este finanţat de către BIRD şi BEI şi are la bază:

· Legea Nr. 171 din 9 iunie 2005 pentru ratificarea Acordului de împrumut dintre România şi Banca Internaţională pentru Reconstrucţie şi Dezvoltare, destinat finanţării Proiectului privind reforma sectorului sanitar - faza a II-a, semnat la 28 ianuarie 2005, modificată prin: 

- HG Nr. 589 din 13 mai 2009 privind aprobarea amendamentului convenit între Guvernul României şi Banca Internaţională pentru Reconstrucţie şi Dezvoltare, prin scrisoarea semnată la Washington la 26 noiembrie 2008 şi la Bucureşti la 9 decembrie 2008, la Acordul de împrumut dintre România şi Banca Internaţională pentru Reconstrucţie şi Dezvoltare, destinat finanţării Proiectului privind reforma sectorului sanitar - faza a II-a, semnat la Bucureşti la 28 ianuarie 2005

- HG Nr. 353 din 14 aprilie 2010 privind aprobarea amendamentului convenit între Guvernul României şi Banca Internaţională pentru Reconstrucţie şi Dezvoltare, prin scrisoarea semnată la Washington la 9 noiembrie 2009 şi la Bucureşti la 17 noiembrie 2009, la Acordul de împrumut dintre România şi Banca Internaţională pentru Reconstrucţie şi Dezvoltare, destinat finanţării Proiectului privind reforma sectorului sanitar - faza a II-a, semnat la Bucureşti la 28 ianuarie 2005, 

· Hotărârea de Guvern Nr. 442 din 12 mai 2005 pentru aprobarea Contractului de finanţare dintre România şi Banca Europeană de Investiţii destinat finanţării proiectului privind reabilitarea sectorului sanitar, semnat la 28 februarie 2005, modificată prin:

- OUG Nr. 157 din 12 noiembrie 2008 pentru reglementarea unor măsuri privind datoria publică în scopul aplicării art. 14 din Ordonanţa de urgenţă a Guvernului nr. 64/2007 privind datoria publică

- HG Nr. 550 din  9 iunie 2010 pentru aprobarea Amendamentului nr. 2 convenit între Guvernul României şi Banca Europeană de Investiţii, prin scrisoarea semnată la Luxemburg la 14 octombrie 2009 şi la Bucureşti la 23 octombrie 2009, la Contractul de finanţare dintre România şi Banca Europeană de Investiţii destinat finanţării proiectului privind reabilitarea sectorului sanitar, semnat la Bucureşti la 28 februarie 2005

Obiective operaţionale ale UMP – BM: 

· asigurarea relaţiilor funcţionale cu instituţiile finanţatoare externe şi cu instituţiile româneşti implicate în implementarea proiectului;

· organizarea şi coordonarea activităţii de achiziţii de bunuri şi servicii, lucrări civile şi consultanţă;

· asigurarea respectării procedurilor convenite cu finanţatorii în implementarea programului;

· asigura angajarea cheltuielilor în cadrul programului, lichidarea şi plata acestora, cu respectarea procedurilor din acorduri şi a prevederilor contractelor de achiziţii;

· asigura organizarea, evidenţierea şi raportarea angajamentelor, cu tinerea evidentei financiar-contabile, conform cerinţelor finanţatorilor externi şi a legislaţiei româneşti;

· asigura monitorizarea programului şi întocmeşte rapoarte periodice şi anuale.

Scurtă prezentare a Proiectului:

Proiectul vizează reducerea mortalităţii şi a decesului prematur, asigurarea unui acces echitabil la serviciile de sănătate şi îmbunătăţirea eficienţei sectorului sanitar.

Obiectivul general al Proiectului este de a asigura servicii mai accesibile, de calitate îmbunătăţită şi cu rezultate medicale îmbunătăţite pentru persoanele care necesită asistenţă maternală şi neonatală, asistenţă medicală de urgenţă şi asistenţă medicală primară în mediul rural.

Proiectul cuprinde următoarele Componente:

Componenta 1. Asistenţă medicală maternală şi neonatală

Reabilitarea maternităţilor şi a unităţilor de asistenţă medicală neonatală şi asigurarea de echipamente medicale, asistenţă tehnică şi pregătire a personalului în asigurarea de servicii moderne de obstetrică, ginecologie şi neonatologie.

Componenta 2. Servicii medicale de urgenţă

1. Modernizarea camerelor de urgenţă în spitalele selectate, prin asigurarea de lucrări, echipamente medicale şi alte echipamente şi pregătire

2. Modernizarea şi implementarea capacităţii sistemului de comunicaţii integrat automat medical de urgenţă, inclusiv în departamentele de urgenţă din spitale, şi a două sisteme de pagele centralizate integrate pentru servicii de urgenţă, unul în interiorul spitalelor şi unul pentru calamităţi şi dezastre

3. Asigurarea de echipamente de înregistrare pentru sistemul de telecomunicaţii şi instruirea dispecerilor

4. Implementarea unui sistem-pilot de telemedicină pentru cazuri de urgenţă/traume şi stabilirea cadrului general pentru monitorizarea şi evaluarea acestuia, prin asigurarea de echipamente, asistenţă tehnică şi pregătire

5. Înfiinţarea unor centre de instruire în ultrasonografie pentru camerele de urgenţă şi tehnici rapide FAST

Componenta 3. Asistenţă medicală primară şi servicii medicale în mediul rural

Sprijinirea MS pentru: a) identificarea şi definirea zonelor slab deservite de servicii de asistenţă medicală primară, inclusiv criteriile pentru fiecare zonă identificată, în vederea facilitării ulterior a elaborării strategiei privind asistenţa medicală primară; şi b) elaborarea strategiei de asistenţă medicală primară

Componenta 4. Conturile naţionale de sănătate şi planificare

Întărirea capacităţii MS pentru dezvoltarea de conturi naţionale de sănătate

Componenta 5. Managementul Proiectului

1. Asigurarea de asistenţă tehnică, de pregătire şi bunuri, inclusiv vehicule, şi costuri operaţionale pentru a sprijini MS şi UMP în managementul şi implementarea Proiectului.

2. Sprijin destinat MS pentru Strategia de comunicare în domeniul sănătăţii, inclusiv o campanie de informare a publicului.

Impact: Proiectul va determina următoarele beneficii directe şi indirecte:

Componenta 1:

1. Reducerea mortalităţii materne;

2. Reducerea mortalităţii neonatale;

3. Reducerea ponderii copiilor cu greutate mica la naştere în totalul născuţilor vii;

Componenta 2:

1. Reducerea mortalităţii prin accidente de circulaţie, traumatisme, otrăviri, ischemie coronariana şi alte cauze ;

Componenta 3: 

1. îmbunătăţirea accesibilităţii şi calităţii serviciilor medicale de bază în zonele rurale şi în oraşele mici.

Principalele activităţi ale proiectului derulate în anul 2010

Componenta 1. Asistenţă medicală maternală şi neonatală

· S-au semnat contractele pentru reabilitarea secţiilor de obstetrică şi neonatologie de la Spitalul de Obstetrică-Ginecologie „Cuza Vodă” Iaşi, Spitalul Clinic de Obstetrică-Ginecologie „Dr. Ioan Aurel Sbârcea” Braşov, Spitalul Clinic Judeţean de Urgenţă Sibiu şi Spitalul Clinic Judeţean Cluj-Napoca.

· S-a semnat şi derulat contractul pentru furnizarea de echipamente pentru tratamentul şi eliminarea finală a deşeurilor medicale periculoase, pentru 9 unităţi sanitare.

· S-au evaluat ofertele şi s-a obţinut aprobarea Băncii Mondiale pentru încheierea contractelor de furnizare pentru: analizoare de gaze sanguine şi electroliţi (61 buc.); ventilatoare de înaltă frecvenţă pentru nou-născuţi (17 buc.); monitoare de funcţii cerebrale pentru nou-născuţi (19 buc.); EKG pentru maternităţi (14 buc.); truse de laparoscopie ginecologică (46 buc.); mese de operaţie pentru ginecologie (87 buc.); lămpi de operaţie scialitice (88 buc.). Aceste echipamente urmează a fi livrate în prima parte a anului 2011.

· S-au transmis la Banca Mondială rapoartele de evaluare a ofertelor pentru furnizarea următoarelor echipamente: aspiratoare de secreţii neonatale (63 buc.); screening auditiv pentru nou-născuţi (22 buc.); truse de instrumentar chirurgical ginecologic (87 buc.); încheierea contractelor de furnizare se va face după obţinerea aprobării de la Banca Mondială.

· S-a finalizat asistenţa tehnică pentru elaborarea unui manual operaţional pentru sistemul de trimiteri în maternităţi.

· S-a finalizat asistenţa tehnică pentru un sistem de asigurare a calităţii în asistenţa medicală maternală şi neonatală.

· S-a derulat programul naţional de instruire pentru asigurarea implementării celor mai bune practici internaţionale şi îmbunătăţirea capacităţii autorităţilor sanitare şi a furnizorilor de servicii medicale de a monitoriza calitatea şi accesibilitatea serviciilor. Au fost instruiţi în total 831 participanţi.

Componenta 2. Servicii medicale de urgenţă

· S-a semnat şi s-a derulat contractul pentru furnizarea de monitoare de terapie intensivă pentru adulţi şi copii (118 monitoare neonatale şi de terapie intensivă şi 15 staţii centrale de monitorizare).

· S-a finalizat contractul de furnizare de sistem de paging pentru spitale.

· S-a finalizat contractul de furnizare de sisteme de comunicare (staţii tetra şi GPS) pentru ambulanţe.

· S-a derulat procedura de achiziţie lucrări de construcţii pentru „Reorganizare şi Mutare UPU – SMURD în incinta clădirii spitalului la nivel parter” pentru Spitalul Clinic Judeţean de Urgenţă Târgu Mureş. Raportul de evaluare a fost aprobat de Banca Mondială. Lucrările se vor desfăşura în prima jumătate a anului 2011.

Componenta 3. Asistenţă medicală primară şi servicii medicale în mediul rural

· S-a derulat procedura de selecţie a consultantului pentru servicii de asistenţă tehnică pentru elaborarea strategiei de asistenţă medicală primară în zonele rurale şi slab deservite. Asistenţa tehnică se va derula în anul 2011.

Componenta 4. Conturile naţionale de sănătate şi planificarea

· S-a derulat asistenta tehnica pentru implementarea sistemului de conturi naţionale în sănătate. Raportul final defineşte un model de sistem de conturi naţionale în sănătate, cuprinzând seturi de date şi indicatori, fluxul informaţiei, sursele datelor, punctele focale, responsabilităţi, precum şi recomandări pentru îmbunătăţirea cadrului legislativ.

Componenta 5. Managementul proiectului

· S-a lansat procedura de selecţie a consultantului pentru servicii de asistenţă tehnică pentru producţia şi implementarea unei campanii de Informare, Educare, Comunicare (IEC) cu privire la Reformele Sectorului Sanitar în România şi programele de susţinere aferente. Campania se va derula în cursul anului 2011.

CAP. 16 – RAPORTUL SERVICIULUI DE PRESĂ
Serviciul de presă are ca principală atribuţie informarea publicului larg, prin intermediul mass-media, cu privire la activităţile şi programele gestionate. În acest scop, au fost elaborate şi transmise către presă 280 de comunicate şi informaţii de presă. 

Au fost organizate 29 conferinţe de presă pe diverse subiecte de interes în ceea ce priveşte sănătatea publică şi activitatea Ministerului Sănătăţii.

Serviciul de presă a colaborat cu Secretariatul General al Ministerului Sănătăţii pentru a lansa invitaţii de presă pentru organizarea dezbaterilor publice. În acest sens au fost transmise 14 invitaţii de presă şi anunţuri.  

În anul 2010 Serviciului de presă a desfăşurat următoarele activităţi:

· zilnic, a elaborat rapoarte de monitorizare a presei întocmind revista presei;

· a monitorizat ştirile şi informaţiile apărute pe fluxurile de ştiri de presă, care au fost prezentate conducerii ministerului;

· a menţinut relaţia cu ziariştii;

· a organizat, periodic, conferinţe şi declaraţii de presă;

· a organizat accesul presei la conferinţe şi declaraţii de presă, precum şi la acţiunile publice derulate de minister;

· a elaborat punctaje pentru susţinerea conferinţelor de presă, precum şi la diferite participări de evenimente ale ministrului, (vizite de lucru, inaugurarea unor obiective finanţate prin programele coordonate de minister);

· a elaborat punctaje şi materiale de suport pentru alte apariţii publice (seminarii, dezbateri, conferinţe, apariţii TV şi radio) ale ministrului şi oficialilor ministerului;

· a colaborat cu celelalte direcţii ale ministerului în obţinerea informaţiilor necesare activităţilor desfăşurate;

· a colaborat cu Departamentul de Comunicare al Guvernului pentru realizarea de punctaje şi comunicate de presă rezultate în urma Şedinţelor de Guvern;

· a mediat contactele dintre ziarişti şi persoanele din conducerea Ministerului Sănătăţii care au fost solicitate pentru acordarea de interviuri;

· a urmărit redarea în presă a interviurilor şi declaraţiilor făcute de către reprezentanţii instituţiei;

· a anunţat, prin mass-media, toate dezbaterile publice care s-au organizat pentru discutarea proiectelor de acte normative elaborate de MS şi instituţiile subordonate;

Purtătorul de cuvânt:

· a consiliat ministrul sănătăţii în domeniul relaţiilor cu mass-media şi al politicii de imagine;

· a exprimat, în nenumărate rânduri, poziţia oficială a Ministerului Sănătăţii, prin declaraţii de presă ori comunicate;

· a mediat interviurile factorilor responsabili din minister cu ziariştii.

· a coordonat activitatea serviciului de presă;

CAP. 17 – RAPORTUL CENTRULUI OPERATIV PENTRU SITUAŢII DE URGENŢĂ

Centrul operativ pentru situaţii de urgenţă (C.O.S.U) din cadrul Ministerului Sănătăţii funcţionează în baza Legii nr. 15/2005 pentru aprobarea O.U.G nr. 21/2004 privind Sistemul Naţional de Management al Situaţiilor de Urgenta .

C.O.S.U  funcţionează la nivel de compartiment, este constituit ca  o structura tehnico - operativa cu activitate permanentă şi îndeplineşte  funcţii de monitorizare a situaţiilor de urgenţă pentru care Ministerul Sănătăţii asigură management ( epidemii/pandemii) sau pentru care îndeplineşte funcţii de sprijin conform domeniului de competenţă ( incendii, accidente chimice, accidente majore pe căile de transport, explozii necontrolate, etc.).

Centrul operativ pentru situaţii de urgenta  are următoarele atribuţii principale: centralizează şi transmite operativ  Centrului operaţional al Inspectoratului General date şi informaţii privind apariţia şi evoluţia stărilor cu potenţial generatoare de situaţii de urgenţă; monitorizează situaţiile de urgenţă şi informează Inspectoratul General şi celelalte centre operaţionale şi operative interesate; urmăreşte aplicarea regulamentelor privind gestionarea situaţiilor de urgenţă şi a planurilor de intervenţie şi cooperare specifice tipurilor de riscuri; asigură transmiterea operativa a deciziilor, dispoziţiilor şi ordinelor, precum şi menţinerea legăturilor de comunicaţii cu centrele operaţionale şi operative implicate în gestionarea situaţiilor de urgenţă, cu dispeceratele integrate pentru apeluri de urgenţă şi cu dispeceratele proprii serviciilor şi forţelor care intervin în acest scop; centralizează solicitările de resurse necesare pentru îndeplinirea funcţiilor de sprijin pe timpul situaţiilor de urgenţă şi fac propuneri pentru asigurarea lor; gestionează baza de date referitoare la situaţiile de urgenta.

Pentru îndeplinirea atribuţiilor de serviciu C.O.S.U cooperează  cu structuri similare din cadrul aparatului central şi instituţii din subordinea/ coordonarea ministerului.  Pentru îndeplinirea atribuţiilor funcţionale compartimentul nostru cooperează cu : Centrul Operaţional naţional din cadrul I.G.S.U, centrele operative pentru situaţii de urgenţă de la celelalte componente ale Comitetului naţional pentru situaţii de urgenţă precum şi cu autorităţile locale.

Coordonarea tehnică şi de specialitate a C.O.S.U este asigurată de către subsecretarul de stat pe probleme de urgenţă şi dezastre.

În anul 2010 C.O.S.U a primit şi centralizat date de interes specifice Ministerului Sănătăţii de la structurile subordonate sau aflate în coordonare, precum şi de la instituţii din compunerea Comitetului Naţional pentru Situaţii de Urgenta.  
Compartimentul nostru a prezentat şefilor ierarhici, situaţiile noi apărute şi a transmis deciziile acestora  atât structurilor similare din cadrul aparatului central al statului precum şi instituţiilor subordonate sau aflate în coordonarea Ministerului Sănătăţii.
În baza H.G nr. 826/2009 Centrul Operativ a acţionat în colaborare cu structurile Ministerului Administraţiei şi Internelor conform ,, Planului – cadru intersectorial gradual pentru combaterea efectelor pandemiei cu virusul A/H1/N1”. La nivelul celor două instituţii au fost desfăşurate următoarele acţiuni:

· identificarea şi monitorizarea evenimentelor generatoare de situaţii de urgenţă precum şi efectele negative ale acestora; 

· identificarea pasagerilor ,, posibil contact de avion,, care prezintă simptome de îmbolnăvire cu virusul gripal AH1N1, pentru efectuarea controlului sanitar şi epidemiologic de specialitate în cel mai scurt timp.  

-   controale la punctele de frontiera din cadrul aeroporturilor internaţionale informaţiile fiind transmise Direcţiilor de sănătate publica judeţene. 

Datorită scăderii temperaturilor în perioada ianuarie-martie 2010 precum şi în luna decembrie a anului 2010,  C.O.S.U a solicitat Direcţiilor de Sănătate Publică Judeţene şi a Municipiului Bucureşti  raportarea zilnică  a numărului de cetăţeni  afectaţi de temperaturile scăzute  (hipotermie), transportaţi de serviciile de ambulanta la unităţile sanitare din subordinea Ministerului Sănătăţii precum şi  numărul de decese datorate hipotermiei. 

Din dispoziţia domnului Subsecretar de stat dr. Raed Arafat, s-a solicitat Direcţiilor de Sănătate Publica Judeţene să colaboreze cu autorităţile locale privind acordarea de asistenţă şi protecţie a  persoanelor fără adăpost. În acest sens  conducerea Ministerul Sănătăţii a dispus  Serviciilor de Ambulanţă Judeţene şi Unităţile de Primiri Urgenţe să trateze cu maximă atenţie cazurile sociale ( persoane fără adăpost sau fără posibilitate de a se apăra contra frigului), să nu fie lăsate la locul unde au fost depistate, fiind obligatorie găsirea unei soluţii de internare într-o unitate spitalicească sau azil de noapte.
Îndeplinind dispoziţiile conducerii Ministerului Sănătăţii, pentru prevenirea apariţiei îmbolnăvirilor în rândul populaţiei în zonele afectate de inundaţii  ( perioada iunie-iulie 2010) personalul Centrului Operativ a solicitat  instituţiilor coordonate/subordonate  Ministerului Sănătăţii  raportarea imediată a unor boli precum: boli diareice nespecifice, febra tifoida, tetanos, hepatita acută virală de tip A, etc.   C.O.S.U a transmis operativ Serviciilor judeţene de ambulanţă dispoziţiile conducerii Ministerului privind asigurarea asistentei medicale de urgenţă în zonele afectate, suplimentarea personalului medical, asigurarea transportului pentru gravide, persoane în vârstă cu boli cronice, dializaţi şi copii cu probleme grave.
În vederea întocmirii Raportului final privind efectele calamităţilor naturale produse în lunile iuni-iulie 2010 Centrul Operativ a colaborat cu Ministerul Administraţiei şi Internelor în vederea centralizării datelor şi elaborării Raportului final de evaluare a pagubelor datorate inundaţiilor din perioada menţionata.
În perioada iulie-august a anului 2010 Ministerul Sănătăţii a desfăşurat activităţi pentru limitarea efectelor caniculei asupra populaţiei. În acest sens,  Centrul Operativ a solicitat D.S.P Judeţene raportări zilnice a cazurilor de deces datorită caniculei şi a numărului de persoane căzute în stradă ca urmare a temperaturilor ridicate. Aceste informaţii au fost centralizate şi raportate  conducerii ministerului.

În cursul anului 2010 între C.O.S.U şi Centrul Operaţional de Comanda din cadrul Ministerului Administraţiei şi Internelor au fost transmise informări privind accidente de orice natură care prin amploare  şi dimensiune puteau genera situaţii de urgenţă şi/sau aduceau atingere stării de sănătate a populaţiei, la nivel naţional, regional, zonal sau local. S-a intervenit pentru limitarea efectelor negative ale unor explozii sau incendii – salvarea cetăţenilor victime ale acestor accidente, transportarea lor în regim de urgenţă la secţiile de primiri urgenţe ale spitalelor de urgenta. 

Transportul către spitalele de urgenţă a pacienţilor răniţi în aceste deflagraţii a fost efectuat  de echipajele Serviciilor judeţene de ambulanţă.
Centrului Operativ pentru Situaţii de Urgenţă prin Serviciile judeţene de ambulanţă i-au fost raportate în cursul anului 2010 accidentele rutiere sau de alt tip în urma cărora au rezultat mai mult de trei victime şi au produs importante pagube materiale.

Ca urmare a solicitărilor misiunilor diplomatice ale României ce funcţionează în diverse ţări şi ale Consulatelor Generale ale României privind repatrierea cetăţenilor romani care s-au aflat internaţi în unităţi sanitare ce aparţin Uniunii Europene şi nu numai, Centrul Operativ pentru Situaţii de Urgenţă  a desfăşurat activitatea pentru preluarea acestor pacienţi de la punctele de frontiera şi internarea acestora în unităţi sanitare de pe teritoriul ţării.
CAP. 18 – RAPORTUL COMPARTIMENTULUI  AFACERI EUROPENE
În vederea realizării obiectivelor incluse în Programul de guvernare şi ţinând cont de obiectivul global al Guvernului României de îndeplinire a obligaţiilor ce revin din calitatea de stat membru UE, Ministerul Sănătăţii a continuat în anul 2010 procesul de consolidare a  unui mecanism instituţional puternic şi unitar care să permită formularea şi susţinerea rapidă şi corectă a poziţiilor şi intereselor naţionale la nivel comunitar.

Aspecte privind implicarea Compartimentului Afaceri Europene (CAE) în realizarea şi îmbunătăţirea cadrului legislativ intern 

Prin Ordinul 1269/29 septembrie 2010 pentru modificarea şi completarea Ordinului nr. 545/26.05.2010 pentru aprobarea regulamentului de organizare şi funcţionare a Ministerului Sănătăţii, începând cu data de 29 septembrie, s-a constituit Compartimentul Afaceri Europene, structură subordonată nemijlocit ministrului sănătăţii, cu rol de coordonator instituţional în domeniul afacerilor europene.

S-a adoptat Ordinul 1173 din 3 septembrie 2010 privind constituirea şi funcţionarea grupului de experţi responsabili cu elaborarea punctelor de vedere tehnice asupra documentelor aflate în dezbatere la nivel comunitar şi asigurarea reprezentării la reuniunile structurilor de lucru ale instituţiilor Uniunii Europene. Actul normativ defineşte procedura instituţională de reprezentare instituţională la grupurile de lucru ale structurilor comunitare, stabileşte peste 53 de domenii de acţiune comunitară şi desemnează experţii instituţiei la negocieri în funcţie de aria de specialitate. 

Constatând o nevoie crescândă de informare pe problematica Uniunii Europene, generată de noul statut de membru UE, la sfârşitul anului 2010, Compartimentul Afaceri Europene a elaborat fişa de proiect privind Îmbunătăţirea capacităţii administrative a Ministerului Sănătăţii în domeniul afacerilor europene, iar ca urmare a aprobării ideii de proiect va fi dezvoltată şi depusă pentru finanţare din fonduri nerambursabile.

La nivel de activităţi structurate pe principalele domenii de responsabilitate:
I.  ASPECTE LEGATE DE PROCESELE DE NEGOCIERE ŞI REPREZENTARE LA NIVEL UE:

În conformitate cu art. 15 1 din Ordinul ministrului sănătăţii nr. 545 din 26 mai 2010 pentru aprobarea regulamentului de organizare şi funcţionare a Ministerului Sănătăţii, cu modificările ulterioare, Compartimentul Afaceri Europene are următoarele atribuţii:

a)coordonează şi monitorizează reprezentarea Ministerului Sănătăţii la grupurile de lucru ale instituţiilor comunitare, precum şi la întâlnirile la nivel înalt cât şi cele pregătitoare ale consiliilor de miniştri / reprezentanţilor permanenţi;

· asigură coordonarea instituţională a procesului de formulare a poziţiei României faţă de propunerile de acte legislative comunitare;

· coordonează grupul de experţi instituţional responsabil cu elaborarea punctelor de vedere tehnice asupra documentelor aflate în dezbatere la nivel comunitar. 

b)monitorizează şi coordonează la nivel instituţional poziţia României în acţiunile introduse în calitate de parte sau intervenient la Curtea de Justiţie a Uniunii Europene, altele decât procedura de infringement  (acţiuni directe, trimiteri prejudiciale) cu relevanţă pentru domeniul de activitate al Ministerului; 

c) gestionează informaţiile clasificate în domeniile specifice de activitate;

Din punct de vedere al afacerilor europene, CAE a avut ca obiectiv în anul 2010, identificarea şi susţinerea unor poziţii clare, concrete şi pragmatice faţă de temele europene dezbătute în domeniul sănătăţii, dar şi în legătură cu obiectivele naţionale de dezvoltare şi propriile sale obiective strategice. CAE a avut rolul principal în privinţa coordonării intraministeriale a elaborării poziţiilor României care au fost exprimate în cadrul Consiliului Uniunii Europene-EPSCO, Comitetului Reprezentanţilor Permanenţi şi grupurilor de lucru ale Consiliului şi ale Comisiei Europene. De asemenea, CAE a coordonat stabilirea poziţiilor României faţă de priorităţile preşedinţiei rotative a Consiliului Uniunii Europene.

Formularea poziţiei României:

În cadrul procesului de formulare a poziţiei naţionale, CAE reprezintă structura de sinteză, care analizează toate aspectele relevante privind elaborarea mandatelor/mandatelor generale şi asigură coerenţa şi continuitatea poziţiilor susţinute în cadrul dezbaterilor de la nivel comunitar.

CAE a avizat mandatele Ministerului Sănătăţii în cadrul grupurilor de lucru, comitetelor sau ale formaţiunilor Consiliului UE. Mandatul este rezultatul procesului intern de stabilire a poziţiilor faţă de agenda europeană, este varianta finală agreată de toate părţile participante la procesul decizional intern. Direcţiile de specialitate din cadrul MS elaborează mandatul de reprezentare din punct de vedere tehnic. Poziţia României este determinată de o analiză din punct de vedere al oportunităţii politice, în urma unui proces de coordonare între punctele de vedere relevante ale direcţiilor de specialitate şi experţi.

În anul 2010 a fost asigurată participarea şi coordonarea poziţiei României pentru un număr de 110 grupuri de lucru la nivelul Consiliului UE, 24 reuniuni COREPER, 4 reuniuni ministeriale informale precum şi 2 reuniuni ministeriale EPSCO, cu precizarea ca pentru reuniunile de nivel înalt, CAE a coordonat pregătirea dosarului delegaţiei MS.

 Propuneri negociate:

 Propunere de directivă a Parlamentului European şi a Consiliului privind aplicarea drepturilor pacienţilor în cadrul asistenţei medicale transfrontaliere

Propunerea de directivă a fost adoptată de COM la data de 2 iulie 2008, în cadrul Agendei sociale reînnoite. Dosarul a fost unul extrem de sensibil cu implicaţii importante asupra sistemelor naţionale de îngrijiri de sănătate. România a avut în negocieri o poziţie prudentă pe de-o parte recunoscând importanţa unui document european care să asigure un cadru clar pentru îngrijirea medicală transfrontalieră dar, pe de cealaltă parte, militând pentru un echilibru între nivelurile naţional şi transfrontalier în furnizarea îngrijirilor medicale care să permită sustenabilitatea financiară a sistemului naţional de sănătate.

Astfel, la data de 19 ianuarie 2011, prin vot în şedinţă plenară, în a doua lectură, Parlamentul European a adoptat proiectul de directivă privind drepturile pacienţilor la asistenţa medicală transfrontalieră;
Propunere de directivă a Parlamentului European şi a Consiliului de modificare a Directivei 2001/83/CE privind prevenirea pătrunderii în lanţul legal de provizionare a medicamentelor falsificate în ceea ce priveşte identitatea, istoricul sau sursa acestora.
PRES a obţinut acordul COREPER asupra textului sau de compromis ceea ce a permis finalizarea dosarului prin acord în prima lectura cu PE. RO a susţinut propunerea PRES. 

Propunere de regulament al Parlamentului European şi al Consiliului de modificare, în ceea ce priveşte farmacovigilenţa medicamentelor de uz uman, a Regulamentului (CE) nr. 726/2004 de stabilire a procedurilor comunitare privind autorizarea şi supravegherea medicamentelor de uz uman şi veterinar şi de instituire a unei Agenţii Europene pentru Medicamente şi Propunere de directivă a Parlamentului European şi a Consiliului de modificare, în ceea ce priveşte farmacovigilenţa, a Directivei 2001/83/CE de instituire a unui cod comunitar cu privire la medicamentele de uz uman.
PRES HU a anunţat se va focaliza pe informarea pacienţilor asupra medicamentelor cu reţetă. Aceasta va avea ca principal obiectiv respectarea criteriilor privind o informare obiectivă şi completă a pacienţilor, de către industria de profil.

Propunere de regulament al Parlamentului European şi al Consiliului privind introducerea pe piaţă şi utilizarea produselor biocide - Acord politic

RO şi-a dat acordul pentru acest document în cadrul Consiliului de Mediu ce a avut loc în data de 20 decembrie a.c.

Propunere de regulament al Parlamentului European şi al Consiliului de modificare a Directivei 2001/18/CE în ceea ce priveşte posibilitatea statelor membre de a restricţiona sau de a interzice cultivarea de OMG-uri pe teritoriul lor

Crearea unui grup de lucru ad-hoc a fost decisă de Comitetul Reprezentanţilor Permanenţi, având în vedere specificitatea subiectului şi necesitatea de a analiza toate diversele sale aspecte, pentru a permite o examinare integrată a pachetului propus privind OMG-urile, ţinând seama de aspectele agricole, de mediu, economice şi juridice. Mandatul grupului de lucru este acela de a examina comunicarea şi proiectul de regulament şi de a analiza toate diversele sale aspecte, ţinând cont de recomandarea de însoţire a Comisiei privind coexistenţa. Grupul de lucru ad-hoc şi-a început activitatea în septembrie 2010, succedându-i Grupului de lucru pe probleme de mediu. Grupul de lucru ad-hoc trebuie să raporteze cu regularitate către Coreper în vedere pregătirii lucrărilor Consiliului. 

Propunere de Regulament al PE şi al CONS cu privire la novel food, ce amendează Regulamentul (CE) Nr. 1331/2008, Regulamentul (CE) 258/97 şi Regulamentul(CE) No1852/2001  

Acest act normativ a fost reluat spre dezbatere în cursul preşedinţiei actuale, în grupurile de lucru de la Consiliu, existând numeroase controverse cu privire la folosirea produselor rezultate din animale clonate precum şi de la descendenţii lor.

INFORMĂRI DIVERSE
1. Parteneriatul european pentru inovare în domeniul îmbătrânirii active şi a sănătăţii

PRES BE a anunţat intenţia de declarare a anului 2012 ca an al îmbătrânirii active. eSănătatea va avea un aport important, suplimentar la acest demers. Nu se creează noi instrumente, ci o sinergie mai bună între politicile în materie şi instrumentele disponibile, prin încurajarea cooperării creatoare. A fost lansată dezbaterea publică şi se aşteaptă idei şi contribuţii. Primul document de concepţie va apărea în 2011.
2. Informarea privind „drogurile legale” (legal highs) (substanţe psihoactive cu efect halucinogen – RO „etnobotanice”).

Acestea au creat probleme majore la nivel naţional şi mai ales în rândul tinerilor. Ca şi în problematica viruşilor pe internet, SM sunt vulnerabile, deoarece sunt cu un pas în urmă. Comisarul Dalli a discutat cu comisarul pentru justiţiei pe acest subiect, iar consultările vor continua. Se va aborda problematica în grupul de lucru orizontal - DROC, începând cu primul semestru al anului 2011. Se aşteaptă reacţia COM privind elaborarea unui raport pe substanţele psihoactive şi ulterior, adoptarea unei Strategii în domeniu.
Propuneri ce vor fi redeschise spre negociere:
1. Revizuirea Directivei Timp de lucru-2003/88/CEE 

Obiectivul este adaptarea directivei la noile realităţi create de patternurile de lucru şi clarificarea modului de implementare al Directivei în special privind problema on-call time. Timp estimat pentru adoptare: al treilea trimestru din 2011.

2. Propunere de revizuire a Deciziei privind bolile transmisibile completată de o iniţiativă de prevenire şi control a altor ameninţări transfrontaliere la nivel UE

Iniţiativa Securizarea Sănătăţii îşi propune să revizuiască şi să actualizeze legislaţia existentă la nivel UE în domeniul bolilor transmisibile (Decizia 2119/98 şi deciziile subsecvente de implementare) şi să consolideze colaborarea la nivel european în ceea ce priveşte ameninţările majore transfrontaliere la adresa sănătăţii din perspectivă globală luând în considerare mecanismele şi structurile existente la nivel UE.

3. Propunere de revizuire a Directivei tutun (2001/37/CE) privind producţia, prezentarea şi comercializarea produselor de tutun.
Pregătirea participării la Reuniunile Consiliilor Ministeriale

A. Reuniunea Consiliului EPSCO, secţiunea sănătate şi protecţia consumatorului, (Luxemburg, 8 iunie 2010)

La data de 8 iunie a.c. a avut loc reuniunea Consiliului EPSCO, secţiunea sănătate. Reuniunea a fost prezidată de Trinidad Jimenez, ministrul sănătăţii din Spania. Comisia Europeană a fost reprezentată de John Dalli, comisar european pentru sănătate. Delegaţia română a fost condusă de Adrian Streinu Cercel, secretar de stat în cadrul Ministerului Sănătăţii.

Deliberări privind actele legislative

A1.
Propunere de directivă a Parlamentului European şi a Consiliului privind aplicarea drepturilor pacienţilor în cadrul asistenţei medicale transfrontaliere 

A2.
Propunere de regulament al Parlamentului European şi al Consiliului privind informarea consumatorilor referitoare la produsele alimentare
Prin proiectul de Regulament privind informarea consumatorilor privind produsele alimentare:

· Se urmăreşte o abordare globală şi evolutivă a informării consumatorilor referitoare la produsele alimentare pe care le consumă;

· Extinderea aplicării actului normativ pe tot lanţul alimentar şi în unităţile de alimentaţie colectivă;

· Introducerea obligativităţii etichetării nutriţionale;

· Etichetele produselor alimentare trebuie să fie clare şi uşor de înţeles pentru a ajuta consumatorii care doresc să facă alegeri mai bine informate în privinţa produselor alimentare şi a regimului alimentar. Lizibilitatea este un element important în maximizarea posibilităţii ca menţiunile etichetei să poată influenţa publicul şi că tipărirea cu litere de mici dimensiuni este una din principalele cauze de nemulţumire a consumatorilor faţă de etichetele produselor alimentare.

România acordă o importanţă deosebită acestui dosar pe care îl consideră parte integrantă a eforturilor de promovare a unor obiceiuri alimentare sănătoase în rândul cetăţenilor europeni. 

România susţine propunerea de introducere de prevederi pentru asigurarea lizibilităţii informaţiilor oferite consumatorilor prin criteriul dimensiunii minime a caracterelor utilizate în etichetare, cu excepţia ambalajelor de dimensiuni mici. În acest sens este necesară definirea la nivel comunitar a noţiunii de „ambalaj mic”. 

România susţine introducerea de prevederi clare în ceea ce priveşte responsabilitatea operatorilor economici pe tot lanţul alimentar privind etichetarea alimentelor astfel încât să uşureze identificarea acestora şi să se asigure o uniformitate a controlului la nivel comunitar.
Activităţi fără caracter legislativ
A3.
Egalitate şi sănătate în toate politicile: Solidaritate în domeniul sănătăţii


Sănătatea şi echitatea nu sunt valori importante doar în sine, acestea au, de asemenea, o importanţă economică. Asigurarea unor şanse echitabile ale stării de sănătate pentru toţi este fundamentală dacă societăţile europene îşi susţin valorile şanselor egale, dreptăţii sociale şi solidarităţii în forma stabilită în tratatele UE succesive de către statele membre. 


România susţine acţiunea europeană în reducerea inegalităţilor în  sănătate aşa cum este exprimată în documentele programatice europene şi se raliază ambiţiei europene de a creşte coeziunea socială şi de a asigura dezvoltarea durabilă şi de a  anticipa schimbările demografice în special în  contextul în care anul 2010 este declarat Anul European privind combaterea sărăciei şi a excluziunii sociale.
A4.
Acţiuni de reducere a aportului de sare în rândul populaţiei în vederea unei sănătăţi mai bune

Îndeplinirea de către România a măsurii de reducere a consumului de sare, măsură propusă de acest document, va avea un impact pozitiv asupra stării de sănătate a populaţiei. Acţiuni în acest sens se impun, avându-se în vedere datele statistice cuprinse în Buletinul informativ nr.13/2008 al Centrul Naţional pentru Organizarea şi Asigurarea Sistemului Informaţional şi Informatic în domeniul sănătăţii:

- 2 milioane de persoane hipertensive (prevalenţa fiind de 8631%ooo )

- 1 milion de persoane cu cardiopatie ischemică (prevalenţa fiind de  4527%ooo)

-  prevalenţa AVC a fost de 1081,97%ooo.
România este de acord cu adoptarea Concluziilor Consiliului referitoare la acţiunile de reducere a consumului de sare în alimentaţie pentru îmbunătăţirea stării de sănătate. 

Acţiuni derulate pentru îndeplinirea măsurilor propuse prin acest document:

· organizarea în prima jumătate a lunii iunie a.c. a unei întâlniri între reprezentanţii Ministerul Sănătăţii şi cei ai industriei alimentare (ROMALIMENTA, ROMPAN, ANAMOB, Asociaţia Română a Cărnii, Mc Donald’s România SRL, US Food Network SA - KFC) pentru discutarea acţiunilor de reformulare a alimentelor pentru sare;

· finalizarea şi adoptarea Planului Naţional de Acţiune pentru Alimentaţia şi Nutriţia Populaţiei (2010-2015) până la sfârşitul lunii iulie a.c. 
B. Reuniunea Consiliului EPSCO, secţiunea sănătate şi protecţia consumatorului, (Bruxelles, 7 decembrie 2010)

Componenţa delegaţiei României: 
- D-nul Prof. Dr. Adrian Streinu-Cercel, secretar de stat, Ministerul Sănătăţii 

- D-na Dr. Amalia Canton, director, Ministerul Sănătăţii
Deliberări privind actele legislative

B1.
Propunere de regulament al Parlamentului European şi al Consiliului privind informarea consumatorilor referitoare la produsele alimentare
Principalele modificări aduse etichetării în general sunt următoarele:

· responsabilităţile diferiţilor operatori de-a lungul lanţului de aprovizionare din sectorul alimentar sunt clarificate;

· pentru a îmbunătăţi lizibilitatea menţiunilor de etichetare este introdusă o dimensiune minimă a caracterelor de tipărire pentru informaţiile obligatorii;

· produsele alimentare care nu sunt preambalate vândute de comercianţii cu amănuntul şi unităţile de restauraţie colectivă ar trebui să conţină informaţii privind ingredientele cu efect alergenic;

· dat fiind caracterul specific al vinurilor, băuturilor spirtoase şi berii, propunerea prevede o raportare a Comisiei privind aplicarea normelor actuale privind etichetarea nutriţională obligatorie şi enumerarea ingredientelor pe produsele respective cu posibilitatea adoptării de norme specifice;

· cu privire la etichetarea referitoare la ţara de origine sau locul de provenienţă al produselor alimentare, cerinţa de bază din legislaţie este menţinută. Prin urmare, această etichetare este voluntară, dar dacă absenţa acestor informaţii ar putea induce în eroare consumatorul, etichetarea devine obligatorie. 

România a susţinut ideea de armonizare a legislaţiei la nivelul UE în ceea ce priveşte informaţiile de pe etichetele produselor alimentare şi consideră că armonizarea legislaţiei este singura modalitate de garantare a pieţei unice europene şi libera circulaţie a mărfurilor, cu condiţia să permită consumatorilor să facă alegeri informate şi protejează interesul legal al producătorilor. 

Activităţi fără caracter legislativ
B2.
Urmarea concluziilor Consiliului privind lecţiile care trebuie desprinse de pe urma pandemiei A(H1N1) - Securitatea sanitară în Uniunea Europeană în ceea ce priveşte elaborarea unui mecanism de achiziţii publice comune de vaccinuri şi medicamente antivirale 

România şi-a exprimat totdeauna disponibilitatea participării la toate activităţile de sănătate publică promovate în comun de către statele membre. Este sigur că implementarea unor mecanisme coordonate de răspuns în caz de pandemie reprezintă măsura cheie de limitare a efectelor acesteia.

În privinţa asigurării continuităţii activităţii serviciilor de importanţă vitală, România aplică Planul de Protecţie Civilă, actualizat în timp real, de asemenea manieră, încât acordă sprijin serviciilor de sănătate şi altor autorităţi, punând la dispoziţie infrastructura proprie pentru asigurarea coordonării măsurilor. Autorităţile responsabile monitorizează informaţiile disponibile în reţelele informatice specifice de la nivel European, respectând continuitatea planning-ului la nivelul Uniunii Europene.

Experienţa din anul 2009,  determinată de declanşarea pandemiei de gripă a reprezentat o provocare şi un exerciţiu pentru sistemele de sănătate din întreaga lume, iar lecţiile învăţate în această experienţă ne vor ajuta să stabilim o colaborare mai strânsă între state, în special în cadrul Uniunii Europene şi să ne stabilim ţinte clare şi concrete de acţiune pentru viitor, atât la nivel naţional dar şi internaţional.  

Scopul acestei dezbateri este acela de a stabili cu claritate care ar trebui să fie calea de urmat privind achiziţiile publice comune, cu participare voluntară, ale vaccinurilor pandemice. 
B3.
Raportul comun al Comisiei şi al Comitetului pentru politică economică privind sistemele de sănătate din Europa

Responsabilitatea pentru rezultate corecte ale stării de sănătate se află atât în interiorul cât şi în afara sistemelor de sănătate. Profesioniştii din domeniul sănătăţii pot juca un rol important, însă limitat, în îmbunătăţirea sănătăţii populaţiei. Considerăm ca important pentru îndeplinirea echităţii în sănătate o mai bună conştientizare în rândul factorilor de decizie în toate sectoarele de politică şi o cooperare mai intensă între sectorul sănătăţii şi celelalte sectoare astfel încât problema sănătăţii şi a echităţii în domeniul sănătăţii să fie înglobată în elaborarea tuturor politicilor. Progresul real depinde de transformarea echităţii în domeniul sănătăţii într-o prioritate la cele mai înalte niveluri din guvern. Doar în acest context, pot fi întreprinse acţiuni consistente pentru a garanta că toate politicile consolidează sănătatea mai degrabă decât o subminează.

România sprijină acţiunile europene ce promovează ameliorarea stării de sănătate a tuturor cetăţenilor europeni, întrucât prin realizarea ţintelor propuse se vor înregistra trenduri pozitive la nivelul sistemelor de sănătate.

B4.
Investiţii în profesioniştii de mâine din domeniul sanitar din Europa: acţiuni pentru inovare şi cooperare

România a fost de acord cu adoptarea concluziilor Cons.

B5.
Inovare şi solidaritate în sectorul farmaceutic

România a fost de acord cu adoptarea concluziilor Cons.
B6.
Abordări inovatoare pentru bolile cronice la nivelul sistemelor de sănătate publică şi al sistemelor de sănătate

România a fost de acord cu adoptarea concluziilor Cons.
 Au fost adoptate concluziilor CONS cu privire la 

1) Conferinţa „Investiţii în viitorul forţei de muncă în domeniul sănătăţii din Europa: posibilităţi de inovare şi de colaborare”. 

Cartea verde şi codul de bune practici sunt rezultate concrete al Conferinţei. Până la nivelul anului 2012, COM şi SM se angajează să elaboreze un Plan de Acţiune, care va constitui cadrul general pentru abordarea personalului din sănătate şi sprijinul conferit acestuia, la nivel european şi naţional. COM a arătat că subiectul este unul cu miză pentru viitor, avându-se în vedere necesitatea pentru pregătirea unui personal medical, suficient şi calificat şi a situaţiei privind îmbătrânirea acestora (cu o abordare transversală).

2) Conferinţa „Inovarea şi solidaritatea în domeniul produselor farmaceutice”.

COM a arătat că prin utilizarea principiilor de inovare şi solidaritate se vor asigura cele mai bune îngrijiri medicale şi acces echitabil la medicamente în SM UE. A anunţat că se va revizui Directiva privind testele clinice pentru a se întări cooperarea SM în domeniul HTA.

3) Conferinţa „Abordări inovatoare pentru bolile cronice în sistemele de sănătate publică şi de îngrijire medicală”.

PRES a anunţat că unul dintre principalele obiective îl constituie politicile centrate pe pacienţi privind bolile cronice, pentru a se reduce inegalităţile dintre sistemele de sănătate. Aceasta va constitui un proces de reflecţie până în anul 2012. A invitat COM să includă bolile cronice în programele de cercetare şi iniţiativă din cadrul Strategiei 2020. Trebuie continuate eforturile, începute de PRES şi continuate de următoarele preşedinţii, cu privire la acţiunile de prevenire a cancerului prin elaborarea unui Plan de Acţiune împotriva maladiei.

COM a indicat că bolile cronice reprezintă principala cauză de deces în UE şi de aceea este necesară o abordare inovatoare împotriva acestei maladii. A apreciat că Parteneriatul pentru Inovaţie trebuie să fie între priorităţile următoarelor PRES (HU şi PL) pentru activităţile de promovare a sănătăţii şi de prevenţie
C. Reuniuni informale ale miniştrilor sănătăţii:

Reuniunea Informală a Miniştrilor Sănătăţii de la Madrid, în perioada 22-23 aprilie 2010

În perioada 22-23 aprilie 2010, a avut loc la Palatul Municipal al Congresului din Madrid, Reuniunea Informală a Miniştrilor Sănătăţii. În ziua de 21 aprilie a fost Conferinţa experţilor ,,Solidaritate în sănătate’’ pentru definirea poziţiei comune a tuturor statelor membre. Principala temă a reuniunii, aşa cum a reieşit din priorităţile preşedinţiei spaniole a UE, în ceea ce priveşte progresul către egalitate în sănătate, a tratat determinanţii sociali ai  sănătăţii. Datorita norului vulcanic, prezenta statelor membre a fost deficitară.

CAE a pregătit dosarul de poziţie al României, reprezentarea fiind asigurată de către Ambasada României la Madrid.

Reuniunea Informală a Miniştrilor Sănătăţii de la Bruxelles, în perioada 5-6 iulie 2010

În perioada 5-6 iulie 2010, a avut loc la Palatul d’Egmont din Bruxelles, Reuniunea Informală a Miniştrilor Sănătăţii, reuniune ce a reprezentat debutul preşedinţiei belgiene a Uniunii Europene. 

 Principala temă a reuniunii a fost de a evidenţia aportul Uniunii Europene în lupta împotriva cancerului şi de a consolida eforturile comune ale tuturor statelor membre. Există numeroase iniţiative realizate de către UE, încă din 1986, cu toate acestea se simte nevoia de a se confirma angajamentul politic şi a se discuta despre cum se poate consolida eforturile comune ale statelor membre în această luptă. O altă temă principală a reuniunii informale a fost referitoare la ameninţările la adresa sănătăţii în general, şi mai precis referitoare la  pandemia de gripă A (H1N1). 

Conferinţa ministerială, La Hulpe, Belgia, 9-10 septembrie 2010

În perioada 9 – 10 septembrie 2010 a avut loc în La Hulpe, Belgia, Conferinţa ministerială ,, Investiţia în muncă în domeniul sănătăţii în Europa de mâine: domeniul de aplicare pentru inovaţie şi colaborare’’.

Conferinţa este inspirată din domeniul de aplicare pentru inovaţie şi solidaritate în sănătate, aceasta fiind principala temă a preşedinţiei belgiene.

Priorităţile PRES HU (primul semestrul 2011)

PRES HU a anunţat că se va concentra prioritar pe cariera şi parcursul profesional al personalului medical, inclusiv cu privire la mobilitatea pacienţilor şi a doctorilor în contextul situaţiei economice mondiale dificile, care va face obiectul unui amplu proces de reflecţie. Acest subiect este considerat unul care depăşeşte competenţele naţionale şi necesită o dezbatere şi o abordare comună la nivelul UE (se va încerca găsirea unor răspunsuri la mai multe provocări: investiţiile în sistemele de sănătate, activitatea cadrelor medicale, dezvoltarea îngrijirilor de sănătate transfrontaliere).

Alte priorităţi menţionate:

· Conferinţa ministerială privind eSănătatea (10-13 mai 2010, Budapesta);

· Elaborarea Raportului COM privind informarea pacienţilor asupra produselor medicale cu reţetă;

· Capacitatea de reacţie în caz de epidemii;

· Sănătatea copiilor şi a copiilor emigranţilor;

· Sănătatea mintală (conferinţă dedicata pe subiect).

A afirmat că se doreşte o mai mare implicare, la nivel european, în acţiunile care au la bază principiile prevenţiei în domeniul sănătăţii publice. 

Comisia Europeană s-a declarat de acord cu programul PRES HU, căreia îi va acorda întreg sprijinul. Subiectul privind investiţiile de durată în sistemele de sănătate se va aborda şi în cadrul Consiliului ministerial informal (aprilie 2011, Budapesta).

II. PROCESUL DE ARMONIZARE A LEGISLAŢIEI NAŢIONALE CU REGLEMENTĂRILE UNIUNII EUROPENE 
În conformitate cu art. 15 1 din Ordinul ministrului sănătăţii nr. 545 din 26 mai 2010 pentru aprobarea regulamentului de organizare şi funcţionare a Ministerului Sănătăţii, cu modificările ulterioare, Compartimentul Afaceri Europene are următoarele atribuţii:

CAE avizează, în mod obligatoriu, proiectele de acte normative care urmăresc transpunerea în legislaţia naţională a actelor normative ale UE şi examinează, sub aspectul compatibilităţii cu reglementările europene, propunerile legislative iniţiate de Ministerul Sănătăţii. După adoptarea actului legislativ comunitar şi demararea procesului de transpunere/de implementare Compartimentul Afaceri Europene urmăreşte  asigurarea compatibilităţii legislaţiei interne cu dreptul Uniunii Europene.

La nivel instituţional CAE, activează ca structură responsabilă pentru coordonarea activităţii de transpunere a prevederilor europene, fiind totodată singura structură abilitată să  notifice, electronic, către coordonatorul naţional, măsurile naţionale de executare din domeniul de competenţă al Ministerului Sănătăţii , potrivit procedurilor instituite de structura naţională.

Din momentul în care directivele intră în vigoare, CAE urmăreşte ca direcţiile şi structurile responsabile ale Ministerului să îşi asume transpunerea directivelor, veghează să existe o continuitate necesară în vederea asigurării se asigură că termenele pentru transpunere şi notificare sunt respectate.

Lunar, CAE scanează Jurnalul Oficial al Uniunii Europene pentru identificarea de acte normative comunitare aflate în sfera de competenţă a instituţiei şi  informează structurile de specialitate în acest sens. Centralizează raportările periodice ale direcţiilor în legătură cu stadiul procesului de transpunere şi notificare şi raportează aceste informaţii coordonatorului naţional.

În anul 2010:

CAE a continuat activitatea de coordonare şi monitorizare a procesului de transpunere a legislaţiei comunitare în domeniul sănătăţii în legislaţia internă, de analizare a disfuncţionalităţilor care apar în implementarea politicilor comunitare şi de înaintare a unor propuneri de eliminare a acestora în domeniul de activitate al instituţiei noastre;

Ca urmare a activităţii de scanare periodică realizată de Compartimentul Afaceri Europene au fost identificate 19 directive în responsabilitatea de transpunere a MS publicate în Jurnalul Oficial al Uniunii Europene în perioada ianuarie 2010-1 decembrie 2010.

În perioada ianuarie –decembrie 2010 au fost notificate Comisiei Europene prin reprezentantul instituţional un număr total de 41 de directive din care 31 directive publicate în 2009 şi 10 directive în 2010.

Au  fost monitorizate directivele de transpus în primul semestru al anului 2011 un număr de 6 directive (2 publicate în anul 2009 şi 4 directive publicate în 2010).

Au fost avizate 54 acte normative ca urmare a analizei de compatibilitate cu prevederile comunitare.

III. ACŢIUNI ÎN CONSTATAREA NEÎNDEPLINIRII OBLIGAŢIILOR DECLANSATE ÎMPOTRIVA ROMÂNIEI
În anul 2010, România a primit patru notificări de punere în întârziere pentru necomunicarea măsurilor de transpunere în termenul prevăzut. Au fost vizate un număr total de 20 acţiuni.

· 26 martie 2010- Infograma nr.2401 (termen răspuns -26 mai 2010) – MS: 1 directivă Răspunsul autorităţilor române a fost comunicat în termen semnalând îndeplinirea obligaţiilor de notificare;

· 31 mai 2010- Infograma nr. 4094 (termen răspuns -31 iulie 2010) – MS: 5 directive Răspunsul autorităţilor române a fost comunicat în termen semnalând îndeplinirea obligaţiilor de notificare;

· 16 iulie 2010- Infograma nr. 5551 (termen răspuns -16 septembrie 2010) – MS: 7 directive: Răspunsul autorităţilor române a fost comunicat în termen semnalând îndeplinirea obligaţiilor de notificare pentru şase directive. Pentru cea de a 7 a directivă a semnalat adoptarea actului normativ de transpunere. Procedura de notificare în acest caz a fost îndeplinită în 15 septembrie;
· 20 septembrie 2010- Infograma nr. 6876 (termen răspuns -16 noiembrie 2010) – MS: 7 directive: Răspunsul autorităţilor române a fost comunicat în termen semnalând îndeplinirea obligaţiilor de notificare;
Tot în anul 2010, Ministerul Sănătăţii a transmis răspunsul la avizul motivat în acţiunea declanşată pentru transpunerea incorectă a apei destinată consumului uman-etapa a doua a procedurii necontencioase. 

Toate acţiunile au fost clasate în faza precontencioasă.
Prin intermediul Departamentului pentru Afaceri Europene s-au primit şase cereri de formulare observaţii având ca obiect pronunţarea unor hotărâri preliminare.
Compartimentul Afaceri Europene a iniţiat în anul 2010 următoarele:
· S-a actualizat ordinul privind reprezentanţii Ministerului în grupul de lucru contencios comunitar.

· Au fost desemnaţi responsabilii instituţionali privind gestionarea documentelor aferente procedurilor de infringement în sistem electronic conform pct. 5-8 din Memorandumul cu titlul Metodologia privind reprezentarea României în faţa CJUE, a TPI şi a celorlalte instituţii comunitare, în cadrul procedurilor prevăzute la art. 3 alin 1 lit. j din OUG nr. 133/2006.
· S-a participat prin reprezentantul instituţional la întâlnirile grupului de lucru interministerial permanent  contencios comunitar.

· S-au desemnat reprezentanţii instituţionali pentru gestionarea procedurilor şi documentelor primite prin sistemul EU PILOT conform prevederilor memorandumului cu tema: “ Măsuri pentru asigurarea în termen a răspunsurilor autorităţilor române la solicitările de informaţii ale Comisiei Europene, transmise prin intermediul bazei de date EU Pilot” aprobat în şedinţă de Guvern în data de 10 noiembrie 2010.

 IV. SOLICITĂRI DE INFORMAŢII TRANSMISE DE COMISIA EUROPEANĂ, ALTELE DECÂT CELE FORMULATE ÎN CADRUL ACŢIUNILOR DECLANSATE
Potrivit Metodologiei privind reprezentarea României în faţa Curţii de Justiţie a Comunităţilor Europene, a Tribunalului de Primă Instanţă şi a celorlalte instituţii comunitare, în cadrul procedurilor prevăzute de art. 3 alin. (1) lit. j) din OUG nr. 133/2006, aprobată prin memorandum al Guvernului României, la data de 6 mai 2009, în privinţa solicitărilor de informaţii ale Comisiei privind respectarea dreptului comunitar, altele decât cele formulate în cadrul acţiunilor declanşate, autorităţile competente în domeniul care face obiectul solicitării sunt cele care elaborează răspunsul. După primirea avizului DAE, autorităţile competente sunt cele care înaintează răspunsul Comisiei prin intermediul RPRO. 

Pe parcursul anului 2010 s-au primit 3 solicitări de informaţii suplimentare după cum urmează:

· Scrisoarea Comisiei Europene cu privire la transpunerea în legislaţia naţională a Directivei 2010/3/UE a Comisiei din 1 februarie 2010 de modificare, în scopul adaptării la progresele tehnice, a anexelor III şi VI la Directiva 76/768/CEE a Consiliului cu privire la produsele cosmetice (nr. RP RO 1274/ 19.02.2010)

· Scrisoarea Comisiei Europene din 28 septembrie 2009, având ca obiect cererea de informaţii suplimentare privind transpunerea în legislaţia română a Directivei 2006/7/CE privind gestionarea calităţii apei pentru scăldat şi de abrogare a Directivei 76/160/CEE (infograma Rep Perm  nr. 7216/01.10.2010 )
· Scrisoarea Comisiei Europene cu privire la transpunerea în legislaţia naţională a Directivei 2010/4/UE a Comisiei din 8 februarie 2010 de modificare, în scopul adaptării la progresele tehnice, a anexei III la Directiva 76/768/CEE a Consiliului cu privire la produsele cosmetice (nr. RP RO 1431/ 2.03.2010)
De asemenea, la data de 15 noiembrie 2010, prin Compartimentul Afaceri Europene s-a transmis Raportul anual privind metodele alternative de înlocuire a experimentelor pe animale în domeniul produselor cosmetice, ca urmare a solicitării COM (DG SANCO) (Infograma nr. 6358 din 3 septembrie).

V. RELAŢIA CU PARLAMENTUL EUROPEAN ŞI CU STATELE MEMBRE UE
Activitatea are ca obiective principale asigurarea unui cadru structurat şi coerent pentru gestionarea relaţiei cu Parlamentul European şi relaţionarea cu statele membre UE în procesul de promovare a poziţiilor României la nivelul UE
În anul 2010 

· A fost nominalizat reprezentantul instituţional pentru mecanismul de cooperare cu europarlamentarii români conform  prevederilor unui Memorandum, aprobat de Primul Ministru la 30 martie 2010, privind înfiinţarea unui mecanism de cooperare periodică între executiv şi europarlamentarii români, în scopul consolidării dialogului cu aceştia în ceea ce priveşte propunerile legislative din domeniile aflate în procedura de codecizie.

· Au fost, de asemenea, gestionate dosarele de briefinguri în responsabilitatea Ministerului Sănătăţii pentru europarlamentarii români.

VI. DIRECTIVA 2006/123/CE PRIVIND SERVICIILE ÎN CADRUL PIEŢEI INTERNE
· Adoptată în 2006 /Termen transpunere:decembrie 2009 

· Transpusă parţial prin OUG 49/2009 

· Stabileşte dispoziţii generale  pentru a facilita exercitarea libertăţii de stabilire pentru prestatorii de servicii care provin dintr-unul din statele membre UE, precum şi libera circulaţie a serviciilor în spaţiul intracomunitar. 

· Autorităţile naţionale sectoriale au obligaţia de a asigura compatibilizarea legislaţiei din sfera de competenţă cu prevederile directivei -2009: amplu exerciţiu de scanare a legislaţiei sectoriale conform metodologiei DAE 

· Începând cu ianuarie 2010, statele membre s-au angajat într-un amplu proces de evaluare reciprocă a modului de transpunere a directivei, datorită diferenţelor multiple de abordare şi interpretare în ceea ce priveşte legislaţia secundară incidentă 

· Compartimentul Afaceri Europene este coordonatorul instituţional al dosarului Directiva Servicii. 
În 2009, MS a adoptat Ordinul 1045 din 27 august 2009 privind constituirea grupului de lucru pentru revizuirea legislaţiei în domeniul sănătăţii în vederea compatibilizării cu prevederile  Directivei 2006/123/CE.
În 2010: 

· A desemnat, prin ordin, echipa de evaluare a MS şi a participat la un amplu proces de evaluare reciprocă a modului de transpunere a directivei, ca urmare a obligaţiilor prevăzute de actul comunitar sub forma unor clustere de state. 

· A notificat două ordine în sfera de incidenţă a directivei: (în domeniile dispozitive medicale şi laboratoare de toxicologie).

· A desemnat punctele de contact pentru cooperarea administrativă (platforma IMI) pentru participarea la un proiect pilot de training. 

VII. PARTICIPAREA MINISTERULUI SĂNĂTĂŢII LA BAZA DE DATE EU PILOT
În cadrul şedinţei de guvern din data de 10 noiembrie 2010 a fost aprobat Memorandumul cu tema „Măsuri pentru asigurarea în termen a răspunsurilor autorităţilor române la solicitările de informaţii ale Comisiei Europene, transmise prin intermediul bazei de date EU Pilot”.
Sistemul EU Pilot reprezintă o platformă electronică gestionată de Secretariatul General al Comisiei Europene care are scopul soluţionării într-o fază timpurie a situaţiilor de transpunere incorectă, neaplicare sau aplicare incorectă a dreptului european, situaţii ce pot duce la declanşarea unei proceduri de infringement („acţiuni pre-258”). 

Din momentul participării efective a unui stat membru la EU Pilot, nicio acţiune în constatarea neîndeplinirii obligaţiilor nu va mai fi declanşată de Comisia Europeană fără ca problematica respectivă să facă mai întâi obiectul unei solicitări de informaţii incluse în  acest sistem.

În acest context, pentru asigurarea funcţionării corecte a mecanismului interinstituţional la nivel naţional Ministerul Sănătăţii a desemnat persoanele responsabile cu gestionarea bazei de date EU Pilot la nivel instituţional (titular coordonatorul Compartimentului Afaceri Europene şi supleant reprezentantul Direcţiei Juridice şi Contencios.

VIII. COMITETUL CONSULTATIV PENTRU COORDONARE ÎN DOMENIUL PIEŢEI INTERNE (IMAC) 

Ministerul Sănătăţii a participat la acţiunile desfăşurate prin coordonatorul Compartimentului Afaceri Europene. Astfel, s-a participat la elaborarea punctelor de vedere naţionale privind:

· identificarea şi stabilirea indicatorilor care să stea la baza monitorizării şi evaluării Recomandării Comisiei Europene privind măsurile de ameliorare a funcţionării Pieţei Unice (C(2009)4728) final.

· analiza concluziilor Raportului Mario Monti privind relansarea Pieţei interne Comunicarea „Către un Act privind piaţa unică - Pentru o economie socială de piaţă cu grad ridicat de Competitivitate -50 de propuneri pentru optimizarea muncii, a activităţilor comerciale şi a schimburilor reciproce” COM(2010) 608 final.

· elaborarea poziţiei asupra Comunicării privind funcţionarea pieţelor cu amănuntul, adoptată în luna iulie 2010 privind exerciţiului de monitorizare a pieţei cu amănuntul (retail).
VIII. REGULAMENTUL 764/2008

Compartimentul Afaceri Europene este punct de contact pentru informările despre produsele reglementate de norme tehnice specific naţionale, aşa cum este prevăzut în Regulamentul nr. 764/2008. În această calitate CAE a continuat în anul 2010 să gestioneze solicitările de informaţii primite sub incidenţa mecanismului naţional de coordonare.

IX. STRATEGII UE ŞI MONITORIZARE POSTADERARE
A. Monitorizarea perioadelor de tranziţie

Pentru o serie de domenii ale acquis-ului comunitar, Tratatul de aderare (Anexa VII – măsuri tranzitorii privind România) prevede anumite perioade de tranziţie pentru conformarea la reglementările comunitare. În domeniile respective (mediu, agricultură, energie, transporturi etc.), a fost necesară programarea şi derularea unor măsuri care să conducă la asigurarea pregătirii depline a României pentru momentul încheierii perioadelor de tranziţie. 
Încă din noiembrie 2008, sub coordonarea DAE, un Plan de acţiuni pentru pregătirea încheierii perioadelor de tranziţie care acoperea perioada 2008-2010, aprobat de guvern prin memorandum.

La data de 2 iunie 2010, guvernul a aprobat memorandumul cu tema Actualizarea şi monitorizarea Planului de acţiuni pentru pregătirea încheierii perioadelor de tranziţie. În acest context, în cursul lunii iulie 2010, DAE a lansat procesul de revizuire a planului, solicitând instituţiilor responsabile să analizeze versiunea acestuia elaborată în noiembrie 2008 şi monitorizată pe parcursul anului 2009 şi să completeze, acolo unde este cazul, cu acţiuni menite să corecteze derapajele înregistrate în îndeplinirea angajamentelor şi a termenelor asumate.

Ministerul Sănătăţii are stabilite în tratat perioade de tranziţie în domeniul apei potabile (aplicarea parametrilor potabile conform prevederilor directivei 98/83/CE privind calitatea apei destinate consumului uman) .

Compartimentul Afaceri Europene a monitorizat dosarele în responsabilitatea MS şi a transmis raportările solicitate de DAE pentru august şi respectiv decembrie 2010.

B. Elaborarea poziţiei României privind Strategia Europa 2020

Pe data de 3 martie 2010, COM a publicat comunicarea Europa 2020 - o strategie europeană pentru o creştere inteligentă, ecologică şi favorabilă incluziunii, care a integrat rezultatele dezbaterii publice europene lansate în noiembrie 2009. Strategia va reprezenta noul cadru de referinţă post Lisabona cu obiective până în anul 2020. 

În vederea fundamentării poziţiei României faţă de strategia Europa 2020, CAE a participat la grupurile de lucru constituite de către DAE pentru strategia Europa 2020 şi a contribuit la pregătirea proiectului de Poziţie a  României privind strategia Europa 2020.

C. Pregătirea implementării Strategiei Europa 2020 şi elaborarea PNR 2011-2013

La data de 25-26 martie 2010 a fost adoptat, în cadrul Consiliului European, cadrul general al Strategiei Europa 2020, urmând ca celelalte elemente ale strategiei să fie definitivate pe parcursul anului 2010 şi adoptate de formaţiunile sectoriale ale UE.

Strategia prevede următoarele obiective:

1. Creşterea ratei de ocupare a populaţiei cu  vârsta de 20-64 ani; 

2. Investiţii în cercetare dezvoltare şi inovare;
3. Energie şi schimbări climatice (20/20/20);
4. Educaţie: scăderea ratei părăsirii timpurii a şcolii, creşterea ratei populaţiei cu vârsta de 30-34 ani absolventă a unei forme de educaţie terţiară; 
5. Incluziune socială - reducerea numărului de persoane aflate în  risc de sărăcie;
Ca urmare a adoptării noii strategii, conform procedurilor comunitare (metoda deschisă de coordonare aplicabilă în speţă), statele membre au obligaţia de a demara procesul de translatare la nivel naţional a obiectivelor strategiei prin programe naţionale de reformă care urmăresc, prin intermediul măsurilor propuse, să aducă la îndeplinire aceste ţinte.

La data de 17 noiembrie 2010, România a transmis Comisiei Europene (COM) proiectul Programului Naţional de Reformă 2011 – 2013 (PNR), pentru a fi supus consultărilor preliminare în vederea pregătirii formei definitive a PNR (termen: aprilie 2011).

Compartimentul Afaceri Europene a pregătit mandatul Ministerului Sănătăţii şi a participat la întâlnirile periodice organizate de DAE în acest sens.

Se consideră că accesul la servicii de sănătate publică reprezintă un element important pentru caracterizarea stării de sărăcie. Fără o stare bună de sănătate a populaţiei nu se poate vorbi de o dezvoltare sustenabilă, serviciile sociale şi de sănătate contribuind, de asemenea, la justiţia şi coeziunea socială. Prin dezvoltarea unei infrastructuri sanitare adecvate se va putea susţine obiectivul de îmbunătăţire a accesului persoanelor vulnerabile la servicii de sănătate. Astfel, ca urmare a corespondenţei cu Departamentul pentru Afaceri Europene, Ministerul Sănătăţii a fost inclus în PNR cu măsuri în sprijinirea incluziunii sociale şi investiţii în infrastructura sanitară.
X. PORTALUL DE SĂNĂTATE EU -HEALTH

Portalul de sănătate al UE,  iniţiativă a Programului comunitar privind sănătatea publică 2003-2008, reprezintă portalul oficial al UE în domeniul sănătăţii oferind o gamă largă de informaţii şi date cu privire la chestiuni şi activităţi legate de sănătate atât la nivel european şi internaţional. 

În acest context, o atenţie deosebită se acordă dreptului cetăţenilor UE de a primi informaţii simple, clare şi fundamentate ştiinţific asupra măsurilor de protecţie a sănătăţii şi de prevenire a bolilor. Unul din obiectivele principale ale portalului este de responsabilizare a cetăţenilor pentru îmbunătăţirea sănătăţii lor. 

Portalul este, de asemenea, o sursă importantă de informaţii pentru profesioniştii din domeniul sănătăţii, pentru administraţiile, factorii de decizie şi părţile interesate. Este un instrument accesibil pentru toată lumea, inclusiv pentru  persoanele în vârstă şi persoanele cu handicap, respectând în acest sens normele privind accesibilitatea recunoscute pe plan internaţional.

Pentru a crea un circuit informaţional eficient Comisia Europeană a înfiinţat un Consiliu Editorial alcătuit din reprezentanţi ai statelor membre. 

În anul 2010

· a fost inclus un grup distinct de experţi pentru Portalul de sănătate EU Health;

· s-a creat o componentă distinctă pentru activitatea de afaceri europene pe site-ul ministerului sănătăţii;

· s-a participat la Conferinţa e-health de la Barcelona unde a fost prezentata noua pagina a MS şi România a fost dată exemplu de bună practică.

XI. INFORMAREA SĂPTÂMÂNALĂ DAE –NOTA  PRIVIND ASPECTE ALE PARTICIPĂRII ROMÂNIEI LA ACTIVITATEA UE

Ca urmare a iniţiativei DAE de includere a unei note săptămânale privind aspecte ale participării României la activitatea UE, CAE a elaborat în replică, săptămânal, nota de informare cuprinzând analiza materialelor din şedinţa de guvern referitoare la problematici ce ţin de afaceri europene.

XII. IMPLICAREA ÎN PREGĂTIREA POZIŢIEI PRIVIND PERSEPCTIVA FIANANCIARĂ ŞI REFORMA POLITICII DE COEZIUNE

În contextul pregătirii poziţiei preliminare a României faţă de reforma politicii de coeziune şi noua perspectivă financiară a UE, CAE a elaborat note de analiză şi de poziţie a Ministerului, precum şi adrese de solicitare a includerii domeniului sănătăţii în alocarea de fonduri nerambursabile pentru infrastructura spitalicească.

XIII. ALTE ACTIVITĂŢI DE REPREZENTARE INTERNAŢIONALĂ ŞI EUROPEANĂ

· participarea la demersurile de negociere a unui nou acord de cooperare în domeniul sănătăţii cu Republica Moldova  şi pregătirea semnării la Bucureşti la data de 3 septembrie a acordului; 

· pregătirea dosarului de vizită şi participarea la discuţiile prilejuite de vizita comisarului european pentru probleme de sănătate, d-l John Dalli;

· pregătirea dosarului de vizită şi participarea la discuţiile prilejuite de vizita d-lui Jan Jarab, reprezentantul regional pentru Europa al Înaltului comisar ONU pentru drepturile omului – 15-16 octombrie 2010 ;

· pregătirea dosarelor de vizită ale ministrului sănătăţii în străinătate şi pregătirea dosarelor prilejuite de vizita unor demnitari din planul european şi internaţional;

· participarea, la cea de-a 60-a sesiune a Comitetului regional pentru Europa al Organizaţiei Mondiale a Sănătăţii, Moscova (13-16 septembrie 2010);

· pregătirea dosarului de participare al României la a patra Conferinţă a statelor-părţi la Convenţia Cadru a OMS pentru lupta anti-tutun, Punta del Este, Uruguay, 15-20 noiembrie 2010;

· pregătirea dosarului de vizită şi participarea la discuţiile cu  reprezentanţii Direcţiei Generale Societate Informaţională şi Media (DG INFSO) din cadrul Comisiei Europene, 22 iunie 2010;
· pregătirea dosarului de vizită şi participarea la discuţiile prilejuite de vizita de lucru în România în perioada 13-18 ianuarie 2011 a delegaţiei  Ministerului Sănătăţii din Iordania condusă de domnul ministru dr. dl. Fathi A.M. Abumoghli.
CAP. 19 – RAPORTUL SECRETARIATULUI GENERAL

SECRETARIATUL GENERAL a coordonat în anul 2010 activitatea de elaborare, avizare şi prezentare pentru aprobare de către ministrul sănătăţii şi ulterior în şedinţele Guvernului a unui pachet legislativ alcătuit din: 44 hotărâri ale guvernului, 3 ordonanţe, 9 ordonanţe de urgenţă şi 2 legi.

De asemenea, a coordonat şi monitorizat activitatea de avizare a unui număr de 120 de proiecte de acte normative iniţiate de alte instituţii.

Secretariatul General a coordonat activitatea privind accesul persoanelor fizice şi juridice la informaţiile de interes public. Astfel, au fost organizate 13 dezbateri publice, conform prevederilor Legii nr. 52/2003 privind transparenţa decizională în administraţia publică. La aceste dezbateri au participat aproximativ 300 persoane. Toate  şedinţele publice s-au desfăşurat în prezenţa mass-mediei.
O activitate prioritară a Secretariatului General a vizat gestionarea, potrivit prevederilor legale, a documentelor clasificate. Pentru îndrumarea şi controlul personalului din direcţiile de sănătate publică judeţene cu atribuţii în domeniul gestiunii documentelor clasificate au fost organizate o serie de controale. De asemenea, au fost elaborate documente cu caracter intern privind gestiunea documentelor clasificate.

Alte activităţi:

- s-au realizat colaborări cu ministerele şi cu celelalte organe ale administraţiei publice centrale şi locale;

- s-a asigurat o legătură operativă cu factorii de decizie din minister, cu instituţiile deconcentrate, precum şi cu unităţile aflate în subordinea sau în coordonarea ministerului;

- a fost prezentată ministrului agenda de lucru a şedinţelor de Guvern şi preluate observaţiile ministerului în legătură cu proiectele aflate pe aceasta; 

- au fost rezolvate sarcinile rezultate din desfăşurarea şedinţelor de Guvern şi informat ministrul în legătură cu modul de îndeplinire a acestora;

- a fost asigurată legătura cu Regia Autonomă “Monitorul Oficial” pentru publicarea ordinelor şi instrucţiunilor cu caracter normativ emise de minister;

-  au fost propuse măsuri pentru finalizarea actelor normative iniţiate de minister şi aflate în circuitul de avizare, precum şi pentru finalizarea celor aprobate de Guvern;

- s-a participat la elaborarea strategiilor de dezvoltare şi modernizare a sistemului;

- au fost propuse măsuri şi s-au stabilit priorităţi în scopul optimizării funcţionării ministerului, în ansamblul său ori a diferitelor componente structurale;

- s-a monitorizat, prin personalul desemnat, finalizarea sarcinilor ce revin spre rezolvare Ministerului Sănătăţii şi s-a urmărit evoluţia pe circuitul de avizare a actelor normative, luându-se măsuri pentru avizarea lor în termenele legale;

- au fost centralizate observaţiile şi propunerile direcţiilor de specialitate din minister referitoare la conţinutul documentelor normative şi au fost transmise iniţiatorilor pentru analiză şi introducerea în conţinutul actelor iniţiate;

- reprezentanţi ai Secretariatului general au făcut parte din diverse consilii de administraţie ale spitalelor;

- s-a pregătit, convocat şi asigurat secretariatul şedinţelor Colegiului ministerului;

- reprezentanţi ai Secretariatului general au asigurat secretariatul Comisiei mixte şi al diverselor grupuri de lucru constituite pentru elaborarea actelor normative;

- s-au întocmit rapoartele trimestriale privind controlul managerial intern;

- s-au aprobat şi monitorizat concediile de odihnă ale managerilor de spitale şi directorilor Direcţiilor de sănătate publică.

Probleme identificate:

· Insuficienţa personalului de specialitate coroborată cu volumul mare de activitate determină întârzieri în atingerea obiectivelor şi afectează calitatea rezultatelor, antrenând ore suplimentare şi suprasolicitarea personalului existent;

· Dificultăţi în promovarea proiectelor actelor normative atât în interiorul ministerului, dar mai ales pe circuitul interministerial datorită nerespectării prevederilor actelor normative în vigoare cu incidenţă.

� În subordinea direcţiilor de sănătate publică judeţene şi a municipiului Bucureşti funcţionează unităţi cu personalitate juridică, serviciile de ambulanţă, centrele de diagnostic şi tratament şi centrele medicale, finanţate integral din venituri proprii din contractele încheiate prin sistemul de asigurări sociale de sănătate, precum şi centrele judeţene de întreţinere şi reparare a aparaturii medicale şi policlinicile cu plată, finanţate integral din venituri proprii.

